cyanic-selkie/wikianc huggingface dataset:
ߝߊߙߌ߲ ߘߊ߯ߕߌ߮ ߡߊ߬ߡߊߘߌ߫ ߘߎ߲ߓߎߦߊ߫
ߜߋ߬ߙߋ
߂߀߂߁ ߞߣߐ߫ ߟߊ߫ ߘߐ߫ ،ߊ߬ ߞߵߊ߬ ߛߎߡߊ߲߫ ߝߊ߲߬ߞߊ ߓߟߏߡߊߞߊ߬ߣߍ߲ ߠߎ߬ ߟߊ߫ ߘߍ߲ߒߖߘߍߟߦߊ ߢߌߣߌ߲ ߘߐ߫ ߞߴߊ߬ ߣߌ߫ ߟߊ߬ߞߊ߲߬ߘߊ߬ߟߌ ߞߏߕߌ߯ߘߊ ߓߐ߫ ߢߐ߲߮ ߓߟߏ߫ ߣߍ߲ߞߍ߫ ߸ߏ߬ ߞߏ߫ ߞߊ߬ ߞߎ߲߬ߠߊ߬ߛߌ߮ ߖߌ߰ߡߊ߬ߖߊ߲ߝߊ߫ ߘߏ߯ߣߍ߲߫ ߸ ߘߓߊ߬ߕߊ ߟߊ߫ ߘߊߞߘߐߞߎߡߊ ߛߌߦߊߦߊ߫ ߘߴߊ߬ ߟߊߟߐ߬ ߞߏ߫ ߞߊ߲߬.
ߞߊ߬ߝߏ߬ߖߊߛߏ߲
߂߀߂߁ ߠߊ߫ ߖߌ߬ߣߍ߫ ߕߎߟߊߝߌ߲ ߕߟߋ߬ ߅ ߡߊ߬ ،ߊ߬ ߞߊ߬ ߞߊ߲ߓߍ߲ ߞߊ߲ߕߌ߮ ߞߊ߬ߙߊ߲߬ߝߊ ߊߟߌߝߊ߫ ߞߐ߲ߘߍ߫ ߡߌ߬ߣߊ߬ߞߏ ߟߊߥߊ߲߬ߞߊ߲߬ ߸ߞߊ߬ ߛߌ߰ߞߊ߲ ߣߌ߫ ߞߎ߲߬ߠߊ߬ߛߌ߮ ߟߎ߬ ߟߊߘߎ߲߫. ߞߊ߬ ߘߎ߰ߡߊ߬ߟߊ ߣߌ߫ ߛߊ߲ߡߟߊ ߓߐߕߏ߲ ߠߎ߬ ߘߊߕߎ߲߮ ߊ߬ ߞߎߡߊ߫ ߘߊ߫ ߖߡߊ߬ߣߊ ߓߘߍ߬ߓߘߍ߬ߟߌ ߘߍ߬ߞߏ ߣߴߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߊ߲߬ ߸ߞߊ߬ ߛߌ߲߬ߝߏ߲߬ߧߊ߬ߘߊ ߞߊ߲ߓߍ߲ߠߞߊ ߟߎ߬ ߓߟߏߓߐ߫ ߸ߞߏ߫ ߞߕߌߖߌ߲ ߕߎ߲߬ ߓߘߊ߫ ߟߊ߫ ߖߐ߯ߙߊ߲ߧߊ ߞߵߊ߬ ߞߍ߫ ߞߎ߲߬ߠߊ߬ߛߌ߮ ߘߎ߲߰ߘߎ߲߰ߡߊ ߘߌ߫، ߞߊ߬ ߛߋ߲߬ ߟߐ߬ ߝߊ߬ߛߏ߬ߘߋ߲ ߠߎ߬ ߤߊߞߍ߫ ߞߊ߲߬. ߊ߬ ߞߊ߬ ߥߙߎߞߌ ߣߌ߫ ߟߊ߬ߘߍ ߘߍ߬ߘߊ ߝߊ߬ߛߏ߬ߟߊ߬ߞߊ ߟߊߛߌ߰ߞߏ ߟߊߥߊ߲߬ߞߊ ߸ߞߊ߬ ߓߊ߲ ߞߵߊ߬ ߞߊ߲ ߠߊ߫ ߘߌ߫ ߛߏ߬ߙߌ߬ߡߊ߬ߘߋ߲ ߕߐ߭ ߟߎ߬ ߡߊ߬ ߞߵߊ߬ߟߎ߬ ߦߋ߫ ߘߏ߲߬ ߘߊ߯ߛߏ ߟߎ߬ ߞߣߐ߫.
ߓߏ߲ߞߣߐߞߏ ߟߎ߬
ߡߊ߬ߡߊߘߌ߫ ߘߎ߲ߓߎߦߊ߫ ߓߘߊ߫ ߝߘߎ ߞߍ߫ ߸ߘߋ߲߫ ߛߓߊ߬ ߦߴߊ߬ ߓߟߏ߫ ،ߊ߬ ߡߏ߬ߛߏ ߦߋ߫ ߝߊ߬ߙߊ߲߬ߛߌ߬ߞߊ ߟߋ߬ ߘߌ߫ ،ߏ߬ ߦߋ߫ ߞߟߍ߬ߡߐ߮ ߟߎ߬ ߞߎ߲߬ߠߊ߬ߛߌ߮ ߟߋ߬ ߘߌ߫. ߦߌߟߡߊ:ߖߌ߬ߣߍ߫ ߣߊ߲߬ߕߌ߮ ߦߌߟߡߊ:ߝߊ߬ߙߊ߲߬ߛߌ߫ ߣߊ߲߬ߕߌ߮ ߦߌߟߡߊ:ߊߝ߭ߎߜ߭ߊߣߌߛߑߕߊ߲ ߞߍ߬ߟߍ ߦߌߟߡߊ:ߞߊ߬ߝߏ߬ ߖߊߛߏ߲ ߦߌߟߡߊ:ߖߌ߬ߣߍ߫ ߞߊߕߌ߮
ߖߌ߬ߣߍ߫ ߘߐ߬ߝߐ
thumb|ߖߌ߬ߣߍ߫ ߔߊ߬߬߬ߔߘߊ thumb|ߖߌ߬ߣߍ߬ ߞߓߊߞߎߘߎ߲߲߫ ߝߎ߬߬߬߬ߙߊ߲߬ߣߍ߲߲
ߞߎߡߘߊ ߣߌ߲߬ ߢߊߓߐߣߍ߲߫ ߦߋ߫ ߖߌ߬ߣߍ߬ ߞߊ߲ߓߍ߲ ߘߎ߰ߞߣߍ ߟߊ߫ ߘߐ߬ߝߐ ߟߋ߬ ߡߊ߬߸ ߊ߬ ߓߌ߬ߡߊ ߘߎ߰ߡߊ߬ߛߓߍ ߓߐߕߏ߲ ߣߐ߬ߣߐ߬ߣߍ߲߫ ߦߋ߫ ߞߐ߲ߛߐ߲ߧߊߟߌ ߝߊ߲߬ߞߊ߬ߡߊ ߟߎ߬ ߟߋ߬ ߓߟߏ߫ ߝߊ߯ߘߐߞߍ߫ ߁߉߲ ߓߊ߲߫ ߕߎߡߊ ߣߌ߫ ߝߊ߯ߘߐߞߍ߫ ߂߀߲ ߘߊߡߌ߬ߣߊ߬ ߕߎߡߊ ߟߎ߬ ߟߊ߫. ߊ߬ ߞߘߐ߬ߡߊ߲߬ ߝߐߟߌ ߘߐ߫ ߖߡߊ߬ߣߊ ߣߌ߲߬ ߘߎ߰ߞߣߍ ߘߐ߬ߝߐ ߡߌ߬ߣߊ߬ߣߍ߲߬ ߦߋ߫ ߡߊ߲߬ߛߊ߬ߟߊ ߟߎ߬ ߣߌ߫ ߝߊ߰ߡߊ߬ߟߊ߫ ߕߎ߲߰ߣߍ߲߬ߢߐ߲߰ߠߊ ߟߎ߬ ߡߊߦߟߍ߬ߟߌ ߟߎ߬ ߟߋ߬ ߡߊ߬߸ ߊ߬ ߣߴߊ߬ߟߎ߬ ߡߋߦߋߙߋ߲ ߣߴߊ߬ߟߎ߫ ߥߊ߬ߦߊ ߟߎ߫.
ߜ߭ߊ߰ߣߊ߫ ߝߊ߰ߡߊ߬ߟߊ ߟߊ߫ ߣߌ߬ߣߌ߬ߟߌ ߞߐ߬ߣߐߡߊ߬
ߜ߭ߊ߰ߣߊ߫ ߝߊ߰ߡߊ߬ߟߊ ߟߊ߫ ߣߐ߭ ߞߐ߬ߣߐߡߊ߬ ߸ ߞߵߊ߬ ߕߊ߬ ߝߊ߯ߘߐߞߍ߫ ߉߲ ߡߊ߬ ߞߊ߬ ߥߴߊ߬ ߛߌ߰ ߝߊ߯ߘߐߞߍ߫ ߁߁߲ ߠߊ߫߸ ߡߊ߲߬ߘߋ߲߫ ߡߊ߲߲߬ߛߊ߬ߟߊ ߕߘߍ߬ ߦߋ߫ ߜ߭ߊ߰ߣߊ߫ ߡߊ߲߬ߛߊ߬ߘߎ߯ߟߊ ߟߋ߬ ߘߐ߫߸ ߏ߬ ߟߎ߫ ߞߵߊ߬ߟߎ߬ ߡߊߞߍ߫ ߖߋ߬ߟߌߓߊ߬ ߞߎ߲߬ߛߊ ߣߌ߫ ߛߣߍ߬ߜ߭ߊߟߌ߫ ߞߎ߲߬ߛߊ ߟߎ߬ ߘߐ߫. ߜ߭ߊ߰ߣߊ߫ ߝߊ߰ߡߊ߬ߟߊ ߞߵߊ߬ ߘߐߝߎߟߋ߲߫ ߊߝߙߌߞߌ߬ ߕߟߋ߬ߓߋ ߘߐ߫ ߝߊ߯ߘߐߞߍ߫ ߈߲ ߣߌ߫ ߁߃߲ ߠߎ߬ ߕߍ߫.
ߞߎߡߘߊ ߝߊߙߊ߲ߝߊ߯ߛߌߣߍ߲: ߜ߭ߊ߰ߣߊ߫ ߝߊ߰ߡߊ߬ߟߊ߫.
ߝߊ߯ߘߐߞߍ߫ ߁߁߲ ߠߊ߫߸ ߖߊ߬ߟߏ߲߬ߞߊ ߟߎ߬ ߘߏ߲߬ ߘߴߊ߬ ߘߐ߫ ߏ߬ ߟߎ߬ ߡߍ߲ ߠߎ߬ ߓߐߛߎ߲ ߠߎ߬ ߦߋ߫ ߡߊ߲߬ߘߋ߲ ߠߎ߬ ߘߌ߫. thumb|ߡߊ߲߬ߘߋ߲߫ ߝߊ߰߰ߡߊ߬ߟߊ
ߡߊ߲߬ߘߋ߲߫ ߝߊ߰ߡߊ߬ߟߊ
ߝߊ߯ߘߐߞߍ߫ ߁߃߲ ߠߊ߫߸ ߡߊ߲߬ߘߋ߲߫ ߝߊ߰ߡߊ߬ ߡߊߦߋߙߋ߲ߣߍ߲߫ ߛߏ߲߬ߖߘߊ߬ ߞߋߕߊ߬ ߞߊ߬ ߝߊ߰ߡߊ߬ߟߊ߫ ߥߎ߬ߣߊ߲߬ߞߏߙߏ߲ ߘߏ߫ ߛߏ߯ߙߏ߫ ߡߍ߲ ߞߎߓߋߘߊ ߕߘߍ߬ ߦߋ߫ ߢߊ߬ߣߌ߲߫ ߘߌ߫ ߡߍ߲ ߛߏߣߍ߲ ߦߋ߫ ߖߌ߬ߣߍ߬ ߘߐ߫ ߓߌ߬ ߡߊ߲߬ߘߋ߲߫ ߝߊ߰ߡߊ߬ߟߊ ߛߋߘߴߊ߬ ߤߏߞߌ߭ ߘߐ߫ ߝߊ߯ߘߐߞߍ߫ ߁߄߲ ߠߋ߬ ߟߊ߫߸ ߊ߬ ߕߊ߬ߡߌ߲߬ ߘߊ߫ ߘߐߥߛߊ߬ ߟߊ߫ ߞߊ߬ ߥߊ߫ ߞߐ߬ߘߎ߮ ߘߐ߫߸ ߊ߬ ߣߌ߫ ߕߟߋ߬߬ߓߐ ߘߐ߫ ߤߊ߲߯ ߕߡߎߕߎ߫. ߊ߬ ߥߊ߬ߦߊ ߘߊߡߌ߬ߣߊ߬ ߘߊ߫ ߝߊ߯ߘߐߞߍ߫ ߁߅߲ ߠߋ߬ ߟߊ߫.
ߖߌ߬ߣߍ߬ ߣߌ߫ ߋߙߐߔߎߞߊ ߟߎ߬ ߢߐ߲߯ߠߊߛߐߘߐ߲߫ ߝߟߐ
thumb|ߖߌ߬ߣߍ߬ ߛߊ߲߲߲߲ߘߐ ߣߌ߫ ߖߌ߬߬߬ߣߍ߫߫ ߘߎ߰߰ߟߊ߸ ߝߊ߯߯߯ߘߐߞߍ߫߫߫߫ ߁߈߲ ߠߊ߫
ߋߙߐߔߎߞߊ ߟߎ߬ ߛߋ߫ ߘߊ߫ ߖߌ߬ߣߍ߫ ߞߐ߰ߖߌ߬ߘߊ ߟߎ߬ ߟߊ߫ ߖߐ߲߬ ߖߎ߬ߟߦߊ߬ ߞߊ߲ ߠߋ߬ ߡߊ߬߸ ߞߏ߬ߣߌ߲߬ ߊ߬ ߣߌ߫ ߜߋ߲߭ «ߛߡߊ߬ߢߌ߲» ߣߌ߫ ߟߊ߬ߛߏߓߌ «ߣߟߊߞߍߝߋ߲ ߠߎ߬» (ߕߌ߲߬ ߕߟߎ «ߕߟߎߥߎߟߋ߲»߸ ߝߍߝߍ)߸ (ߗ߭ߏߊߏ ߔߌߙߍߛ). ߋߙߐߔߎߞߊ ߟߎ߬ ߕߘߍ߬ ߦߋ߫ ߕߊ߬ߡߌ߲߬ ߠߴߊߝߙߌߞߌ߬ ߕߍ߲ߘߊ ߟߎ߬ ߟߋ߬ ߝߍ߬ ߞߊ߬ ߕߊ߬ߡߌ߲߬ ߡߐ߱ ߟߎ߬ ߡߌ߬ߘߊ߬ ߟߊ߫ ߜߙߋߡߟߊ ߟߎ߬ ߘߐ߫. ߊ߬ߟߎ߬ ߛߋ߫ ߘߊ߫ ߟߌ߲ߓߊ߲߫ ߡߊ߲ߞߊ߲ ߘߐ߰ߖߌ߬ߘߊ ߟߎ߬ ߟߊ߫ ߞߊ߬ ߥߊ߫ ߛߋ߫ ߓߜ߭ߊ ߟߎ߬ ߡߊ߬߸ ߏ߬ ߟߎ߬ ߡߍ߲ ߠߎ߬ ߕߎ߲߬ ߡߊ߫ ߥߏߘߌ ߟߐ߲߫߸ ߞߎߡߊ߫ ߕߍ߫ ߡߏ߬ߙߌ߬ߝߊ ߡߊ߬߸ ߊ߬ߟߎ߫ ߕߘߍ߬ ߕߘߍ߬ ߦߋ߫ ߓߟߏߡߐ߮ ߟߎ߬ ߝߊ߬ߟߋ߲߬ ߠߊ߫ ߝߋ߲ ߛߎ߮ ߓߍ߯ ߘߏ߫ ߟߋ߬ ߟߊ߫. ߋߙߐߔߎߞߊ ߟߎ߬ ߟߊ߫ ߢߐ߲߯ ߛߊ߲ߞߊߢߐ߲߯ߦߊ ߥߙߊ߬ߣߍ߲߫ ߕߘߍ߬ ߦߋ߫ ߤߊ߲߯ ߊ߬ ߥߊ߫ ߘߊ߫ ߟߊߓߊ߲߫ ߖߌߞߊ߲߫ ߞߟߊߓߍ߲ ߡߊ߬.
ߞߊ߬ߞߎߘߊ ߖߌ߬ߣߍ߬ ߡߏߦߌ (߁߈߉߅–߁߉߁߁)
thumb|[[ߖߌ߬ߣߍ߫ ߣߌ߫ ߡߊ߲߬ߘߋ߲߫ ߡߊߞߊ߲ߞߊ߲ߓߊ߮ ߟߎ߬ ߘߐ߫ ߣߊ߲߬ߞߌ߲ ߛߊ߬ߡߘߎ߬ߜߍ߫ ߕߎ߬ߙߋ߫]]
ߞߐ߲ߛߐ߲ߧߊߟߌ ߞߟߏߜߟߍߦߊ
ߝߊ߯ߘߐߞߍ߫ ߁߉߲ ߕߟߊ߫ ߝߌߟߊߣߊ߲ ߕߍߡߟߊ ߟߋ߬ ߘߐ߫߸ ߝߊ߬ߙߊ߲߬ߛߌ߫ ߞߵߊ߬ ߟߊ߫ ߝߊ߲߬ߞߊ ߣߴߊ߬ ߟߊ߫ ߕߍ߯ߓߊ߯ߦߟߊ ߟߎ߬ ߟߊߣߊ߬߸ ߏ߬ ߟߎ߫ ߞߵߊ߬ߟߎ߫ ߞߎ߲߬ߓߐ߫ ߛߎߘߊ߲߫ ߕߟߋ߬ߓߋ (ߓߌ߲߭ ߡߊ߬ߟߌ߬ߓߊ) ߘߐ߫ ߞߵߊ߬ ߕߘߍ߬ ߊ߬ߟߎ߬ ߡߊ߫ ߜߟߍ߬ߦߊ߫ ߞߟߊ߬ߟߊ߬ߡߊ߫ ߓߍ߲߬ߢߐ߲߰ߦߊ߫. ߊ߬ߟߎ߫ ߞߊ߬ ߕߎ߲ߓߎߞߑߕߎ߫ ߡߌ߬ߘߊ߬ ߞߵߊ߬ ߕߎ߲߬ߕߎ߲߬ ߝߏ߫ ߞߊ߬ ߥߴߊ߬ ߛߌ߰ ߗߊߘߌ߬ ߞߐ߰ߖߌ߬ߘߟߊ ߟߊ߫߸ ߊ߬ ߣߌ߫ ߞߊ߬ ߖߌ߬ߣߍ߫ ߞߐ߰ߖߌ߬ߘߊ ߡߌ߬ߘߊ߬. ߓߌ߲߭ ߖߌ߬ߣߍ߫ ߘߐߞߏߟߏ߲ ߕߘߍ߬ ߦߋ߫ ߟߌ߲ߓߊ߲߫ ߡߊ߲ߞߊ߲ ߓߍ߲߬ߞߊ߲ ߓߟߏ߫߸ ߏ߬ ߞߏߛߐ߲߬ ߊ߬ ߘߐߞߏߟߏ߲ ߕߘߍ߬ ߦߋ߫ ߡߐ߰ߞߏ ߘߐ߫. ߏ߬ ߥߊ߯ߕߌ ߟߊ߫ ߜߙߋ߬ߟߊ߬ߞߊ ߓߊ߲ߘߊ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߝߊ߬ߙߊ߲߬ߛߌ߬ߞߊ ߟߎ߬ ߕߐ߰ߘߐߝߊ߰ ߊ߬ߟߎ߬ ߡߊߞߍ ߘߐ߫ ߦߋ߲߬߸ ߓߊߏ߬ ߖߊ߲߬ߞߊߙߏ ߕߘߍ߬ ߦߴߊ߬ߟߎ߫ ߟߊ߲߬ߝߏ߲߬ ߠߊ߫. ߞߵߊ߬ ߕߘߍ߬ ߊ߬ ߕߎ߬ߢߊ߬ߟߊ߫ ߝߐߟߌ ߘߐ߫߸ ߊ߬ߟߎ߬ ߣߌ߫ ߡߊ߲߬ߘߋ߲߫ ߞߟߍ߬ߡߊ߲ߛߊ ߟߎ߬ ߟߋ߬ ߕߘߍ߬ ߦߋ߫ ߢߐ߲߮ ߠߊ߫߸ ߦߏ߫: ߗߍ߬ߓߊ߫ ߕߙߊߥߟߋ߫߸ ߊߟߌߝߊ߫ ߦߊߦߊ߫ ߖߊߟߏ߫߸ ߌߡߊߡߎ߲߬ ߓߎߓߞߊߙߌ߫ ߓߌߙߏ߫߸ ߞߵߏ߬ ߟߎ߬ ߓߍ߯ ߟߊߘߍ߬ߣߍ߲ ߟߊ߫ ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߫ ߕߎ߬ߙߋ߫߸ ߏ߬ ߟߎ߫ ߟߋ߬ ߞߵߊ߬ߟߎ߫ ߓߊ߬ߟߌ߬ ߡߊ߲߬ߘߋ߲߫ ߣߴߊ߬ ߟߊߡߌߣߌ߲ ߠߎ߬ ߡߌ߬ߘߊ߬ ߖߏߣߊ߫ ߡߊ߬.
߁߉߀߄ ߠߊ߫߸ ߖߌ߬ߣߍ߬ ߟߊߕߘߍ߬ ߘߊ߫ ߝߊ߬ߙߊ߲߬ߛߌ߬ ߟߴߊߝߙߌߞߌ߬ ߕߟߋ߬ߓߋ (AOF) ߘߐ߫߸ ߞߵߊ߬ ߞߎ߲߬ߠߊߛߌ߰ ߝߘߏ߬ߓߊ߬ ߞߎ߲߬ߠߊ߬ߛߌ߰ߟߊ ߘߏ߫ ߓߟߏ߫. ߝߊ߬ߙߊ߲߬ߛߌ߫ ߘߍ߲߰ߦߊ߬ߟߊ ߟߎ߬ ߞߊ߬ ߞߊߝߋ߫ ߝߘߏ ߟߎ߬ ߣߌ߫ ߣߡߊ߬ߛߊ߫ ߣߌ߫ ߕߌ߲߬ ߕߟߎ ߟߎ߬ ߟߊߛߓߊ߬ߕߌ߫ ߞߘߊߡߊ߫ ߓߊ߯ߙߊ ߘߐ߫߸ ߊ߬ ߣߌ߫ ߘߊ߬ߡߊ߲߬ (ߝߎߥߊ߲ߢߍ «bauxite») ߓߊ߯ߙߊ ߟߎ߬.
ߖߌ߬ߣߍ߬߸ ߝߊ߬ߙߊ߲߬ߛߌ߬ ߟߊ߫ ߞߐ߲ߛߐ߲ߧߊߟߌ ߕߎ߬ߡߊ ߟߊ߫
ߝߊ߬ߙߊ߲߬ߛߌ߫ ߞߊ߬ ߞߐ߲ߛߐ߲ߧߊߟߌ ߞߊ߲ߞߋ ߞߎ߲߬ߠߊ߬ߛߌ߮ ߟߊߓߏ߬ߙߌ߫ ߖߡߊ߬ߣߊ ߞߣߐ߫ ߡߍ߲ ߡߎߣߎ߲ߣߍ߲߫ ߦߋ߫ ߊߝߙߌߞߌ߬ ߖߡߊ߬ߣߊ߬ ߞߐ߲ߛߐ߲ߧߊߣߍ߲ ߕߐ߭ ߟߎ߬ ߕߊ ߟߊ߫ ߊ߫ ߟߊ߫ ߞߐ߲ߛߐ߲ߧߊߟߌ ߝߊ߰ߡߊ߬ߟߊ ߟߎ߫ ߘߐ߫. ߝߘߏ߬ߓߊ߬ ߞߎ߲߬ߠߊ߬ߛߌ߰ߟߊ ߘߏ߫ ߟߊ߫ ߡߊ߬ߡߙߊ߬ߟߌ ߞߐ߬ߣߐߡߊ߬߸ ߊ߬ ߘߐߞߎߘߎ߲ߞߎߘߎ߲߫ ߘߊ߫ ߞߏ߰ߙߌ߫ ߂߉ ߘߌ߫߸ ߏ߬ ߟߎ߬ ߝߣߊ߫ ߕߎ߲߬ ߦߋ߫ ߡߙߊ߬ ߟߊ߫ ߖߡߊ߬ߣߊ߬ߕߌ߮ ߟߎ߬ ߟߋ߬ ߓߟߏ߫. ߊ߬ߟߎ߬ ߟߊ߫ ߦߋߢߐ߲߯ߠߊ߫ ߞߎ߲ߕߌ߮ߦߊ ߟߎ߬ ߘߐ߲߬ߘߐ߰ߣߍ߲߬ ߦߟߍ߬ߡߊ߲߬ ߘߊ߫߸ ߊ߬ ߣߴߊ߬ߟߎ߬ ߟߊ߫ ߝߊ߲߬ߞߟߊ߬ߕߊ߬ߡߌ߲߬ߢߊ ߣߊ߬ ߘߊ߫ ߦߟߍ߬ߡߊ߲߫. ߝߊ߬ߙߊ߲߬ߛߌ߫ ߕߊ߬ߡߌ߲߬ ߘߴߊ߬ ߟߊ߫ ߞߐ߲ߛߐ߲ߧߊߟߌ߫ ߞߊ߲ߞߋ ߘߐߝߘߍ߬ ߟߊ߫ ߞߵߏ߬ ߞߍ߫ ߞߊ߬ ߞߊ߬ߞߘߐ ߟߎ߬ ߣߐ߬ߘߐߓߌ߬ߟߊ߬. ߝߊ߬ߙߊ߲߬ߛߌ߬ ߟߊ߫ ߞߊ߲ߞߋ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߖߡߊ߬ߣߊ߬ ߟߊߞߊ߬ߝߏ߬߸ ߡߍ߲ ߛߌ߲ߘߌߣߍ߲߫ ߦߋ߫ ߞߐ߲ߛߐ߲ߧߊߟߌ ߝߊ߲߬ߞߊ߬ߡߊ ߟߎ߫ ߓߟߏ߫ ߓߋ߬ߒߞߊ߬ߠߌ߲߬ ߞߟߍ ߟߎ߬ ߘߐ߫.
ߊ߬ ߥߟߏߒߘߐ ߟߎ߬ ߘߐߛߏߘߏ߲ߜߊ ߟߊߞߎ߲߬ߛߌ߲߬ ߘߊ߫ ߝߊ߰ߡߊ߬ߟߊ ߖߛߎ߬ߟߊ߬ߖߌ߮ ߟߋ߬ ߡߊ߬. ߟߓߊ߬ߟߏ߬ߟߌ߬ ߛߣߍ߬ߞߍ߬ߟߊ߫ ߟߎ߬ ߘߐߛߏߘߏ߲ߜߊ ߡߊ߬߸ ߊ߬ ߣߌ߫ ߛߣߍ߬ߝߋ߲߬ ߟߊߝߏ߬ߦߌ߬ߕߊ ߟߎ߬߸ ߏ߬ ߟߎ߬ ߓߍ߯ ߕߘߍ߬ ߦߋ߫ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߥߊߟߌߘߊ ߟߎ߬ ߘߎ߲߬ߘߎ߬ߡߊ ߟߋ߬ ߘߌ߫߸ ߊ߬ ߣߌ߫ ߞߏ߫ ߥߙߍ. ߥߏߘߌ ߣߌ߫ ߣߌߛߐ߲ߞߐ ߟߎ߬ ߓߍ߯ ߕߘߍ߬ ߦߋ߫ ߥߙߎߣߍߦߟߊ ߟߎ߬ ߕߊ ߟߋ߬ ߘߌ߫ ߥߊ߯ߕߌ ߏ߬ ߟߊ߫.
ߞߏ߲߲ߓߌߕߌ߮ ߂ ߣߊߞߐ߸ ߞߐߣߊߞߙߌ߫ thumb|ߞߏ߲ߓߌߕߌ߮ ߂ ߣߊߞߐ [[ߞߐߣߊߞߙߌ߫]]
ߥߊ߯ߕߌ ߏ߬ ߟߋ ߟߊ߫ ߛߊ߫߸ ߞߐ߲ߛߐ߲ߧߊߟߌ ߛߌ߬ߣߊ ߓߘߍ߬ߓߘߍ߬ߟߌ ߥߍ߬ߣߍ ߟߎ߬ ߛߓߊ߬ߕߌ ߘߊߡߌ߬ߣߊ߬ ߘߊ߫ ߘߏ߯ߣߍ߲߫ ߘߏ߯ߣߍ߲߫߸ ߞߊ߬ ߣߊ߬ ߕߴߊ߬ ߡߊߕߍ߰ ߟߊ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߞߐ ߘߐ߫. ߞߐߣߊߞߙߌ߫ ߝߣߊ߫ ߞߍ߫ ߘߊ߫ ߘߊ߲߫ ߞߟߊ߬ߟߊ߬ߡߊ ߘߏ߫ ߘߌ߫߸ ߤߊ߲߯ ߖߌ߬ߣߍ߬ߞߊ߫ ߛߌߦߊߡߊ߲߫ ߠߎ߫ ߞߊ߬ ߓߊ߯ߙߊ ߛߐ߬ߘߐ߲߬. ߊ߬ ߟߊߘߤߊ߬ߣߍ߲߫ ߊ߬ߟߎ߬ ߦߋ߫ ߝߣߊ߫ ߞߵߊ߬ߟߎ߫ ߖߘߍ߬ߞߊ߬ߣߌ߲߬ ߕߐ߰ߕߐ߰ߟߌ߬ߘߊ ߜߙߋ߬ߡߊߕߍ߰ ߟߊ߫߸ ߤߊ߲߯ ߡߊ߬ߛߐ߬ߛߐ߬ߟߌ߬ ߕߏ߯ߝߏ ߟߎ߬ ߞߊ߬ ߛߌߟߊ߫ ߛߐ߬ߘߐ߲߬. ߊߝߙߌߞߌ߬ ߝߌ߰ߡߊ߲߬ ߓߊ߯ߙߟߊ ߟߎ߬ ߟߊ߫ ߝߘߏ߬ߓߊ߬ ߘߍ߮ (ߊ.ߝ.ߓ.ߝ.ߘ «UGTAN») ߟߎ߬ ߟߋ߬ ߕߘߍ߬ ߦߴߊ߬ ߞߎ߲߬ߦߊ ߟߊ߫߸ ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߫ ߕߎ߬ߙߋ߫ ߡߊ߬ߡߊ߬ߙߋ߲߬ߞߍ߫ ߛߋߞߎ߬ ߕߎ߬ߙߋ ߞߊ߬ ߝߍ߬ߙߍ ߓߍ߯ ߞߍ߫ ߞߊ߬ ߝߘߊ߬ߝߌ߲ ߠߎ߬ ߞߐߦߌߘߊߓߊ߮ ߟߎ߬ ߟߊߛߌߦߊߦߊ߫ ߕߌ߲߬ߞߎߘߎ߲ ߞߎ߲߬ߠߊ߬ߛߌ߮ ߟߎ߬ ߘߐ߫. ߝߊ߬ߙߊ߲߬ߛߌ߬ ߁߉߄߆ ߞߏ߲ߞߏߘߌ߬ߓߌ ߛߌ߰ߞߊ߲ ߞߊ߲ߠߊߓߌ߬ߟߊ߬ߣߍ߲߫ ߕߘߍ߬ ߦߋ߫ ߞߊ߬ߝߏ߬ ߞߐ߲ߛߐ߲ߧߊߣߍ߲ ߠߎ߬ ߡߊ߬ߝߊ߲ ߘߐ߫. ߏ߬ ߟߋ ߞߵߊ߬ ߕߏ߫ ߓߘߍ߬ߓߘߍ߬ߟߌ߬ ߞߙߎߞߊ ߟߎ߬ ߛߋ߫ ߘߊ߫ ߛߌ߲ߘߌ߫ ߟߊ߫߸ ߛߋߞߎ߬ ߕߎ߬ߙߋ ߟߋ߬ ߞߍ߫ ߘߴߏ߬ ߡߐ߱ ߓߍ߯ ߘߐ߫ ߣߌ߬ߣߌ߬ߣߍ߲ ߘߌ߫. ߖߌ߬ߣߍ߬ ߞߋߟߋ߲߫ ߠߋ߬ ߞߍ߫ ߘߊ߫ ߝߊ߬ߙߊ߲߬ߛߌ߬ ߥߙߎߣߍ߫ ߘߌ߫ ߁߉߅߈ ߞߊ߲ߘߟߌ ߝߍ߬߸ ߡߍ߲߬ ߞߵߊ߬ ߓߊ߲߬ ߞߟߍ߬ߕߌ߮ ߘߋ߫ ߜ߭ߏߟ ߟߊ߫ ߡߙߌߘߐ߫ ߢߊߦߌ߬ߘߊ߬ߣߍ߲ ߡߊ߬ ߞߊ߬ ߓߍ߲߬ ߊߝߙߌߞߌ߫ ߕߟߋ߬ߓߋ ߝߊ߬ߙߊ߲߬ߛߌ߫ ߟߊߘߏ߲߬ߞߏ ߝߊ߬ߙߊ߲߬ߛߌ߬ ߘߍ߮ ߘߐ߫.
ߞߏ߲߲ߓߌߕߌ߮ ߂߸ ߁߉߅߈ ߠߊ߫߸ ߖߌ߬ߣߍ߫ ߞߵߊ߬ ߟߊ߫ ߘߍ߲ߖߘߍߟߦߊ ߛߐ߬ߘߐ߲߬. ߏ߬ ߞߍ ߛߋߞߎ߬ ߕߎ߬ߙߋ ߞߍ߫ ߘߊ߫ ߞߊ߲ߕߌ߮ ߘߌ߫ ߞߵߊ߬ ߕߏ߫ ߛߘߊߞߘߎ߬ߛߘߊ ߕߍߡߊ߬ ߦߏ߫ ߝߘߊ߬ߝߌ߲߬ߠߊ߫ ߝߊ߲߬ߓߊ ߕߊ ߞߍ߫ ߘߊ߫ ߢߊ ߡߍ߲ ߡߊ߬. ߊ߬ ߛߋߣߍ߲ ߞߊ߲ߕߌ߯ߦߊ ߟߊ߫߸ ߊ߬ ߞߊ߬ ߝߘߊ߬ߝߌ߲߬ߠߊ߬ߟߊ߲߬ߘߌ߬ߦߊ ߛߎߥߊ߲ߘߌ߫߸ «ߞߊ߬ ߖߡߊ߬ߣߊ ߛߌ߲߬ߝߏ߲߬ߘߊ ߟߎ߫ ߓߍ߯ ߞߊ߲ߠߊߓߌ߬ߟߊ߬ ߞߐߘߍ߫߹»߸ ߊ߬. ߣߌ߫ ߞߊ߬ «ߝߘߏ߬ߓߊ߬ߞߊ߲߬ߞߋ߬ߦߊ ߘߍ߭» ߟߊߟߐ߬ ߊ߬ ߛߋ߲߭ ߞߊ߲߬.
ߞߘߊ߬ߜߟߍ߬ߦߊ ߛߊ߲߭ ߠߎ߬
߁߉߅߈ ߞߏ߲ߞߏߘߌ߬ߓߌ ߟߊ߫߸ ߟߏ߲ ߡߍ߲ ߠߎ߬ ߕߎ߲߰ ߘߊ߫ ߘߍ߲ߖߘߍߟߦߊ ߟߊ߫ «ߒߕߍߜߊߘߌ» ߛߎߥߊ߲ߘߌ ߟߊ߫ ߞߊ߲ߘߟߌ ߘߐ߫߸ ߛ߭ߊߙߟ ߘߋ߫ ߜ߭ߏߟ ߞߊ߬ ߡߙߌߘߐ ߕߊ߬ ߞߏߟߊߕߐ߲߫ ߘߊ߲ߡߊ߬ ߖߌ߬ߣߍ߬ ߟߴߊ߬ ߟߊ߫ ߥߟߊ߬ߘߊ߬ ߖߎ߰ ߘߌ ߞߏߛߐ߲߬ ߊߝߙߌߞߌ߬ ߡߌ߬ߙߌ߲߬ߘߌ ߕߐ߭ ߟߎ߬ ߡߊ߬߸ ߏ߬ ߟߎ߬ ߡߍ߲ ߠߎ߬ ߕߎ߲߬ ߓߘߊ߫ ߓߊ߲߫ ߝߊ߬ߙߊ߲߬ߛߌ߫ ߘߝߊ߬ߢߐ߲߰ߦߊ ߟߊߡߌ߬ߣߊ߬ ߟߊ߫ ߥߙߎߣߍߦߊ ߘߊߓߊ߲ߠߌ߲ ߠߊ߫. ߊ߬ ߞߵߊ߬ ߟߊ߫ ߗߋߘߊߕߌ߮ ߟߎ߬ ߡߊߞߟߌ߫ ߞߊߟߌߦߊ߫ ߘߐ߫߸ ߊ߬ ߣߌ߫ ߞߋ߬ߥߎ߬ߣߍ߲߬ߞߋߥߎ ߟߎ߬ ߣߌ߫ ߝߊ߬ߙߊ߲߬ߛߌ߫ ߡߊ߬ߞߟߐ ߟߎ߫߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߣߊ߲߬ߕߊ߲߬ ߞߎߣߊߛߌ߮ ߟߎ߬ ߣߌ߫ ߘߊ߲ߘߊߟߌ ߟߎ߬ ߞߍ߫߸ ߞߊ߬ ߖߌ߬ߣߍ߬ ߟߊߘߎ߲ߡߊ߫ ߟߊ߬ߣߐ߮ ߘߐ߫. ߏ߬ ߞߍ ߛߋߞߎ߬ ߕߎ߬ߙߋߛߋߞߎ߬ ߕߎ߬ߙߋ ߞߊ߬ ߘߍ߬ߡߍ߲ ߢߌߣߌ߲߫ ߋߙߐߔߎ߬ ߕߟߋ߬ߓߐ ߣߌ߫ ߛߏߝ߭ߌߦߋ ߘߍ߭ ߟߎ߬ ߝߍ߬߸ ߊ߬ ߣߌ߫ ߞߊ߬ ߞߙߎߞߊ߫ ߞߎ߲߬ߞߋߟߋ߲ ߣߌ߫ ߝߘߏ߬ߓߊ߬ߞߊ߲߬ߞߋ߬ߦߊ ߘߊߘߐߓߍ߲߬߸ ߊ߬ ߣߵߏ߬ ߡߍ߲ ߡߌ߬ߘߊ߬ ߟߴߊ߬ ߕߋߙߌ߫ ߞߎߘߊ ߌ߬ߙߌ߬ߛߌ߫ ߟߎ߬ ߡߊ߬.
߁߉߆߁ ߠߊ߫߸ ߖߌ߬ߣߍ߫ ߘߏ߲߬ ߘߴߊ߬ ߣߌ߫ ߡߊ߬ߟߌ߬ߓߊ ߣߌ߫ ߜ߭ߊߣߊ߬ ߟߎ߫ ߟߴߊߝߙߌߞߌ߬ ߘߍ߭ ߘߐ߫߸ ߊ߬ ߣߌ߫ ߞߊ߬ ߝߙߍ߬ ߞߍ߫ ߞߵߏ߬ ߓߎ߲ߓߎ߲ߧߊ߫ ߝߘߊ߬ߝߌ߲߬ߠߊ߬ߟߊ߲߬ߘߌ߬ߦߊ ߣߝߊ߬ߡߊ ߘߌ߫. ߞߙߎߝߊߟߌ ߖߊߕߋߘߐߛߌ߮ ߏ߬ ߛߋ߫ ߘߊ߫ ߢߣߊߡߦߊ߫ ߟߊ߫ ߛߊ߲߭ ߝߌ߬ߟߊ߬ ߘߐߙߐ߲߫ ߠߋ߬ ߞߘߐ߫߸ ߊߝߙߌߞߌ߬ ߞߎ߲߬ߕߌ߮ ߕߐ߭ ߟߎ߬ ߞߊ߬ «ߝߊ߬ߛߏ ߊߝߙߌߞߌ߬» ߟߋ߬ ߞߙߍߞߙߍ߫.
ߛߋߞߎ߬ ߕߎ߬ߙߋ ߞߎ߲߭ ߔߏ߬ߘߏ߲߬ߞߌ߬ ߘߴߊ߬ ߕߓߌߖߌ߫ ߥߙߍߓߊߓߊ ߟߎ߫ ߟߋ߬ ߘߐ߫ ߡߍ߲ ߠߎ߬ ߟߊߥߟߌ߬ߣߍ߲߫ ߕߘߍ߬ ߦߴߊ߬ ߣߐ߬ߘߐߓߌ߬ߟߊ ߡߊ߬ ߞߊ߲ߕߌ߯ ߜߘߍ߫ ߟߊ߫ ߡߍ߲ ߛߎߥߊ߲ߘߌߣߍ߲߫ ߦߋ߫ ߘߋ߫ ߜ߭ߏߟ ߓߟߏ߫. ߁߉߆߅ ߟߊ߫߸ ߝߊ߬ߙߊ߲߬ߛߌ߫ ߞߎ߲߬ߠߊ߬ߛߌ߮ ߞߵߊ߬ ߟߊ߫ ߟߊ߬ߛߌ߰ߘߋ߲ ߡߊߞߟߌ߫ ߞߊ߬ ߓߐ߫ ߖߌ߬ߣߍ߬߸ ߏ߬ ߝߣߊ߫ ߞߵߊ߬ ߕߊ ߡߊߞߟߌ߫ ߞߊ߬ ߓߴߊ߬ߟߋ߬ ߝߣߊ߫ ߓߘߊ. ߖߌ߬ߣߍ߫ ߛߌ߬ߢߐ߲߮ ߢߌ߲߬ ߠߎ߫ ߞߵߊ߬ߟߎ߫ ߟߐ߬ ߝߊ߬ߙߊ߲߬ߛߌ߬ ߟߊ߫ ߞߍ߬ߟߍ ߟߊ߫: ߜߋ߲ߞߐ߰ߖߌ߬ߘߺߊ ߞߊ߲ߓߍ߲߸ ߣߌߗ߭ߍߙ߸ ߊ߬ ߣߌ߫ ߛߣߍ߬ߜ߭ߊ߯ߟߌ߫ ߣߌ߫߫ ߥߊߟߌߕߊ ߛߊ߲ߘߐ «ߤߏߕ–ߝ߭ߏߟߌߕߊ߫»߸ ߏ߬ ߟߎ߬ ߣߌ߫ ߖߌ߬ߣߍ߬ ߕߍ ߟߊߡߊ߰ ߘߊ߫ ߦߏ߫ ߕߐ߲ߞߐߟߐ߲߸ ߤߊ߲߯ ߞߊ߬ ߥߴߊ߬ ߛߌ߰ ߁߉߇߈ ߠߊ߫. ߖߡߊ߬ߣߊ ߟߊ߬ߞߋ߲߬ߛߎ߬ߟߌ ߞߏߛߐ߲߬߸ ߏ߬ ߥߊ߫ ߘߊ߫ ߞߍ߫ ߛߊߓߎ߫ ߘߌ߫ ߖߌ߬ߣߍ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߊߘߐߓߍ߲߬ ߘߴߊ߬ ߢߊߖߎ߮ ߡߊ߬߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߖߡߊ߬ߣߊ ߟߊ߫ ߗߌߙߏ߲߫߸ ߊ߬ ߣߌ߫ ߞߊ߬ ߞߎ߲߬ߠߊ߬ߛߌ߮ ߞߘߊߡߊ߫ «ߝߌߟߊ ߟߎ߬» ߡߙߊ߬ߞߊ߲ ߘߐߘߏ߲߭ ߠߊ߫. ߏ߬ ߞߍ ߞߎ߲߬ߠߊ߬ߛߌ߮ ߞߊ߬ ߕߍߓߊ߯ߦߊ߫ ߕߊ߯ߡߊ ߘߏ߫ ߟߎ߫ ߛߌ߰ ߛߋ߲߬ߠߊ߫ ߞߵߊ߬ ߣߌ߫ ߞߊ߬ߝߏ߫ ߕߐ߭ ߟߎ߬ ߓߟߏߘߏ߲߬ߢߐ߲ߓߟߏ߫ ߊ߬ ߣߌ߫ ߞߊ߬ ߣߊ߲߬ߝߟߏ߬ߦߊ߬ߟߊ ߟߎ߬ ߡߊߛߊ߬ߡߊ߲߬ ߞߊ߬ ߖߡߊ߬ߣߊ ߣߊ߲߬ߝߟߏ߬ߡߊ߬ߦߙߐ ߟߎ߬ ߕߣߐ߬ߓߐ߫ ߘߊ߬ߡߊ߲߬ ߞߎ߲߬ ߠߊ߫. ߏ߬ ߞߍ ߖߌ߬ߣߍ߬ ߣߌ߫ ߝߊ߬ߙߊ߲߬ߛߌ߬ ߕߍ ߝߊ߬ߟߋ߲߬ߢߐ߲߰ߦߊ ߘߊߡߌ߬ߣߊ߬ ߘߊ߫ ߝߣߊ߫. ߁߉߈߂ ߞߏ߲ߞߏߘߌ߬ߓߌ ߟߊ߫߸ ߝߊ߬ߙߊ߲߬ߛߌ߬ ߞߊ߲ߕߌ߯ ߝߊߙߊ߲ߛߏߥߊ ߡߌߕߋߙߊ߲߫ ߟߊߟߌߓߊ߮ ߜ߭ߎ߳ߦ ߔߍ߲ߣߌ߫ ߣߊ߬ ߘߊ߫ ߓߐߒߡߊߟߌ ߘߏ߫ ߟߊ߫ ߖߌ߬ߣߍ߬. ߛߋߞߎ߬ ߕߎ߬ߙߋ ߥߟߌ߬ ߘߴߏ߬ ߛߊ߲߬ ߞߋߟߋ߲ ߏ߬ ߥߊ߬ߛߌ߬ߥߙߊ ߟߊ߫ ߞߊ߬ ߥߊ߫ ߓߐ߫ ߞߊ߲ߕߌ߮ ߙߋߣߊߟߘ ߙߋߜ߭ߊ߲ ߝߍ߬ ߥߊߛ߭ߌ߲ߕߐ߲߬߸ ߊ߬ ߣߌ߫ ߞߊ߬ ߥߊ߫ ߓߐ߫ ߡߌߕߋߙߊ߲߫ ߡߊ߬ ߕߎߟߊߝߌ߲ ߠߊ߫ ߔߊ߬ߙߌ߬. ߁߉߈߃ ߞߏ߲߲ߓߌߕߌ߮ ߟߊ߫߸ ߊ߬ ߕߘߍ߬ ߘߊ߫ ߝߊ߬ߙߊ߲߬ߛߌ߬ߞߊ߲߬ߝߐ߫ ߖߡߊߣߊ ߟߎ߬ ߟߊ߫ ߜߊ߬ߙߊ ߘߴߊ߬ ߛߋ߲߬ߧߊ߬ ߝߟߐ ߘߐ߫.
ߝߊ߬ߙߊ߲߬ߛߌ߬ ߝߊߙߌ߲ ߣߴߊ߬ ߟߊ߬ߛߌ߰ߘߋ߲߫ ߡߏ߬ߙߌߛ ߙߏߓߍߙ ߡߍ߲ ߕߘߍ߬ ߦߋ߫ ߊߝߙߌߞߌ߬ ߓߏߟߏ߲ߝߘߊ ߞߎ߲߬ߕߌ߮ ߘߌ߫ ߞߐߞߊ߲ߠߊ ߟߎ߬ ߘߐ߬ߛߙߋ߬ߦߊ߬ߟߌ ߣߌ߫ ߖߊߘߏߦߊ ߛߌ߬ߣߊ ߗߋߘߊ (service de documentation extérieure et de contre-espionnage (SDECE)) ߞߎ߲߬ߠߊ߬ ߁߉߅߈ ߣߌ߫ ߁߉߆߈ ߕߍ߫߸ ߏ߬ ߞߵߊ߬ ߦߌ߬ߘߊ߬ ߞߏ߫:
«ߊ߲ ߘߌ߫ ߣߊ߬ ߝߙߍ߬ ߞߍ߫ ߞߊ߬ ߛߋߞߎ߬ ߕߎ߬ߙߋ ߝߛߏ߬ߝߛߊ߫߸ ߞߵߊ߬ ߞߍ߫ ߡߊ߬ߛߐ߬ߘߐ߲߬ߘߌߡߊ߲ ߘߌ߫߸ ߞߵߊ߬ ߡߊߥߙߍߥߙߍ߫߸ ߊ߬ ߣߌ߫ ߞߊ߬ ߝߊ߲߬ߞߊ߫ ߕߊ ߟߊߣߐ߰ߦߊ߫ ߞߐߘߏ߲ߓߊ߮ ߟߎ߬ ߓߟߏ߫ (...) ߘߐ߬ߓߛߏ߬ߟߌ ߡߍ߲ ߠߎ߬ ߟߊߥߟߌ߬ ߘߊ߫ ߡߙߌߦߊ ߏ߬ ߞߊ߲ߡߊ߬߸ ߏ߬ ߟߥߊߟߌ߫ ߘߊ߫ ߝߊ߬ߘߌ߬ ߦߙߌߞߊ ߟߎ߬ ߟߋ߬ ߘߐ߫: ߞߊ߬ ߞߟߊ߬ߟߐ߲߬ߠߌ߲ ߠߎ߬ ߟߊߛߣߍ߫ ߊ߬ ߣߌ߫ ߞߵߊ߬ߟߎ߫ ߖߊ߬ߕߋߡߌ߬ߘߊ߬߸ ߞߊ߬ ߝߙߍ߬ߞߘߐ߬ߖߎ߰ߦߊ߫ ߝߊ߲ߝߘߊ ߟߎ߬ ߘߐߓߍ߲߬ ߞߟߊ߬ߟߐ߲߬ߠߌ߲ ߏ߬ ߟߎ߫ ߡߊ߬. (...) ߖߌ߬ߣߍ߬ߞߊ߫ ߢߊߣߌ߲ߡߊߓߏߙߌߟߊ߫ ߞߎ߲߬ߞߊ߬ߙߌ߬ߝߊ߬ߣߍ߲ ߠߎ߬ ߛߘߊ߫ ߘߐ߫ ߛߣߍ߬ߜ߭ߊߟߌ߫߸ ߒ߬ ߓߘߊ߫ ߛߋ߫ ߞߊ߬ ߞߐߘߏ߲ߓߊ߮ ߟߎ߬ ߛߌ߲߬ߝߏ߲߬ߧߊ߬ ߝߎߕߊ߫ ߖߊ߬ߟߏ߲߫. ߘߐ߬ߓߛߏ߬ߟߌ ߓߘߊ߫ ߟߊߘߍ߲߬ߞߣߍ߬ߦߊ߫ ߝߊ߬ߙߊ߲߬ߛߌ߬ߞߊ߫ ߥߣߊ ߟߎ߬ ߣߌ߫ ߘߏ߲߰ߘߐ߫ ߘߐߓߛߏߟߌ ߟߎ߬ ߓߟߏ߫. ߊ߲ ߓߘߊ߫ ߡߙߊ߬ߡߊ߬ߝߋ߲ ߘߌ߫ ߖߌ߬ߣߍ߬ ߞߐߘߏ߲ߓߊ߮ ߏ߬ ߟߎ߫ ߡߊ߬߸ ߛߴߊ߬ߟߎ߬ ߘߌ߫ ߛߋ߫ ߛߋߞߎ߬ ߕߎ߬ߙߋ ߟߊߓߋ߬ ߟߊ߫. (...) ߒ߬ߓߊ߬ ߠߎ߬ ߘߌ߫ ߛߋ߫ «ߔߍߙߑߛߌߟ» ߘߐ߬ߓߛߏ߬ߟߌ ߞߋߟߋ߲߫ ߠߋ߬ ߞߏߝߐ߫ ߟߊ߫ ߘߐ߬ߖߏ߰ߓߏ߬ߖߊ߰ߓߊ߬ߟߌ߬ ߝߙߍ ߏ߬ ߟߎ߬ ߘߐ߫߸ ߏ߬ ߡߍ߲ ߠߊߥߟߌ߬ߣߍ߲߫ ߕߘߍ߬ ߦߋ߫ ߥߏߘߌ߫ ߝߏߝߏ ߥߎ߬ߟߎߡߊ߲߬ߝߌ ߠߊߘߏ߲߭ ߡߊ߬ ߖߌ߫ߣߍ߬ ߜߍߓߏ߲ ߠߎ߬ ߟߊ߫߸ ߛߴߏ߬ ߘߌ߫ ߖߌ߬ߣߍ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߕߌߢߍ߫.»
ߛߋߞߎ߬ ߕߎ߬ߙߋ ߟߊ߫ ߛߊ߬ߦߊ ߞߐ߫ ߁߉߈߄ ߕߙߊߓߊ ߂߆ ߡߊ߬߸ ߥߊ߯ߕߌ߫ ߟߕߊߡߌ߲߫ ߞߎ߲ߠߊߛߌ߮ ߘߏ߫ ߓߌ߬ߟߊ߬ ߘߊ߫ ߛߋ߲߬ߠߊ߫. ߏ߬ ߟߎ߫ ߣߊ߬ ߘߊ߫ ߟߊߓߋ߬ ߝߊߙߌ߲߫ ߟߊ߲߭ߛߣߊ߬ ߞߐ߲ߕߋ߬ ߓߟߏ߫߸ ߏ߬ ߡߍ߲ ߟߊߛߌ߰ ߘߊ߫ ߣߊ߲߬ߕߌ߮ ߟߎ߬ ߟߊ߫ ߟߊ߬ߕߋ߬ߟߋ߲߬ߠߌ߲ ߝߊ߬ߛߏ߬ߟߊ߬ߞߊ ߘߍ߬ߘߊ ߞߎ߲߬ߠߊ߫ (CMRN), ߏ߬ ߣߊ߬ ߘߊ߫ ߞߍ߫ ߞߊ߲ߓߍ߲ ߞߊ߲ߕߌ߮ ߘߌ߫. ߊ߬ ߜߊ߲ߞߎ߲ߠߊ߫ ߘߊ߫ ߓߘߍ߬ߓߘߍ߬ߟߌ ߥߛߎߘߋ߲ ߠߎ߬ ߡߊ߬߸ ߊ߬ ߣߌ߫ ߞߊ߬ ߝߘߏ߬ߓߊ߬ߞߊ߲ߞߋ ߡߙߌߦߊ ߟߊߓߋ߬߸ ߞߊ߬ ߣߊ߲߬ߕߌ߮ ߟߎ߬ ߟߊ߫ ߝߊ߲߬ߞߊ ߡߊߓߍ߲߬߸ ߊ߬ ߣߌ߫ ߞߵߊ߬ ߡߊߘߏ߲߬ ߝߊ߬ߙߊ߲߬ߛߌ߬ ߣߴߊ߬ ߛߌ߰ߢߐ߲߮ ߠߎ߬ ߟߊ߫. ߞߐ߲ߕߍ߬ ߟߊ߫ ߞߎ߲߬ߠߊ߬ߛߌ߮ ߔߏ߬ߘߏ߲߬ߞߌ߬ ߘߊ߫ ߛߊ߯ߛߊ߯ߟߌ ߘߏ߫ ߘߐ߫ ߞߊ߬ߝߏ߬ ߖߊߛߏ߲ ߞߐ߫ ߁߉߈߅ ߟߊ߫. ߖߌ߬ߣߍ߫ ߘߊߦߟߍ߬ ߘߊ߫ ߕߟߋ߬ߓߋ ߡߊߣߊ߲ߞߎ߲ߧߊߟߌ ߦߋ߫߸ ߞߊ߬ ߣߊ߲߬ߝߟߏ߬ߦߊ߬ߟߌ ߖߊ߬ߕߋ߬ߘߐߛߌ߰. ߁߉߉߃ ߞߏߟߌ߲ߞߏߟߌ߲ ߠߊ߫߸ ߛߎߥߊ߲ߘߟߌ߫ ߝߟߐ ߞߊ߬ ߟߊ߲߬ߛߣߊ߬ ߞߐ߲ߕߍ߬ ߟߊߛߙߋߦߊ߫ ߊ߬ ߟߊ߫ ߗߋߘߊ ߘߐ߫. ߊ߬ ߓߘߍ߬ߓߘߍ߬ߟߌ ߞߏߢߐ߲߮ ߓߊߖߎߡߊ ߕߘߍ߬ ߦߴߊߟߌߝߊ߫ ߞߐ߲ߘߍ߫ ߡߍ߲ ߘߌ߫߸ ߏ߬ ߣߊ߬ ߘߊ߫ ߓߌ߬ߟߊ߬ ߥߛߎ ߟߊ߫ ߛߊ߲߬ ߅ ߕߊ߬ߡߌ߲ ߞߐ߫. ߁߉߉߅ ߥߊ߬ߛߌ߬ߥߙߊ ߟߊ߫߸ ߥߛߊ߬ߘߋ߲߬ ߛߎߥߊ߲ߘߟߌ ߛߌ߰ ߘߊ߫ ߛߋ߲߬ߠߊ߫߸ ߏ߬ ߡߍ߲ ߡߊߛߐ߬ߛߐ߬ ߘߊ߫ ߞߐߘߏ߲ߓߊ߮ ߟߎ߬ ߓߟߏ߫߸ ߏ߬ ߟߊߛߙߋߦߊ߫ ߘߊ߫ ߞߊ߲ߕߌ߯ߘߊ߮ ߞߙߎߞߊ ߟߊ߫ ߝߊ߲߬ߓߊ߰ߦߊ ߟߊ߫. ߁߉߉߆ ߟߊ߫߸ ߣߊ߲߬ߕߌ߰ ߡߎߙߎ߲ߕߌ ߘߏ߫ ߕߊ߬ߡߌ߲߬ ߘߴߊ߬ ߡߎ߲߬ ߠߊ߫ ߞߊ߬ߝߏ߬ ߖߊߛߏ߲ ߠߊ߫ (ߊ߬ ߝߐ߫ ߘߊ߫ ߥߊ߯ߕߌ ߏ߬ ߟߊ߫ ߞߏ߫ ߞߊ߲ߕߌ߮ ߡߌ߬ߣߊ߬ ߘߊ߫߸ ߞߊ߬ ߓߊ߲߫ ߞߵߊ߬ ߓߌ߬ߟߊ߬ ߓߍ߲߬ߓߊߟߌߦߊ ߞߏߛߐ߲߬)߸ ߏ߬ ߝߊߙߊ߲ߛߊ߫ ߘߊ߫ ߣߊ߲߬ߕߌ߮ ߟߎ߬ ߟߊ߫ ߖߏ߯ߒߕߊ߲ߧߊ ߘߌ߫. ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ߠߊ ߛߘߌߦߊ߫ ߕߎ߬ߙߋ߬ ߕߐ߯ߦߊߣߍ߲ ߞߵߊ߬ ߞߍ߫ ߞߏߕߌ߯ ߝߟߐ ߘߌ߫߸ ߏ߬ ߞߊ߬ ߡߊ߲߬ߕߏ߲߬ߕߍ ߣߊ߲߬ߝߟߏ߬ߦߊ߬ߟߌ߬ ߞߊ߲ߞߋ ߟߎ߬ ߟߊߘߍ߲߬ߞߣߍ߬ߦߊ߫߸ ߞߏ߬ߣߵߏ߬ ߣߌ߫ ߖߡߊ߬ߣߊ ߛߌߦߊ߫ ߞߎ߲ߓߊ ߝߌ߬ߟߊ ߟߎ߬ ߡߊ߫ ߛߋ߫ ߓߍ߲߬ ߠߴߊ߬ ߘߐ߫ ߣߊߟߌ߬ߡߎ߲߫ ߒߞߏߝߐߟߊ ߟߎ߬ ߣߌ߫ ߝߌߟߊ ߟߎ߬ ߘߌ߫߸ ߏ߬ ߟߋ ߞߊ߬ ߟߊ߲߬ߛߣߊ߬ ߞߐ߲ߕߍ߬ ߟߐ߬ ߛߏ߬ߛߏ ߟߎ߬ ߟߊߝߌ߬ߛߦߊ߬ ߟߊ߫ (ߞߵߊ߬ ߕߘߍ߬ ߞߐ߲ߕߍ߬ ߦߟߍ߬ ߘߊ߫ ߝߊ߲߬ߞߊ ߟߊ߫ ߡߊ߬ߣߌ߲߬ߞߊ߬ ߟߊߜߏߦߊߒߧߍ ߟߋ߬ ߘߌ߫߸ ߞߊ߬ߦߌ߯ ߖߘߊ߬ ߕߙߊߥߟߋ߫ ߡߌ߬ߣߊ߬ ߕߎߡߊ ߟߴߊ߬ ߓߟߏ߫. ߊ߬ ߣߌ߫ ߝߣߊ߫߸ ߛߏ߬ߛߏ ߟߎ߬ ߣߌ߫ ߝߌߟߊ ߟߎ߬ ߟߋ߬ ߘߍ߬ ߘߊ߫ ߡߊ߲߬ߛߊ߬ߦߊ ߏ߬ ߟߊ߫ ߒߞߏߝߐߟߊ ߟߎ߬ ߞߊ߲߬߸ ߊ߬ߟߎ߬ ߣߌ߫ ߕߎߞߘߐߡߐ߮ ߟߎ߬.). ߟߊ߲߬ߛߣߊ߬ ߞߐ߲ߕߍ߬ ߝߊ߲߭ ߠߊ߫ ߞߊ߲ߕߌ߯ߦߊ ߞߍ߫ ߘߊ߫ ߛߌߦߊ ߟߎ߬ ߞߐߘߏ߲ߢߐ߲߯ߠߊ ߟߋ߬ ߘߌ߫߸ ߊ߬ ߣߌ߫ ߛߌߦߊ ߘߏ߫ ߟߎ߫ ߟߊߝߌ߬ߛߊ߬ߦߊ ߘߏ߫ ߟߎ߫ ߘߌ߫.
߁߉߉߈ ߞߏߟߌ߲ߞߏߟߌ߲ ߠߊ߫߸ ߞߐ߲ߕߍ߬ ߣߊ߬ ߘߊ߫ ߛߎߘߊ߲߫ ߕߎ߲߯ ٪߅߆ ߟߊ߫. ߛߎߥߊ߲ߘߟߌ ߏ߬ ߡߊߛߐ߬ߘߐ߲߬ ߘߊ߫ ߞߐߘߏ߲ߓߊ߮ ߟߎ߬ ߓߟߏ߫ ߘߊ߲߬ߠߊ߬ߕߊ߬ߡߌ߲߬ߓߟߏߡߊ߬߸ ߊ߬ߟߎ߬ ߘߐ߫ ߢߍߡߐ߮ ߛߘߊߡߊ ߊߟߌߝߊ߫ ߞߐ߲ߘߍ߫ (ߖ.ߡ.ߟ «RPG») ߡߌ߬ߣߊ߬ ߘߊ߫ ߞߵߊ߬ ߓߌ߬ߟߊ߬ ߥߛߎ ߟߊ߫. ߛߎߥߊ߲ߘߟߌ ߏ߬ ߞߍ߫ ߘߊ߫ ߞߊ߲ ߢߌ߲߬ ߠߋ ߘߌ߫: ߊ߬ ߓߍ߲߬ ߘߴߊ߬ ߡߊ߫ ߓߍ߲߬߸ ߞߐ߲ߕߍ߬ ߟߋ߬ ߦߋ߫ ߦߋ߲߬ «ߊ߬ ߟߊ߲߬߸ ߊ߬ ߡߎ߫ ߟߊ߲߬߸ ߞߐ߲ߕߍ߬»߸ ߏ߬ ߖߋ߬ߓߌ߬ ߘߴߊߟߌߝߊ߫ ߓߟߏ߫ ߞߴߊ߬ ߓߊ߯ ߜߟߍ߬ߦߊ߫ ߟߏ߲ ߡߍ߲߸ ߊߟߎ߫ ߣߴߏ߬ ߟߎ߫ ߟߋ߬ ߞߍߕߐ߫ ߦߋ߫ ߛߍ߬ߘߏ߲ ߞߍ߫ ߟߊ߫ ߞߋߟߋ߲ߘߌ߫. ߖߌ߬ߣߍ߫ ߛߌ߬ߢߐ߲߰ ߖߡߊߣߊ ߛߙߊ߬ߟߏ߲߫ ߣߌ߫ ߟߌߓߋߙߌߦߊ߫ ߟߎ߫ ߟߊ߫ ߞߟߍ߬ߞߘߐ߬ߓߏ߬ߙߌ߬ߟߊ (ߢߊߣߌ߲ߡߊߓߏߙߌߟߊ) ߟߎ߬ ߥߊ߯ ߗߡߍ߬ ߦߙߌߞߊ ߟߎ߬ ߟߊߛߣߍ߫ ߘߊ߫ ߖߌ߬ߦߊ߬ ߘߊ߫ ߞߊ߬ ߣߊ߲߬ߕߊ߲߬ ߞߟߍ ߞߘߐߞߊ߬. ߖߡߊ߬ߣߊ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߥߊ߲߭ ߠߊ߫ ߕߋ߲߬ ߝߛߊߦߌ߫߸ ߒ߬ߞߵߊ߬ ߛߋ߫ ߘߊ߫ ߔߏ߬ߘߏ߲߬ߞߌ߬ ߟߴߊ߬ ߛߌ߰ߢߐ߲߮ ߠߎ߬ ߟߊ߫ ߥߐ߬ߦߐ ߟߎ߬ ߡߊ߬.
߂߀߀߃ ߥߊ߬ߛߌ߬ߥߙߊ ߟߊ߫߸ ߝߊ߬ߙߊ߲߬ߛߌ߫ ߞߊ߬ ߕߍ߯ߟߊ߲ߜߏ߫ (ߝߏ߬ߦߟߌ߬ߟߊ) ߤߊߘߌ߬ ߓߊ ߡߊߢߍ߯ߙߍ߫ ߊ߬ ߟߊ߫ ߛߊ߬ߦߊ ߞߐ߫߸ ߝߊ߬ߙߊ߲߬ߛߌ߫ ߟߊ߬ߛߌ߰ߘߋ߲ ߡߍ߲ ߦߋ߫ ߖߌ߬ߣߍ߬߸ ߏ߬ ߟߊ߫ ߗߋߘߋ߲ ߠߎ߬ ߥߊ߫ ߘߊ߫ ߓߐߒߡߊߟߌ ߟߊ߫ ߟߊ߫ ߔߋߟߌ ߝߎߟߌߦߊߓߋ߬ (ߔߌߕߊ߬ ߡߙߊ߬ߓߊ߰ߘߊ)߸ ߞߊ߬ ߥߊ߫ ߝߏ߬ߦߟߌ߬ߟߊ ߟߊ߫ ߘߋ߲ߓߦߊ ߟߎ߬ ߞߐ߲߬ߘߐ߲߫. ߏ߬ ߡߍ߲ ߞߊ߬ ߝ߭ߐߛߑߜ߭ߍߛ ߞߟߍ߬ߡߊ߬ߛߎߧߊ ߝߊ߲߬ߝߘߊ߬ ߝߟߐ ߡߊߞߍ߲߰ ߁߉߄߀ ߠߊ߫߸ ߤߊߘߌ߬ ߓߊ ߓߏ߲߫ ߘߊ߫ ߊߟߏߡߊ߲ ߠߎ߬ ߓߟߏ߫ ߁߉߄߃ ߟߊ߫. ߂߀߀߆ ߞߏ߲߲ߓߌߕߌ߮ ߂߉ ߡߊ߬߸ ߡߏ߬ߛߏ ߟߎ߫ ߞߊ߬ ߡߎߙߎ߲ߕߌ ߘߏ߫ ߟߊߥߟߌ߬ ߞߊߡߑߛߊ߯ߙ ߡߙߊ߬ߓߊ߰ߘߊ ߟߊ߫߸ ߞߊ߬ ߓߍ߲߬ ߝߎߥߊ߲ߢߍ ߓߐ߫ ߝߊ߲ߓߏ߲ ߓߊ߯ߙߟߊ߫ ߘߋ߲ߓߦߊ ߟߎ߬ ߟߊ߫ ߡߍ߲ߘߌߦߊ߫ ߝߋ߲߫ ߘߌߕߊ ߟߎ߬ ߟߊߘߐ߯ߦߊ ߡߊ߬߸ ߖߌ߬ߣߍ߫ ߝߎߥߊ߲ߢߍ ߘߝߊ߬ߢߐ߲߰ߦߊ ߟߊ߫. ߞߵߏ߬ ߣߌ߫ ߞߊ߬ߙߊ߲߬ߘߋ߲ ߠߎ߬ ߣߌ߫ ߓߊ߯ߙߟߊ ߟߎ߬ ߟߊ߫ ߕߏ߰ߝߏ ߟߎ߬ ߞߏߟߏ߲ߛߏ߲߫߸ ߞߊ߬ ߡߊ߬ߝߏ߬ߦߌ߲߬ߠߌ߲ ߞߍ߫ ߞߊ߬ ߖߡߊ߬ߣߊ ߟߝߊ߫ ߕߍ߲߫ ߤߊ߲߯ ߞߊ߬ ߥߴߊ߬ ߛߌ߰ ߛߊ߲߭ ߞߎ߲߬ߘߏ߲ ߠߊ߫. ߂߀߀߆ ߣߍߣߍߓߊ ߟߊ߫: (ONG/NGO transparency international) ߡߊ߲߬ߕߏ߲߬ߕߍ ߞߏߟߊߜߍ ߞߊ߬ ߖߌ߬ߣߍ߬ ߛߙߊߛߌ߰ ߞߵߊ߬ߟߋ ߟߋ߬ ߦߋ߫ ߝߟߐߡߊ ߘߴߊߝߙߌߞߌ߬ ߞߊ߲ߛߏ߲ߠߌ߲ (ߣߊ߲߬ߝߟߏ߬ߟߊ߬ߜߎߟߌ «corruption») ߘߐ߫. ߞߊ߬ߦߌ߯ ߞߊ߲ߕߌ߮ ߞߐ߲ߕߍ߬ ߟߋ߬ ߥߊ߫ ߘߊ߫ ߝߏߘߋ ߛߎߡߊ߬ ߟߊߓߐ߫ ߥߛߎ ߟߊ߫ ߞߵߊ߬ ߕߘߍ߬ ߊ߬ ߓߘߊ߫ ߡߌ߬ߘߊ߬ ߞߊ߲ߛߏ߲ߠߌ߲ߞߏ ߘߐ߫߸ ߏ߬ ߞߊ߬ ߕߐ߰ߕߐ߰ߟߌ߬ߟߊ ߟߎ߬ ߟߊߡߐߣߍ߫ ߞߊ߬ ߝߎ߬ߙߎ߲߬ߞߎ߬ߟߌ ߟߎ߬ ߟߊߥߟߌ߬ ߖߡߊ߬ߣߊ ߝߊ߲߭ ߓߍ߯ ߞߣߐ߫߸ ߡߍ߲ ߠߎ߬ ߢߍߡߌ߬ߣߊ߬ߣߍ߲߫ ߕߎ߲߬ ߦߋ߫ [[ߓߎߙߊߡߊ߬ ߝߏߝߣߊ ߣߌ߫ ߙߊߓߌߦߊߕߎ߫ ߛߋߙߊ߬ ߖߊߟߏ߫ ߖߊߟߏ߫ ߓߟߏ߫. ߞߊ߬ߦߌ߯ ߏ߬ ߟߎ߫ ߞߵߊ߬ ߢߌߣߌ߲߫ ߞߎ߲߬ߠߊ߬ߛߌ߮ ߝߍ߬ ߞߏ߫ ߞߊ߬ ߞߏߕߌ߯ ߝߟߐ ߘߏ߫ ߕߐ߯ߦߊ߫ ߖߊ߬ߡߊ ߓߍ߲߬ߣߍ߲߫ ߦߋ߫ ߡߍ߲ ߡߊ߬ ߞߎ߲߬ߠߊ߬ߛߌ߮ ߟߊ߫ ߣߐ߬ ߘߏ߲߬ ߕߴߊ߬ ߞߊ߲߬߸ ߏ߬ ߟߎ߫ ߞߵߏ߬ ߞߍ߫ ߤߌߗ߭ߍߣ ߞߡߊ߬ߙߊ߬ ߕߐ߯ߦߊ ߘߌ߫, ߏ߬ ߟߋ ߞߍ߫ ߘߊ߫ ߡߊ߲߬ߞߊ߲ ߕߎ߬ߣߍ߲ ߘߌ߫ ߝߊ߲߭ ߓߍ߯ ߘߐ߫. ߏ߬ ߞߍ ߕߐ߰ߕߐ߰ߟߌ߬ߟߊ ߏ߬ ߟߎ߫ ߞߊ߬ ߝߘߏ߬ߓߊ߬ ߝߎߙߎ߲ߞߎߟߌ ߣߌ߫ ߡߎߙߎ߲ߕߌ ߟߊߥߟߌ߬ ߖߡߊ߬ߣߊ ߛߏ߫ ߞߎߓߊ ߟߎ߬ ߟߊ߫ ߂߀߀߇ ߓߌ߲ߠߊߥߎߟߋ߲ ߠߊ߫. ߏ߬ ߟߋ ߟߊߟߐ߬ ߘߊ߫ ߞߎ߲߬ߠߊ߬ߛߌ߮ ߓߟߏ߫ ߓߍ߯ ߟߊߞߎ߬ߘߎ ߟߋ߬ ߟߊ߫ (ߓߍ߯ ߦߋ߫ ߕߏ߫ ߌ ߟߊ߫ ߟߎ ߡߊ߬ ߛߎ ߣߌ߫ ߕߋ߬ߟߋ ߓߍ߯ ߘߐ߫ ߝߏ߫ ߕߎ߬ߡߊ߬ߙߋ߲߫ ߞߋߟߋ߲߫ ߡߊ߲߬ߝߋ߲߬ ߛߊ߲)߸ ߓߍ߲߬ߞߊ߲ ߡߍ߲ ߓߐ߫ ߘߊ߫ ߝߘߏ߬ߓߊ߬ ߝߎߙߎ߲ߞߎߟߌ ߏ߬ ߘߐ߫߸ ߏ߬ ߟߋ ߞߊ߬ ߟߊ߲߭ߛߌ߬ߣߍ߬ ߞߎߦߊߕߍ߫ ߕߐ߯ߦߊ߫ ߞߏߕߌ߯ ߝߟߐ ߘߌ߫. ߟߊ߲߬ߛߣߊ߬ ߞߐ߲ߕߍ߬ ߛߊ߬ ߘߊ߫ ߞߏߟߌ߲ߞߏߟߌ߲ ߂߂\߂߀߀߈ ߠߊ߫. ߊ߬ ߕߙߐߣߍ߲߫ ߕߘߍ߬ ߦߋ߫ ߖߊ߲߬ߞߊ߬ߙߏ߬ ߛߘߍߡߊ߲߫ ߠߋ߬ ߓߟߏ߫߸ ߗߊߥߎ߲ (ߘߌߦߊߓߍߕߌ) ߟߊߝߛߊ߬ߣߍ߲ ߣߌ߫ «leucémie». thumb|[[ߡߎߛߊ߫ ߘߊ߬ߘߌߛ ߞߡߊ߬ߙߊ߫ ߫ ߞߵߊ߬ ߕߏ߫ ߞߊ߲ߕߌ߯ߦߊ ߟߊ߫]] ߂߀߀߈ ߞߏߟߌ߲ߞߏߟߌ߲ ߂߃ ߡߊ߬߸ ߣߊ߲߬ߕߌ߰ ߞߎ߲ߠߊߛߌ߮ ߘߏ߫ ߟߎ߫ ߞߵߊ߬ߟߎ߫ ߞߎ߲߬ߓߐ߫ ߝߊ߬ߛߏ ߟߊ߬ߟߌ߰ߟߌ߬ߟߊ ߓߍ߯ߦߊ ߣߌ߫ ߥߙߎߞߌ ߡߊ߬  (ߝ.ߟ.ߓ.ߥ\ «CNDD») ߕߐ߮ ߘߌ߫߸ ߏ߬ ߟߎ߫ ߞߊ߬ ߝߊ߲߬ߞߊ ߕߊ߬ ߞߊ߬ߝߏ߬ ߖߊߛߏ߲ ߘߏ߫ ߛߘߊ߫ ߘߐ߫߸ ߊ߬ ߣߴߏ߬ ߘߎ߬ߛߊ߬ߜߍ߸ ߢߍߡߌߘߊ ߡߎߛߊ߫ ߘߊ߬ߘߌߛ ߞߡߊ߬ߙߊ߫ ߫ ߞߵߊ߬ ߖߘߍ߬ ߟߊߥߊ߲߬ߞߊ߫ ߞߊ߲ߓߍ߲ ߞߊ߲ߕߌ߮ ߘߌ߫. ߂߀߀߈ ߞߏߟߌ߲ߞߏߟߌ߲ ߕߟߋ߬ ߃߀߸ ߞߊ߭ߓߌ߬ߣߍ߫ ߞߏ߬ߡߊ߬ߙߊ߬ ߞߍ߫ ߘߊ߫ ߞߏߕߌ߯ ߝߟߐ ߘߌ߫. ߂߀߀߉ ߕߎߟߊߝߌ߲ ߂߈߸ ߕߐ߲ߓߟߏߡߊ ߟߎ߬ ߞߊ߬ ߡߎ߮ ߕߋ߬ ߖߊ߬ߡߊ ߟߊ߫ ߞߵߊ߬ ߕߘߍ߬ ߊ߬ߟߎ߬ ߦߋ߫ ߔߊߞߌߛߦߊ ߞߊ߲߬ ߡߎߛߊ߫ ߘߊ߬ߛߌߛ ߞߡߊ߬ߙߊ߬ ߞߊ߲ߡߊ߬. ߊ߬ ߓߐ߬ߣߐ ߝߘߏ߬ߣߍ߲߫ ߦߋ߫ ߢߐ߲߮ ߡߊ߬ ߞߊ߬ ߓߍ߲߬ ߓߐߦߙߐ ߟߎ߬ ߡߊ߬߸ ߊ߬ ߞߍߣߍ߲߫ ߘߌ߫ ߞߍ߫ ߡߐ߱ ߓߌ߫ ߦߙߌߞߊ ߟߋ߬ ߟߊ߫ ߛߊ߬ߦߊ ߛߊߓߎ߫ ߘߌ߫. ߛߊ߬ߦߊ ߏ߬ ߟߋ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߖߡߊ߬ߣߊ ߘߐ߬ߝߐ ߝߌߙߌ߲ߝߌߙߌ߲߫. ߂߀߀߉ ߞߏߟߌ߲ߞߏߟߌ߲ ߂߈߸ ߡߎߛߊ߫ ߘߊ߬ߛߌߛ ߞߡߊ߬ߙߊ߬ ߓߏ߲߫ ߘߴߊ߬ ߞߎ߲߭ ߘߐ߫ ߞߵߊ߬ ߖߐߞߌ߫ ߊ߬ ߝߊ߬ߘߌ ߞߣߐ߬ߜߍ߲߬ߓߊ߯ ߊߓߎߓߊߞߊߙ ߕߎ߲ߓߊ߬ ߖߊ߬ߞߌ߬ߕߋ ߓߟߏ߫. ߂߀߁߀ ߞߏߟߌ߲ߞߏߟߌ߲ ߕߟߋ߬ ߈ ߡߊ߬߸ ߝ.ߟ.ߓ.ߥ ߞߊ߬ ߡߐ߰ ߆߀ ߟߎ߫ ߡߌ߬ߣߊ߬ ߞߵߊ߬ߟߎ߫ ߕߘߍ߬ ߦߴߊ߬ ߝߍ߬ ߞߊ߬ ߘߊ߬ߘߌߛ ߝߊ߰. ߘߊ߬ߛߌߛ ߟߊߕߊ߯ ߞߐ ߘߴߊ߬ ߘߊ߲ߘߊ߫ ߦߌߟߊ߸ ߣߊ߲߬ߕߌ߮ ߟߎ߬ ߞߊ߬ ߛߋߞߎߓߊ ߞߏ߬ߣߊ߬ߕߍ ߕߐ߯ߦߊ߫ ߞߵߊ߬ ߞߍ߫ ߥߊ߯ߕߌ߫ ߟߕߊߡߌ߲߫ ߞߊ߲ߕߌ߮ ߘߌ߫. ߂߀߁߀ ߥߊ߬ߛߌ߬ߥߙߊ ߃ ߡߊ߬߸ ߛ.ߘ.ߞ «FIDH» ߣߌ߫ ߖߡߊ߬ߣߊ ߞߣߐߟߊ ߡߐ߱ ߤߊߞߍ߫ ߡߊߞߊߘߊ߲ ߕߏ߰ߝߏ ߟߎ߬ ߣߌ߫ ߕߙߐߓߊ߯ߕߐ ߡߐ߰ ߆߇ ߟߎ߫ ߛߏ߯ߙߏ߫ ߘߊ߫ ߣߊ߲߬ߕߊ߲߬ ߞߙߎߞߊ ߟߎ߬ ߘߌ߫ ߞߊ߬ ߞߕߌߞߏ ߟߊ߬ߟߐ߲߬ߠߌ߲߬ߠߌ߲ ߠߎ߬ ߘߌ߫ ߖߌ߬ߣߍ߬ (ߞߕߌߟߊ) ߕߋߟߋ߲ߓߊ߯ߦߊ ߞߎ߲߬ߠߊ߬ߛߌ߮ ߟߎ߬ ߡߊ߬ ߂߀߀߉ ߕߎߟߊߝߌ߲ ߂߈ ߡߐ߰ ߟߊ߲ߝߊ߲ ߞߊ߲߫.
ߕߎ߬ߜߍ߬ߕߎ߬ߜߍ߬ߟߌ ߞߊ߬ ߕߊ߯ ߣߊ߲߬ߕߊ߲߬ ߝߊ߲ߞߊ ߡߊ߬
thumb|ߞߊ߬ߙߊ߲߬ߝߊ [[ߊߟߌߝߊ߫ ߞߐ߲ߘߍ߫]] ߞߊ߲ߕߌ߮ ߛߎߥߊ߲ߘߟߌ ߟߎ߬ ߟߊߥߊ߲߬ߞߊ߫ ߘߊ߫ ߂߀߁߀ ߥߊ߬ߛߌ߬ߥߙߊ ߟߊ߫߸ ߖߐ߲߬ߛߴߏ߬ ߘߌ߫ ߛߋ߫ ߞߍ߫ ߟߊ߫ ߛߊߓߎ߫ ߘߌ߫ ߞߊ߬ ߣߊ߲߬ߕߊ߲߬ ߠߎ߬ ߟߊߛߊ߬ߦߌ߫ ߝߊ߲߬ߞߊ ߟߊ߫߸ ߏ߬ ߡߍ߲ ߞߊ߬ߣߌ߲߬ߣߍ߲߫ ߕߘߍ߬ ߦߋ߫ ߡߌ߬ߙߌ߲߬ߘߌ ߓߟߏ߫.ߏ߬ ߞߍ ߡߊ߬ߡߌ߬ߘߊ߬ߟߌ߬ߟߊ߬ ߓߊߖߎߡߊ ߕߘߍ߬ ߦߴߊߟߌߝߊ߫ ߞߐ߲ߘߍ߫ ߡߍ߲ ߘߌ߫߸ ߏ߬ ߞߵߊ߬ ߟߊ߫ ߡߊ߬ߡߌ߬ߘߊ߬ߟߌ߬ߞߏ ߟߊߥߊ߲߬ߞߊ߫ ߂߀߁߀ ߞߏ߲ߞߏߜߍ ߟߊ߫. ߊ߬ ߣߊ߬ ߘߊ߫ ߟߐ߬ߦߙߐ߬ ߝߌߟߊߣߊ߲ ߠߊ߫ ߥߊ߬ߛߌ߬ߥߙߊ ߂߇ ߢߣߊߕߊߟߌ ߘߐ߫߸ ٪߁߈.߂߅ ߘߌ߫߸ ߞߵߊ߬ߟߋ ߜߊ߲߬ߞߎ߲߫ ߛߋ߲ߟߎ߬ ߘߊߟߍ߲߬ ߖߊߟߏ߫ ߟߊ߫߸ ߏ߬ ߡߍ߲ ߞߊ߬ ٪߄߃.߆߉ ߛߐ߬ߘߐ߲߬. ߕߎߟߊߝߌ߲ ߁߉ ߕߋ߬ߟߋ߫ ߂߈\߂߀߁߀ ߠߊ߫߸ ߞߊ߲ߕߌ߯ ߛߎߥߊ߲ߘߟߌ ߞߕߐߙߐ߲ߘߓߐ߫ ߘߊ߫. ߂߀߁߀ ߕߎߟߊߝߌ߲ ߂߈ ߡߊ߬߸ ߡߐ߱ ߤߊߞߍ߫ ߟߊߕߏߣߍ߲ ߡߊ߲߬ߕߏ߲߬ߕߍ ߞߙߎߝߊߟߌ «FIDH» ߣߌ߫ ߖߌ߬ߣߍ߬ߞߊ ߟߎ߬ ߛߌ߲߬ߝߏ߲߬ߧߊ߬ߟߌ ߡߐ߱ ߤߊߞߍ ߡߞߊߘߊ߲߫ ߞߊ߲ߡߊ߬ «OGDH» ߟߎ߫ ߞߊ߬ ߘߊ߲߬ߕߍ߰ߟߌ ߘߏ߫ ߞߍ߫ ߕߎߟߊߝߌ߲ ߂߈ ߡߢߊ߬ߙߊ߲߬ߞߌ߬ߟߌ ߡߊ߬ ߞߵߊ߬ ߓߍ߲߬ ߊ߬ ߛߊ߲߬ߞߎ߲ߓߍ߲ ߡߊ߬߸ ߊ߬ߟߎ߫ ߞߵߊ߬ ߦߌ߬ߘߊ߬ ߡߍ߲ ߘߐ߫ ߞߏ߫ ߖߌ߬ߣߍ߫ ߞߕߌߖߌ߲ ߕߴߛߋ߫ ߞߊ߬ ߕߌߢߍߟߌߟߊ ߟߎ߬ ߣߐ߬ߝߍ߬ߜߍ߲߫ ߊ߬ ߣߌ߫ ߞߊ߬ ߞߊ߲ߕߌ߯ ߛߎߘߊ߲ߕߊ ߘߐߛߎ߫ ߞߴߊ߬ ߦߋ߫ ߞߏߟߊߕߐ߲ߓߊߟߌߦߊ ߞߍ߬ߟߍ ߞߴߊ߬ ߟߊ߫ ߞߏ ߟߎ߬ ߘߐ߫ ߝߌ߬ߛߊ߬ߡߊ߲߬ߒߕߋ ߘߌ߫. ߕߊ߬ߞߏ߬ ߝߌߟߊߣߊ߲ ߟߊߓߊ߲߫ ߘߊ߫ ߛߌ߲߬ߝߏ߲߬ߧߊ ߡߊ߬ ߡߊ߬ ߂߀߁߀ ߣߍߣߍߓߊ ߕߟߋ߬ ߇ ߡߊ߬. ߝߊ߬ߛߏ߬ߟߊ߬ߞߊ ߛߎߥߊ߲ߘߟߌ ߟߐ߲߬ߞߋ߬ߟߊ߬ ߘߍ߲ߖߘߍߟߊߣߍ߲ ߞߵߊ߬ ߟߊߥߊ߲߬ߞߊ߫ ߣߍߣߍߓߊ ߁߅ ߡߊ߬ ߞߏ߫ ߊߟߌߝߊ߫ ߞߐ߲ߘߍ߫ ߟߋ߬ ߞߊ߬ ߛߎߥߊ߲ߘߟߌ ߛߎߘߊ߲߫ ٪߅߂.߅߂ ߟߊ߫ ߞߏߕߌ߯ ߝߟߐ߫ ߞߘߐ ߛߋߟߎ߬ ߘߊߟߍ߲߬ ߖߊߟߏ߫ ߞߘߐ߫߸ ߏ߬ ߡߍ߲ ߕߘߍ߬ ߦߋ߫ ߖߌ߬ߣߍ߬ ߓߍ߯ߦߊ߫ ߝߊ߲ߞߊ ߥߊ߬ߣߊ ߘߌ߫. ߞߕߌߖߌ߲ ߛߊ߲ߘߐߕߊ ߞߊ߬ ߛߎߥߊ߲ߘߟߌ ߟߊߛߙߋߦߊ߫ ߞߏߟߌ߲ߞߏߟߌ߲ ߃ ߡߊ߬߸ ߛߋߟߎ߬ ߘߊߟߍ߲߬ ߡߴߊ߬ ߛߐ߲߬ ߊ߬ ߟߊ߫ ߗߌߙߏ߲ߠߌ߲ ߡߊ߬ ߖߏߣߊ߫.
ߊߟߌߝߊ߫ ߞߐ߲ߘߍ߫ ߟߊߛߌ߰ ߘߊ߫ ߞߊ߲ߓߍ߲ ߞߊ߲ߕߌ߮ ߘߌ߫ ߂߀߁߀ ߞߏߟߌ߲ߞߏߟߌ߲ ߕߟߋ߬ ߂߁ ߡߊ߬. ߊ߬ ߞߊ߬ ߟߊ߬ߤߘߌ ߕߊ߬ «ߥߊ߯ߕߌ߫ ߞߎߘߊ߫ ߛߋߟߌ ߟߊ߫»߸ ߊ߬ ߣߌ߫ ߞߵߊ߬ ߦߌ߬ߘߊ߬ ߞߴߊ߬ ߟߐ߯ ߦߴߊ߬ ߟߊ߫ ߞߊ߬ ߞߍ߫ «ߖߌ߬ߣߍ߬ ߡߊ߲ߘߋߟߊ߫ ߘߌ߫» ߞߊ߬ߝߏ ߟߊߞߊ߬ߝߏ ߘߐ߫߸ ߊ߬ ߣߌ߫ ߞߊ߬ ߞߊ߲ߛߏ߲ߠߌ߲ ߞߟߍ߬ ߊ߬ ߣߌ߫ ߞߊ߬ ߖߡߊ߬ߣߊ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߌ߬ߟߊ߬ ߛߌߟߊ߫ ߞߍ߲ߘߍ ߞߊ߲߬߸ ߏ߬ ߡߍ߲ ߟߐ߬ߣߍ߲߫ ߕߎ߲߬ ߕߍ߫ ߘߏ߫ ߜߘߍ߫ ߡߊ߬ ߖߡߊ߬ߣߊ ߓߣߊ߬ߦߊ ߘߎ߲ߣߍ߲߫ ߕߘߍ߬ ߦߋ߫ ߘߊ߬ߡߊ߲߬ߘߐ߬ߝߋ߲ ߡߍ߲ ߠߎ߬ ߟߊ߫߸ ߏ߬ ߓߊ߬ߣߊ ߟߎ߬ ߞߍ߬ߟߍ ߘߌ߫. ߊ߬ ߟߊߛߌ߰ ߕߋ߬ߟߋ߫ ߛߊ߬ߓߊ ߡߊ߬߸ ߊ߬ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ߠߊ ߡߎ߬ߤߡߊ߬ߘ ߛߊ߬ߌ߯ߘ ߝߏߝߣߊ߫ ߕߐ߯ߦߊ߫ ߞߵߏ߬ ߞߴߊ߬ ߟߊ߫ ߞߏߕߌ߯ ߝߟߐ ߘߌ߫. ߂߀߁߁ ߞߊ߬ߙߌ߬ߝߐ ߁߁ ߡߊ߬߸ ߣߊ߲߬ߕߌ߰ ߞߙߎ ߘߏ߫ ߓߋ߬ ߘߴߊ߬ ߘߎ߲߬ߘߎ߲߬ߡߊ߬ ߡߊߞߍߦߙߐ ߞߊ߲߬ ߞߐߣߊߞߙߌ߫߸ ߞߏ߬ߣߵߊ߬ߟߎ߬ ߗߌߙߏ߲߫ ߘߴߊ߬ߟߎ߬ ߛߊ߯ߛߊ߯ߟߌ ߘߐ߫ ߞߊ߬ߝߏ߬ߖߊߛߏ߲ ߞߐ߫ (ߝߊߦߌߘߊ߫ ߏ߬ ߕߘߍ߬ ߦߋ߫ ߊߟߌߝߊ߫ ߞߐ߲ߘߍ߫ ߝߊ߰ߞߏ߬ ߘߐߓߍ߲߬ߣߍ߲ ߠߋ߬ ߘߌ߫߸ ߓߊߏ߬ ߊ߬ߟߎ߫ ߕߎ߲߬ ߕߴߛߋ߫ ߞߊ߬ߝߏ߬ ߖߊߛߏ߲ ߞߎ߲߬ߝߊ߮ ߛߐ߬ߘߐ߲߬ ߠߊ߫ ߖߐ߲ߝߐ߲ ߡߊ߬). ߏ߬ ߕߊ߬ߡߌ߲ ߞߐߝߍ߬ ߕߟߋ߬ ߘߊ߲ߘߐ߫ ߟߊ߫߸ ߞߊ߬ߙߌ߬ߝߐ ߂߈ ߡߊ߬߸ ߛ.ߘ.ߞ ߘߊ߲߬ߕߍ߰ߟߌ߬ߟߊ߫ ߓߐߕߏ߲ߒߕߊ߲ («l'ONG Reporters sans frontières») ߟߎ߫ ߞߊ߬ ߘߊ߲߬ߕߍ߰ߟߌ ߘߏ߫ ߟߊߥߊ߲߬ߞߊ߫ ߊ߬ߟߎ߫ ߞߵߊ߬ ߢߌߣߌ߲߫ «ߊߟߌߝߊ߫ ߞߐ߲ߘߍ߫ ߡߍ߲ ߘߐ߫ ߞߴߊ߬ ߦߴߊ߬ ߝߐ߫ ߜߍ ߘߐ߫ ߔߊߞߌߛߊ߫ ߞߏ߫ ߊ߬ ߘߌ߫ ߘߌ߬ߢߍ߫ ߞߊ߬ ߝߐ߰ߓߍ߬ߦߊ߬ߟߌ ߞߊ߲ߠߊߓߌ߬ߟߊ߬ «liberté de la presse et respect du pluralisme des médias» ߊ߬ ߣߌ߫ ߥߙߍߓߊߞߊ߲ߞߋߦߊ ߟߊߘߤߊ߬ ߞߟߋߞߟߋߟߊ ߟߎ߬ ߦߋ߫»߸ ߏ߬ ߦߙߐ߫ ߞߋߟߋ߲ ߘߐ߫ ߝߊ߬ߙߊ߲߬ߛߌ߬ ߡߊ߫ ߝߋ߲߫ ߝߐ߫ ߝߐ߰ߓߍ߬ߦߊ߬ߟߌ ߞߊ߲ߠߊߓߌߟߊߞߏ ߞߊ߲߬ ߞߏ߬ߣߌ߲߬ ߞߴߊ߬ ߦߴߊ߬ ߦߋ߫ ߥߛߊ߬ߘߐ߲߬ ߢߣߊߕߊߟߌ ߛߌ߲߬ߝߏ߲߬ߧߊ߫ ߥߛߎ߬ ߛߎߘߎ߲ ߘߏ߫ ߞߘߐ߫. ߥߛߊ߬ߘߋ߲߬ ߛߎߥߊ߲ߘߟߌ߫ ߝߟߐ ߛߌ߲߬ߝߏ߲߬ߧߊ߬ ߘߊ߫ ߂߀߁߃ ߕߎߟߊߝߌ߲ ߂߈ ߡߊ߬. ߞߙߎߞߊ ߡߍ߲ ߦߋ߫ ߝߊ߲߬ߞߊ ߟߴߊ߬ ߣߌ߫ ߞߙߎߞߊ߫ ߡߌߛߍ߲ ߡߍ߲ ߠߎ߬ ߦߋ߫ ߢߌ߲߬ߢߐ߲߮ ߘߌ߫߸ ߏ߬ ߟߎ߫ ߞߊ߬ ߛߌ߰ߝߋ߲߬ ߆߀ ߛߐ߬ߘߐ߲߬ ߁߁߄ ߘߐ߫ ߝߊ߬ߛߏ߬ ߜߙߊ ߟߊ߫߸ ߊ߬ ߣߌ߫ ߞߎߡߊߓߏ߲߫ ߛߎߘߊ߲ߣߍ߲ ߘߌ߫ ߛߴߊ߬ߟߎ߬ ߛߏ߯ߙߏ߫ ߟߊ߫ ߝߊ߬ߛߏ߬ߟߊ߬ߞߊ ߟߊ߬ߢߎ߲߬ߠߌ߲ ߟߊ߬ߟߌ߰ߟߌ߬ߟߊ ߘߌ߫߸ ߞߏ߬ߣߌ߲߬ ߞߐߘߏ߲ߓߊ߮ ߟߎ߬ ߞߎߙߋ߫ ߘߊ߫ ߞߊ߬ߙߏ߲ ߠߊ߫߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߴߏ߬ ߦߴߊߝߙߌߞߌ߬ ߞߐߘߏ߲ߓߊ߮ ߟߎ߬ ߥߊ߫ ߢߊ ߟߋ߬ ߘߌ߫. thumb|ߞߊ߲ߓߋ߲ ߦߋ߫ ߔߊߞߌߛߦߟߊ ߟߎ߬ ߡߊߘߏ߬ߣߌ߲ ߞߊ߲߲߬ (ߍߝ.ߍߣ.ߘߋ߫.ߛߋ) ߦߋ߫
ߋߓߏߟߊ ߝߎ߬ߖߎ߯ߖߎ߫ ߘߏ߲߬ ߘߊ߫ ߖߡߊ߬ߣߊ ߞߣߐ߫ ߂߀߁߄ ߣߌ߫ ߂߀߁߅ ߟߎ߬ ߕߍߟߊ ߥߎ߬ߛߎ ߞߘߐ߫. ߏ߬ ߞߊ߬ ߡߐ߱ ߥߊ߯ ߟߋ߬ ߝߊ߰ ߖߡߊ߬ߣߊ ߞߣߐ߫ ߊ߬ ߣߌ߫ ߞߵߊ߬ ߟߊߣߐ߯ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐ߫ ߔߐ߫߹ ߞߏ߬ߣߌ߲߬ ߞߎ߲߬ߠߊ߬ߛߌ߮ ߣߴߊ߬ ߘߍ߬ߡߍ߲߬ߓߊ߮ ߟߎ߬ ߞߊ߬ ߞߵߊ߬ߟߎ߫ ߟߐ߬ ߊ߬ߟߎ߫ ߛߋ߲߭ ߞߊ߲߬ ߊ߬ ߣߌ߫ ߞߊ߬ ߝߍ߬ߙߍ ߛߎ߮ ߓߍ߯ ߘߏ߫ ߞߍ߫ ߞߊ߬ ߛߋ߫ ߖߡߊ߬ߣߊ ߟߊߕߟߊ߫ ߖߊ߲߬ߞߊ߬ߙߏ߬ ߖߎ߮ ߏ߬ ߟߊ߫. ߦߏ߫ ߘߎߢߊ߫ ߞߍ߲ߘߍߦߊ ߛߌ߲߬ߝߏ߲߬ߧߊ߬ߟߌ «OMS/WHO»߸ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߣߌ߫ ߝߊ߬ߙߊ߲߬ߛߌ߫ ߟߎ߫߸ ߏ߬ ߟߎ߫ ߓߍ߯ ߞߊ߬ ߘߍ߬ߡߍ߲ ߞߐ߲߬ߜߍ߲ ߠߋ߬ ߠߋ߬ ߞߍ߫ ߖߊ߲߬ߞߊߙߏ ߏ߬ ߟߊߢߐ߬ߣߌ߲ ߘߐ߫.
߂߀߁߅ ߟߊ߫߸ ߊߟߌߝߊ߫ ߞߐ߲ߘߍ߫ ߛߎߘߊ߲߫ ߘߴߊ߬ ߖߍ߬ߘߍ ߣߐ߭ ߘߐ߫ ߞߊ߲ߕߌ߯ ߛߎߥߊ߲ߘߟߌ ߟߊߞߎߘߦߊߣߍ߲ ߘߐ߫ ߞߊ߲߫ ٪߅߇ ߟߊ߫߸ ߛߋߟߎ߬ ߘߊߟߍ߲߬ ߖߊߟߏ߫ ߟߋ߬ ߕߘߍ߬ ߦߴߊ߬ ߛߊ߲ߞߊߢߐ߲߯ ߢߣߊߡߊ ߘߌ߫ ߝߣߊ߫. ߡߊ߬ߡߊ߬ߘߌ߫ ߦߎ߬ߟߊ ߕߐ߯ߦߊ߫ ߘߊ߫ ߞߏߕߌ߯ ߝߟߐ ߘߌ߫ ߂߀߁߅ ߞߏߟߌ߲ߞߏߟߌ߲ ߠߊ߫. ߂߀߁߆ ߞߊ߬ߙߌ߬ߝߐ ߟߊ߫߸ ߖߌ߬ߣߍ߫ ߟߋ߬ ߞߍ߫ ߖߡߊ߬ߣߊ߬ ߝߟߐ ߘߌ߫ ߊߝߙߌߞߌ߬߸ ߡߍ߲ ߛߌ߰ߓߊ߮ ߝߊ߲߬ߓߊ ߦߋ߫ ߛߌ߬ߟߊ߬ߡߊ ߘߌ߫߸ ߡߍ߲ ߞߵߊ߬ ߟߊ߫ ߕߍߓߊ߯ߦߊ ߟߊߞߎߘߦߊ߫ ߌߛߌߙߊߌߟ ߝߍ߬. ߂߀߁߈ ߘߓߊ߬ߕߊ ߟߊ߫߸ ߞߏߕߌ߯ ߝߟߐ߫ ߡߊ߬ߡߊ߬ߘߌ߫ ߦߎ߬ߟߊ ߣߐ߬ߘߐߓߌ߬ߟߊ߬ ߘߊ߫ ߌߓߎߙߊߤߌ߬ߡߊ߫ ߞߊ߬ߛߏ߬ߙߌ߬ ߝߏߝߣߊ߫ ߟߊ߫߸ ߏ߬ ߟߋ ߞߍ߫ ߘߊ߫ ߞߎ߲߬ߠߊ߬ߛߌ߮ ߛߘߍ߫ ߞߎߘߊ߫ ߘߌ߫ ߟߐ߯ߞߎ߲߫ ߦߙߌߞߊ ߡߊ߬ߝߏ߬ߦߌ߬ߝߏ߬ߦߌ߬ߟߌ ߞߐ߫ ߡߍ߲ ߛߌ߲߬ߝߏ߲߬ߧߊ߬ ߘߊ߫ ߟߞߊ߬ߙߊ߲߬ߠߌ߲߬ߠߊ ߟߎ߬ ߟߊ߫ ߕߐ߰ߕߐ߰ߟߌ߬ߟߊ ߟߎ߬ ߓߟߏ߫ ߛߙߊ߬ߡߞߊ߬ߝߏ߬ ߢߌߣߌ߲ ߠߊ߫߸ ߊ߬ ߣߌ߫ ߓߘߍ߬ߓߘߍ߬ߟߌ߬ߟߊ ߟߎ߬ ߓߟߏ߫ ߂߀߁߈ ߞߏ߲ߞߏߜߍ ߛߏߕߌ߮ ߣߌ߫ ߘߎ߰ߕߌ߰ ߛߎߥߊ߲ߘߟߌ ߞߐߝߟߌ ߡߊߛߐ߬ߛߐ ߟߊ߫. ߂߀߁߀ ߛߌ߰ߞߊ߲߬ߡߊ߬ߦߟߍߡߊ߲ ߖߊ߬ߕߋ߬ߘߐ߬ߛߌ߮ ߡߍ߲ ߕߘߍ߬ ߦߋ߫ ߕߎ߬ߜߍ߬ߕߎߜߍ ߞߊ߲߬߸ ߏ߬ ߝߣߊ߫ ߕߘߍ߬ ߘߊ߫ ߡߊ߬ߛߐ߬ߛߐ߬ߟߌ ߘߐ߫. ߊߟߌߝߊ߫ ߞߐ߲ߘߍ߫ ߡߊߛߐ߬ߛߐ߬ߓߊ߮ ߟߎ߬ ߛߌߞߊߣߍ߲ ߠߋ߬ ߕߘߍ߬ ߦߋ߫ ߞߴߊ߬ ߦߴߊ߬ ߝߍ߬ ߞߊ߬ ߕߘߍ߬ ߂߀߂߀ ߞߊ߲ߕߌ߯ ߛߎߥߊ߲ߘߟߌ ߘߐ߫ ߟߐ߲߬ߞߋ߬ߟߊ߬ ߛߓߊߣߊ߲ ߘߐ߫. ߏ߬ ߞߍ ߊ߬ߟߎ߫ ߞߊ߬ ߔߊߞߌߛߦߊ ߞߍ߫߸ ߞߊ߬ ߕߊߛߎ ߟߎ߬ ߞߍ߫߸ ߏ߬ ߞߍ ߞߎ߲߬ߠߊ߬ߛߌ߮ ߝߣߊ߫ ߞߊ߬ ߡߐ߱ ߟߎ߬ ߡߌ߬ߘߊ߬߸ ߞߊ߬ ߕߴߏ߬ ߘߊߓߊ߲߫ ߠߊ߫ ߕߎ߲߯ߣߌ߲߫.
ߣߊ߲߬ߕߌ߰ ߕߍ߲ߠߕߊߡߌ߲
ߝߊߙߌ߲ ߡߊ߬ߡߊ߬ߘߌ߫ ߘߎ߲ߓߎߦߊ߫ ߞߊ߬ ߞߊ߬ߝߏ߬ ߖߊߛߏ߲ ߞߍ߫ ߊߟߌߝߊ߫ ߞߐ߲ߘߍ߫ ߟߊ߫ ߕߎߟߊߝߌ߲ ߕߟߋ߬ ߅, ߂߀߂߁ ߠߊ߫߸ ߞߵߊ߬ ߛߴߊ߬ ߣߐ߭ ߘߐ߫ ߥߕߊߙߊ߫. ߊ߬ ߞߊ߬ ߡߊ߬ߡߊ߬ߘߌ߫ ߓߌߦߊߝ߭ߏߜ߭ߌ߫ ߕߐ߯ߦߊ߫ ߞߏߕߌ߯ ߝߟߐ ߘߌ߫ ߞߏ߲ߞߏߘߌ߬ߓߌ ߕߟߋ߬ ߆ ߡߊ߬.
ߞߐߞߊ߲߫ ߛߘߌߜߋ߲
ߥߞߌߡߋߘߌߦߊ߫
ߦߌߟߡߊ:Category:ߖߌ߬ߣߍ߫ ߘߐ߬ߝߐ ߦߌߟߡߊ:Category:ߊߝߙߌߞߌ߬ ߘߐ߬ߝߐ ߦߌߟߡߊ:Category:ߘߐ߬ߝߐ ߦߌߟߡߊ:ߖߌ߬ߣߍ߫ ߘߐ߬ߝߐ
ߛߏ߮
ߛߏ߮ ߦߋ߫ ߓߊ߯ߓߊ߮ ߛߎ߯ߦߊ ߘߏ߫ ߟߋ߬ ߘߌ߫ ߸ ߊ߬ ߣߌ߫ ߓߙߌ ߓߍ߯ ߦߋ߫ ߛߎ߮ ߞߋߟߋ߲߫ ߠߋ߬ ߘߌ߫ ߸ ߝߊߙߊ߲ߝߊ߯ߛߌ߫ ߡߍ߲ ߧߴߊ߬ ߣߴߏ߬ ߕߍ߫ ߸ ߊ߬ߟߋ ߦߋ߫ ߓߐ߫ ߟߊ߫ ߕߋ߬ߟߋ ߘߐ߫ ߸ ߓߙߌ ߘߏ߲߬ ߧߋ߫ ߓߐ߫ ߟߊ߫ ߛߎ ߟߋ߬ ߘߐ߫.
ߛߏ߮ ߦߙߏ ߜߍߣߍ߲߫ ߠߋ߬
thumb|ߛߏ߮ ߟߎ߬ ߟߊߘߍ߬ߣߍ߲ ߡߎ߬ߙߊ߲ ߞߣߐ߫
ߦߌߟߡߊ:ߝߋ߲ߡߌߛߍ߲ߣߍ߲ ߠߎ߬ ߦߌߟߡߊ:ߣߌߡߊߝߋ߲ ߠߎ߬
ߊߦߌߛߊ߫ ߞߐߣߍ߫
ߊߦߌߛߊ߫ ߞߐߣߍ߫/ ߞߘߏߥߊߙߌ߫ ߡߏ߬ߛߏ ߘߐ߲߬ߞߟߌ߬ߟߊ߬ߟߊ ߘߏ߫ ߟߋ߬߸ߊ߬ ߓߐߛߎ߲ ߦߋ߫ ߜߐ߲߫ ߖߡߊ߬ߣߊ ߞߐ߰ߘߎ߮ ߘߐ߫ ߸ߓߎ߲߬ߖߊ߬ߟߌ߫ ߕߌ߲߬ߞߎߘߎ߲ ߘߐ߫߸ ߊ߬ ߡߏߦߌ߫ ߘߊ߫ ߘߓߊ߬ߕߊ߫ ߕߋ߬ߟߋ߫ ߂߁/߁߉߅߇ ߊߓߌߖߊ߲߬ ߞߘߏߥߊߙߌ߫ ߞߎߓߋߘߊ ߟߊ߫߸ߊ߬ ߦߋ߫ ߡߊ߲߬ߘߋ߲ ߞߊ߲ߓߏߟߏ߲߫ ߝߌ߬ߟߊ߫ ߣߌ߲߬ ߠߋ߬ ߘߐ߫߸ ߛߣߍߝߐ ߣߌ߫ ߡߊ߬ߣߌ߬ߞߊ߬ ߞߊ߲߸ߊ߬ ߓߘߊ߫ ߘߐ߲߬ߞߟߌ߫߫ ߛߌߦߊߡߊ߲߫ ߟߊ ߞߊ߲ ߏ߬ ߟߎ߫ ߘߐ߫߸ ߊ߬ ߣߌ߫ ߝߊ߬ߙߊ߲߬ߛߌ߬ߞߊ߲ ߝߣߊ߫ ߕߎ߯ߣߌ߲߬.
ߊߌߛߊ߫ ߞߐߣߍ߫ ߓߘߊ߫ ߖߐ߫ ߥߙߎߞߌ߫ ߘߐ߲߬ߞߟߌ ߘߏ߫ ߟߊ߫ (ߞߊߣߊ߬ ߥߊ߫)߸ ߊߝߙߌߞߌ߬ ߖߡߊ߬ߣߊ ߓߘߍ߬ߓߘߍ߬ߟߌ߬ߟߊ ߓߍ߯ ߡߊߥߟߋ߫ ߘߴߊ߬ ߓߟߏ߫ ߘߐ߲߬ߞߟߌ ߏ߬ ߘߐ߫ ߟߊ߫߸ ߦߏ߫، ߊ߲ߜ߭ߏߟߊ߫، ߗߊߘ، ߟߌߓߙߋߦߊ߫، ߛߏߡߊߟߌ߫، ߝߏ߫، ߏ߬ ߟߎ߫ ߥߊ߬ߥߎߟߋ߲ ߓߟߏߞߊ߬߸ ߞߊ߬ ߕߍߝߐ߫ ߟߊߘߏ߲߬ ߊ߬ߟߎ߬ ߣߌ߫߫ ߢߐ߲߰ ߕߍ߫.
ߊߌߛߊ߫ ߞߐߣߍ߫ ߓߘߊ߫ ߖߐ߫ ߥߙߎߞߌ߫ ߘߐ߲߬ߞߟߌ ߘߏ߫ ߟߊ߫ (ߞߊߣߊ߬ ߥߊ߫)߸ ߊߝߙߌߞߌ߬ ߖߡߊ߬ߣߊ ߓߘߍ߬ߓߘߍ߬ߟߌ߬ߟߊ ߓߍ߯ ߡߊߥߟߋ߫ ߘߴߊ߬ ߓߟߏ߫ ߘߐ߲߬ߞߟߌ ߏ߬ ߟߊ߫߸ߦߏ߫،ߊ߲ߜ߭ߏߟߊ،ߗߊߘ،ߟߌߓߙߋߦߊ،ߛߏߡߊߟߌ،ߝߏ߫،ߏ߬ ߟߎ߫ ߥߊ߬ߥߎߟߋ߲ ߓߟߏߞߊ߬߸ߞߊ߬ ߕߍߝߐ߫ ߟߊߘߏ߲߬ ߊ߬ߟߎ߬ ߣߌ߫߫ ߢߐ߲߰ ߕߍ߫
ߘߐ߲߬ߞߟߌ߫߫ ߞߎߡߊߝߘߍ ߟߎ߬
ߞߎߡߊߝߘߍ ߟߎ߬
ߞߊߦߌ߯،߁߉߇߉ ߟߊ߫߸ߘߐ߲߬ߞߟߌ߬  ߞߎ߲ߕߐ߮ ߟߊߞߐߟߐ߲߫ ߘߊ߫߸ߏ߬ ߟߎ߫ ߛߙߍߘߍ߫ ߝߟߍ߫ ߣߌ߲߬
߁߉߇߉:ߘߋߣߌ߲ߞߟߋߣߌ߲
߁߉߈߀:ߖ߭ߕߊ߫
߁߉߈߁:ߓߊߓߊ߫ ߕߎ߬ߣߎ߲߬ ߣߊ߫
߁߉߈߂:ߞߊߡߋ߬ߟߋ߲߬ߓߊ߫
߁߉߈߂:ߛߏߟߋߌߟ
߁߉߈߃:ߟߌ߲ߘߊ߫
߁߉߈߃:ߣߊߙߑߘߊ߫
߁߉߈߄:ߥߏߖߙߏ߫
߁߉߈߆:ߊߡߌߣߕߊ߫ ߖߊ
߁߉߈߈: ߊ߬ ߘߎߡߊ߫
߁߉߉߀:ߗߜ߭ߊ
߁߉߉߂:ߔߙߏ ߘߊ߲ߛߋ߳
߁߉߉߃:ߡߊ߲߬ߘߋ߲߬ߜ߭ߏ ߟߊߌߝ߭ߋ ߝߙߏߡ ߞߐߕ ߘߴߌߝ߭ߏߥߊߙ ߦߌߟߡߊ:ߘߐ߲߬ߞߟߌ߬ߟߊ߬ߟߊ ߦߌߟߡߊ:ߞߘߏߥߊߙߌ߫ ߘߏ߲߬ߘߊ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߛߎ߰ߘߎ߬ߟߊ߫
ߛߎ߰ߘߎ߬ߟߊ߫ ߡߊ߲߬ߛߊ߬ߟߊ ߛߎ߰ߘߎ߬ߟߊ߫ ߥߟߊ߫ ( ߞߎ߲߬ߠߊ߬ߛߌ߰ߓߟߏߡߊ߬ : ߛߎ߬ߘߎ߰ߟߊ߬ ߊߙߊߓߎߟߊ߫ ߡߊ߲߬ߛߊ߬ߟߊ) ߊ߬ ߦߋ߫ ߊߙߊߓߎ߫ ߖߡߊߣߊ ߟߋ߬ ߘߌ߫ ، ߊ߬ߟߋ ߟߋ߬ ߖߊ߬ߕߋ߬ ߟߊ߫ ߕߟߋ߬ߓߐ߫ ߕߍߡߊ߫ ߖߡߊߣߊ ߟߎ߬ ߘߐ߫ ߓߟߋ߬ߓߟߋ߬ߓߊ ߘߌ߫ ߜߍߞߣߍ ߓߟߏߡߊ߬ ، ߊ߬ ߦߋ߫ ߛߐ߬ߘߐ߲߬ ߠߊ߫ ߘߊ߲߬ߠߊ߬ߕߍ߰ ߓߟߏߡߊ߬  ߊߖ߭ߌ߫ ߜߙߋ ߥߙߏ߬ߘߎ߯ߕߟߋ߬ߓߋ ߟߋ߬ ߘߐ߫߸ ߊ߬ ߦߋ߫ ߞߣߍߓߊ ߟߋ߬ ߕߊ߬ ߟߊ߫ ߊߙߊߓߎߟߊ߫ ߕߌ߲߫ ߡߎߣߎ߲ ߘߐ߫، ߊ߬ ߜߍߞߣߍ ߦߋ߫ ߛߋ߫ ߟߊ߫ ߞߎߘߍ߫ ߝߘߎ߬ߓߍ߲ ߞߋ߲߬ߥߟߎ߫ ߝߌ߬ߟߊ߬ ߘߐ߫. ߊ߬ ߘߊ߲߬ ߓߐߣߍ߲߫ ߞߐ߰ߘߎ߮ ߘߐ߫ ߊ߳ߌߙߊ߯ߞߌ߬ ߞߊ߲ߓߍ߲ ߣߌ߫ ߗ߭ߏߙߑߘߊ߲ߣߌ߲߫ ߠߋ߬ ߟߊ߫، ߞߎ߬ߥߍߕߌ߬ ߖߡߊ߬ߣߊ ߦߴߊ߬ ߞߐ߰ߘߎ߯ߕߟߋ߬ߓߐ ߘߐ߫، ߊ߬ ߕߟߋ߬ߓߐ ߘߐ߫߫ ߞ߫ߕߊߙߌ߫ ߖߡߊ߬ߣߊ ߣߌ߫ ߌߡߊ߯ߙߊ߫ ߊߙߊߓߎ߫ ߞߊ߬ߝߏ߫ ߟߊ߬ߘߍ ߦߋ߫ ߦߋ߲߬، ߞߵߏ߬ ߟߊ߫ ߓߊ߬ߤߑߙߊߦߌ߬ߣߌ߲߫ ߡߊ߲߬ߛߊ߬ߟߊ ߞߊ߲߬ ߸ ߏ߬ ߡߍ߲ ߦߋ߫ ߓߌ߬ߟߊ߬ ߟߊ߫ ߛߎ߰ߘߎ߬ߟߊ߫ ߡߊ߬ ߛߍ߲߫ ߡߊ߲߬ߛߊ߬ ߝߊ߬ߤߑߘߎ߬ ߛߓߊߓߎ߫ ߟߊ߫ ߸ ߡߍ߲ ߦߋ߫ ߊߙߊߓߎߟߊ߫ ߖߌߘߏ߯ߘߏ ߘߐ߫، ߊ߬ ߥߙߏ߬ߘߎ߮ ߘߐ߫ ߦߡߊߣߌ߲߫ ߦߋ߫ ߦߋ߲߬، ߊ߳ߎߡߊ߯ߣߌ߲߫ ߝߊ߲߬ߞߊ (ߛߎ߬ߟߑߕ߭ߣߊߕߎ߫ ߊ߳ߎߡߊ߯ߣߌ߲߫) ߦߴߊ߬ ߞߐ߰ߘߎ߯ߕߟߋ߬ߓߐ ߘߐ߫، ߌߞߏ߫ ߓߊ߫ ߥߎߟߋ߲ ߦߴߊ߬ ߕߟߋ߬ߓߋ߬ ߝߊ߲ ߘߐ߫ ߢߊ ߡߍ߲. ߛߎ߰ߘߎ߬ߟߊ߬ߞߊ ߟߎ߫ ߞߊ߬ ߣߊߖߘߌ߫ ߣߌ߫ ߊߙߊߓߎߟߊ߫ ߕߌ߲߫ ߡߎߣߎ߲ ߦߙߐ߫ ߛߌߦߊߡߊ߲߫ ߠߋ߬ ߡߊ߬ߙߊ߫ ߘߐ߬ߝߐ ߓߟߏߡߊ߬ ߛߌ߬ߢߊ߬ ߛߌߦߊߡߊ߲߫ ، ߛߎ߰ߘߎ߬ߟߊ߫ ߡߊ߲߬ߛߊ߬ߟߊ ߓߌ߬ߕߊ ߡߍ߲ ߠߋ߬ ߖߊ߬ߕߋ߬ ߟߊ߫ ߛߎ߰ߘߎ߬ߟߊ߫ ߞߘߐ ߞߍߗߏ߮ ߘߝߐ߬ߡߊ ߘߌ߫،ߞߏߢߊ ߏ߬ ߝߟߐ ߟߋ߬ ߘߊ߯ߌߦߊߕߎ߫ ߡߊ߲߬ߛߊ߬ߟߊ ߘߌ߫ ߸ ߡߍ߲ ߜߙߋ߬ߡߊ߬ߕߍ߰ ߟߊ߫ ߡߎߤߊߡߍߘ ߓߣߎ߬ ߛߎ߬ߊ߳ߎ߯ߘ ߓߟߏ߫ ߛߊ߲߬ ߁߁߅߇ ߝ. ߞ/ ߁߇߄߄ ߌ. ߞ، ߊ߬ ߘߏ߫ ߟߊ߫ ߏ߬ ߢߊ ߟߋ߬ ߞߊ߲߬ ߝߏ߫ ߌߓߎ߬ߙߊ߬ߤߌߡߊ߬ ߓߊ߯ߛ߭ߊ߯ ߣߊ߬ ߘߊ߫ - ߡߌߛߌ߬ߙߊ߲߬ ߟߊ߬ߛߌ߰ߘߋ߲ ߎߛߑߡߊ߯ߣߌ߲ߠߞߊ - ߞߍߟߍ߬ ߞߙߎ ߘߏ߫ ߘߌ߫ ߞߵߊ߬ߟߎ߬ ߞߏ߲ߛߏ߲ߧߊ߫ ߁߂߃߃ ߝ. ߞ / ߁߈߁߈ ߌ. ߞ، ߞߐߙߍߦߊ ߦߋ߫ ߞߍ߫ ߛߊ߯ߘߊ (ߦߌߟߡߊ) ߏ߬ ߟߋ ߡߊ߬ ߞߏ߫ : "ߛߎ߰ߘߎ߬ߟߊ߫ ߝߟߐ" ، ߞߏ߬ߣߌ߲߬ ߸ ߛߎ߰ߘߎ߬ߟߊ߫ ߝߟߐ ߏ߬ ߓߋ߲߭ ߡߊ߫ ߕߎ߬ߡߊ߬ ߖߊ߲ ߓߐ߫ ߸ ߕߙߎ߬ߞߌ߬ߦߎ߫ ߓߣߎ߬ ߡߎߤߊߡߍߘ ߞߴߊ߬ ߟߐ߬ ߖߡߊ߬ߣߊ߬ ߞߎߘߊ ߘߏ߫ ߟߊߞߊ߬ ߛߎ߰ߘߎ߬ߟߊ߬ߞߊ ߟߎ߬ ߢߍ ߣߊߖߘߌ߫،ߊ߬ ߞߊ߬ ߙߋߦߊ߯ߘ߭ ߞߍ߫ ߞߎߓߋߘߊ ߘߌ߫، ߊ߬ߟߎ߬ ߕߏ߫ ߘߊ߫ ߢߊ ߏ߬ ߟߋ ߞߊ߲߬ ߸ ߝߏ߯ ߡߊ߲߬ߛߊ߬ߦߊ ߣߊ߬ ߘߊ߫ ߕߊߙߴߊ߬ߟߎ߬ ߟߊ߫ ߸ ߙߋߦߊ߯ߘ߭ ߡߊ߲߬ߛߊ߬ߟߊ ߞߊ߬ ߓߐ߫ ߛߎ߰ߘߎ߬ߟߊ߬ߞߊ ߟߎ߬ ߓߟߏ߫ ߛߊ߲߬ ߁߃߀߈ ߝ. ߞ / ߁߈߉߁ ߌ. ߞ߸ ߞߐߙߍߦߊ ߦߋ߫ ߞߍ߫ ߟߊ߫ ߦߌߟߡߊ ߏ߬ ߟߋ ߡߊ߬ ߞߏ߫ :" ߛߎ߰ߘߎ߬ߟߊ߫ ߖߡߊ߬ߣߊ߬ ߝߌߟߊߣߊ߲"، ߞߐߟߊ߫ ߸ ߊߓߘߎ߬ ߊߟߑߊ߳ߊߖ߭ߌ߯ߖ߭ ߛߎ߰ߘߎ߬ߟߊ߬ߞߊ - ߘߋ߲ߡߌߛߍ߲ - ߞߊ߬ ߡߊ߲߬ߛߊ߬ߟߊ ߕߊ߬ ߙߊߛ߭ߌ߰ߘߎ߬ߟߊ߬ߞߊ ߟߎ߬ ߓߟߏ߫ ߁߃߁߉ ߝ. ߞ / ߁߉߀߂ ߌ. ߞ، ߊ߬ ߟߊ߫ ߝߊ߲߬ߞߊ ߦߙߌߥߊ߫ ߘߊ߫ ߣߊߖߘߌ߫ ߖߡߊ߬ߣߊ ߞߣߐ߫ ߁߉߂߁ ߠߊ߫ ߸ ߊ߬ ߝߐ߫ ߟߴߏ߬ ߟߋ ߡߊ߬ ߞߏ߫ ߣߊߖߘߌ߫ ߝߊ߲߬ߞߊ ߸ ߝߏ߯ ߊߓߘߎ߬ ߊߟߑߊ߳ߊߖߌ߯ߖ߭ ߛߎߘߊ߲߫ ߘߊ߫ ߤߌ߬ߖߊ߯ߖ߭ߌ߫ ߡߊ߲߬ߛߊ߬ߟߊ ߓߐ߬ߛߌ ߟߊ߫ ߤߊ߯ߛ߭ߡߌߟߞߊ ߟߎ߬ ߓߟߏ߫، ߊ߬ߟߎ߫ ߞߊ߬ ߝߊ߰ߡߊ ߟߊߛߌ߰ ߤߌ߬ߖߊ߯ߖ߭ߌ߫ ߞߎ߲߬ߠߊ߬ ߣߍߣߍߓߊ ߛߊ߲߬ ߁߉߂߆ ߟߊ߫، ߛߊ߲߬ ߞߋߟߋ߲߫ ߕߊ߬ߡߌ߲ ߞߐߝߍ߬ ߊ߬ ߞߵߊ߬ ߡߐ߬ߟߐ߲ ߡߊߝߊ߬ߟߋ߲߬ ߸ ߞߵߊ߬ ߓߐ߫ ߣߊߖߘߌ߫ ߡߙߊ߬ߓߊ߮ ߘߐ߫ ߸ ߞߵߊ߬ ߞߍ߫ ߣߊߖߘߌ߫ ߡߊ߲߬ߛߊ ߘߌ߫، ߊ߬ ߕߍ߬ߘߍ߫ ߕߌ߲߬ߞߎߘߎ߲ ߡߍ߲ ߡߙߊ߬ ߟߊ߫ ߸ ߊ߬ ߞߊ߬ ߏ߬ ߕߐ߮ ߞߍ߫ ߤߌ߬ߖߊ߯ߖ߭ߌ߫ ߣߌ߫ ߣߊߖߘߌ߫ ߣߴߊ߬ ߟߊߡߌߣߌ߲ ߝߊ߰ߡߊ߬ߟߊ ߘߌ߫، ߊ߬ ߕߏ߫ ߘߊ߫ ߕߐ߮ ߏ߬ ߟߋ ߞߘߐ߫ ߝߏ߯ ߊߓߘߎ߬ ߊߟߑߊ߳ߊߖߌ߯ߖ߭ ߟߊ߫ ߕߌ߲߬ߞߎߘߎ߲ ߓߍ߯ ߞߍ߫ ߞߋߟߋ߲ߘߌ߫ ߸ ߊ߬ ߕߎ߲߬ ߦߋ߫ ߡߍ߲ ߡߙߊ߬ ߟߊ߫، ߓߐ߲ߛߐ߲߫ ߞߋߟߋ߲߫ ߕߘߍ߬ ߡߍ߲ ߡߙߊ߬ ߟߊ߫، ߏ߬ ߞߍߣߍ߲߫ ߁߃߅߁ ߝ. ߞ / ߕߎߟߊߝߌ߲ ߕߋ߬ߟߋ߫ ߂߃ - ߁߉߃߂، ߊ߬ ߣߴߊ߬ ߞߊ߬ ߛߎ߰ߘߎ߬ߟߊ߫ ߕߐ߮ ߟߊߥߊ߲߬ߞߊ߬.
ߛߎ߰ߘߎ߬ߟߊ߫ ߦߋ߫ ߟߊߞߊ߬ߝߏ߬ ߟߊ߫ ߕߋ߲߬ߕߋ߲߬ ߕߌ߲߬ߞߎߘߎ߲ ߛߓߍߘߊ ߕߊ߲߫-ߣߌ߫-ߛߊ߬ߓߊ߫ (߁߃) ߟߋ߬ ߘߌ߫ ، ߏ߬ ߓߍ߯ ߘߐߝߙߊߣߍ߲߫ ߡߙߊ߬ߓߊ߰ߘߊ ߛߌߦߊߡߊ߲߫ ߠߋ߬ ߘߌ߫، ߏ߬ ߘߏ߫ ߣߌ߫ ߘߏ߫ ߕߍ߫ ߞߋߟߋ߲ߘߌ߫ ، ߏ߬ ߟߎ߫ ߝߣߊ߫ ߘߐߝߙߊߣߍ߲߫ ߕߊ߲ߓߊ߲ߘߊ ߟߎ߫ ߟߋ߬ ߘߌ߫ ߸ ߡߍ߲ ߠߎ߬ ߦߋ߫ ߓߟߏߘߏ߲߬ ߠߊ߫ ߢߐ߲߮ ߓߟߏ߫ ߡߙߊ߬ߓߊ߰ߘߊ ߥߟߊ߫ ߞߎ߲߬ߠߊ߬ߛߌ߰ߘߊ ߟߎ߬ ߟߊ߫. ߕߌ߲ߓߌߘߌ߲ߘߊ ߟߊߕߏߣߍ߲ ߦߋ߫ ߛߐ߬ߘߐ߲߬ ߠߊ߫ ߦߋ߲߬ ߠߋ߬ ߸ ߡߞߊ߫ ، ߟߊ߬ߝߐ߬ߓߊ߮ ߟߊ߫ ߕߌ߲ߓߌߘߌ߲ߘߊ ߸ ߡߊ߬ߘߌ߬ߣߊ߫، ߏ߬ ߝߌ߬ߟߊ ߟߋ߬ ߦߙߐ߫ ߛߊߣߌ߲ߡߊ߲ߓߊ ߘߌ߫ ߖߘߍ߬ߞߟߏ߬ߓߊ߮ ߟߎ߬ ߓߟߏ߫.
ߛߎ߰ߘߎ߬ߟߊ߫ ߟߊ߫ ߓߘߍ߬ߓߘߍ߬ߟߌ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߝߊߣߍ߲߫ ߸ ߞߵߊ߬ ߛߡߊ߬ߛߋ߲ ߞߍ߫ ߞߓߊߕߟߎ ߟߋ߬ ߘߌ߫، ߓߊߏ߬ ߸ ߊ߬ߟߋ ߟߋ߬ ߝߌߟߊߣߊ߲ ߘߌ߫ ߞߓߊߕߟߎ ߛߌߦߊߡߊ߲߫ ߠߊߡߙߊ߬ߣߍ߲߫ ߡߍ߲ ߓߟߏ߫، ߊ߬ ߦߋ߫ ߥߐ߯ߙߐߣߊ߲ ߘߌ߫ ߥߊߦߌ߲ ߛߌߦߊߡߊ߲߫ ߠߊߡߙߊ߬ߣߍ߲߫ ߡߍ߲ ߓߟߏ߫، ߊ߬ߟߋ ߟߋ߬ ߝߣߊ߫ ߦߋ߫ ߞߓߊߕߟߎ߫ ߞߡߊ ߓߐߛߎ߲ ߓߍ߯ ߘߐ߫ ߓߟߋ߬ߓߟߋ ߘߌ߫ ߘߎߢߊ߫ ߞߣߐ߫߸ ߡߍ߲ ߗߏ߯ߦߊ ߦߋ߫ ߛߋ߫ ߟߊ߫ ߉߉ % ߓߐߛߎ߲ ߠߎ߬ ߘߐ߫، ߡߊ߲߬ߛߊ߬ߟߊ ߦߋ߫ ߦߌߟߡߊ ߕߊ߲߫-ߣߌ߫-ߞߐߣߐ߲ߘߐߣߊ߲ (߁߉߲) ߠߋ߬ ߘߌ߫ ߘߎߢߊ߫ ߖߡߊ߬ߣߊ ߟߎ߬ ߕߍߡߊ߬ ߡߍ߲ ߠߎ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߊ߫ ߓߏ߲߬ ߓߍ߯ ߕߊ ߘߌ߫، ߛߎ߰ߘߎ߬ߟߊ߫ ߦߋ߫ ߖߊ߬ߕߋ߬ ߟߊ߫ ߖߡߊ߬ߣߊ߫ ߟߋ߬ ߘߌ߫ ߸ ߡߍ߲ ߝߏ߲߬ߝߏ߲߬ߠߊ (ߣߐ߬ߟߊ) ߞߊ߫ ߓߏ߲߬ ߓߘߍ߬ߓߘߍ߬ߟߌ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐ߫ ߘߎߢߊ߫ ߞߣߐ߫ ߸ ߞߊ߬ߡߊߛߐ߬ߘߐ߲߬ ߸ ߊ߬ ߟߐ߬ߦߙߐ ߝߍ߬ ߖߘߍ߬ߞߟߏ߬ߓߊ߰ߦߊ ߘߐ߫ ߸ ߊ߬ ߣߴߊ߬ ߟߊ߫ ߣߊ߲߬ߝߟߏ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߝߍ߬ ߸ ߊ߬ ߣߴߊ߬ ߞߍ߫ ߞߓߊߕߟߎ ߓߐߘߌߦߓߊ ߡߊߡߙߊ߬ߓߊ߮ ߘߌ߫ ߸ ߣߴߊ߬ ߝߍ߲߬ߛߍ߲߬ ߞߏߛߐ߲߬ ߘߎߢߊ߫ ߟߊ߫ ߸ ߣߴߊ߬ ߟߊ߫  ߢߣߊߓߊ߯ߦߊ ߝߐ߰ߓߍ߬ߞߊߒߞߋ ߟߎ߬ ߟߊ߫، ߣߴߊ߬ߟߎ߬ ߟߊ߫ ߥߌߦߊߓߍ߲ ߠߊߛߌߦߊߦߊ߫، ߊ߬ ߣߴߊ߬ ߟߊ߫ ߝߐ߰ߓߍ߬ ߛߌߦߊߡߊ߲߫ ߜߌ߬ߙߌ߲߬ߘߌ.
ߕߐ߮
ߖߡߊ߬ߣߊ ߕߐ߮ ߦߋ߫ ߟߊ߬ߓߋ߬ ߟߊ߫ ߛߊ߬ߊ߳ߎ߯ߘ ߓߣߎ߬ ߡߎߤߊߡߍߘ ߡߎߞ߫ߙߊߣߌ߲ߞߊ ߸ ߡߊ߲߬ߛߊ߬ ߓߏ߲ ߠߎ߬ ߓߋ߲ߓߊ߫ ߞߘߐߓߊ ߟߋ߫ ߏ߬ߘߌ߫߸ ߊ߬ ߦߋ߫ ߟߊ߬ߓߋ߬ ߟߊ߫ ߏ߬ ߟߋ ߟߊ߫ ߸ ߏ߬ ߕߎ߲߬ ߦߋ߫ ߘߊ߯ߌߦߊ߫ ߞߎ߲߬ߠߊ߬ߛߌ߮ ߟߋ߬ ߘߌ߫ ، ߕߐ߮ ߏ߬ ߟߋ ߖߍ߲ߛߍ߲߫ ߘߊ߫ ߖߡߊ߬ߣߊ ߞߣߐ߫، ߊ߬ ߝߐ߫ ߘߊߡߌ߬ߣߊ߬ ߘߊ߫ ߊߙߊߓߎߟߊ߫ ߖߌߘߏ߯ߘߎ߮ ߗߍ߭ ߟߎ߫ ߟߋ߬ ߡߊ߬ ߸ ߕߍߡߊ߫ ߝߊ߯ߘߐߞߍ߫ ߟߊߓߊ߲ ߠߊ߫.
ߕߐ߮ ߟߊ߲ߞߣߍߡߊ߫ ߞߏ߫ ߝߟߐ ߞߍ߫ ߗߋߛߓߍ ߘߏ߫ ߟߋ߬ ߘߌ߫ ߡߍ߲ ߓߐߣߍ߲߫ ߓߙߌ߬ߕߊ߲߬ߓߊ߫ ߝߍ߬ ߸ ߞߵߊ߬ ߞߐߡߌ߲߫ ߞߏ߫ ߗߍ߭ ߟߎ߬ ߣߌ߫ ߝߊ߲߬ߞߊ ߡߍ߲ ߠߎ߬ ߦߋ߫ ߛߊ߬ߊ߳ߎ߯ߘ ߘߋ߲߫ ߣߐ߬ߟߊ߬. ߁߃߅ߔ ߝ. ߞ / ߘߓߊ߬ߓߌߟߊ ߕߟߋ߬ ߁߀ - ߁߉߃߂ ߖߡߊ߬ߞߎߘߎ߲ ߘߏ߫ ߟߎ߫ ߞߊ߬ ߟߊ߬ߘߍ ߞߍ߫ ߞߊ߬ ߓߐ߫ ߟߐ߲ߠߌ߲ߠߊ ߟߎ߬ ߣߌ߫ ߞߐߙߍ ߟߎ߬ ߣߌ߫ ߝߊ߲߬ߞߊ ߞߐߦߌߘߊߓߊ߮ ߟߎ߬ ߣߌ߫ ߖߡߊ߬ ߛߌߦߊߡߊ߲߫ ߞߊ߬ ߓߐ߫ ߡߌ߬ߙߌ߲߬ߘߌ ߘߐ߫߸ߏ߬ ߟߎ߫ ߞߵߊ߬ ߦߋ߫ ߞߏ߫ ߊ߬ ߦߋ߫ ߛߋ߲ߛߋߘߋ߲ ߠߋ߬ ߘߌ߫ ߞߊ߬ ߖߡߊ߬ߣߊ ߕߐ߮ ߡߊߦߟߍ߬ߡߊ߲߫ ߞߵߊ߬ ߓߐ߫ ߤߌ߬ߖߊ߯ߖ߭ߌ߫ ߣߌ߫ ߣߊߖߘߌ߫ ߣߴߊ߬ ߟߊߡߌߣߌ߲ ߝߊ߰ߡߊ߬ߟߊ ߘߐ߫ ߸ ߞߵߊ߬ ߞߍ߫ ߕߐ߯ ߘߌ߫ ߡߍ߲ ߘߌ߫ ߞߍ߫ ߞߋߟߋ߲ߘߌ߫ ߟߊ߲ߞߣߍߡߊ߫ ߞߵߊ߬ ߘߝߊ߫ ߸ ߟߊ߬ߘߍ ߏ߬ ߞߐߝߟߌ ߟߎ߬ ߞߐߝߍ߬ ߸ ߖߡߊ߬ߣߊ ߕߐ߮ ߦߙߍ߬ߡߊ߲߫ ߘߊ߫ ߞߵߊ߬ ߞߍ߫ ߛߎ߰ߘߎ߬ߟߊ߫ ߊߙߊߓߎߟߊ߫ ߡߊ߲߬ߛߊ߬ߟߊ ߘߌ߫
ߊߙߊߓߎߟߊ߫ ߕߌ߲߫ ߡߎߣߎ߲ ߘߐ߬ߝߐ
ߊߙߊߓߎߟߊ߫ ߕߌ߲߫ ߡߎߣߎ߲ ߦߋ߫ ߕߌ߲߬ߞߎߘߎ߲ ߠߋ߬ ߘߌ߫ ߘߎ߰ߡߊ߬ߛߓߍ ߕߊߓߟߏߡߊ߬ ߸ ߡߍ߲ ߧߋ߫ ߛߐ߬ߘߐ߲߬ ߠߊ߫ ߊߛߌ߫ ߜߙߋ ߥߙߏ߬ߘߎ߯ߕߟߋ߬ߓߋ ߘߐ߫ ߸ ߊߛߌ߫ ߜߙߋ ߣߌ߫ ߊߝߙߌߞߌ߬ ߜߙߋ ߢߐ߲߯ߓߍ߲߫ ߘߌߦߊ. ߖߌߓߐ ߕߏ߲ ߦߴߊ߬ ߟߊ߫ ߕߟߋ߬ߓߐߟߕߟߋ߬ߓߋ ߘߐ߫ ߸ ߏ߬ ߟߋ ߓߊ߫ ߥߎߟߋ߲ ߣߌ߫ ߎߞ߫ߑߓߊ ߖߌߘߏ߯ߘߎ߮ ߘߌ߫، ߊ߬ ߞߐ߰ߘߎ߮ ߘߐ߫ ߊߙߊߓߎߟߊ߫ ߓߊ ߦߋ߫ ߦߋ߲߬، ߊ߬ ߞߐ߰ߘߎ߯ߕߟߋ߬ߓߐ ߘߐ߫  ߊ߳ߎߡߊ߯ߣߌ߲߫ ߖߌߘߏ߯ߘߎ߮ ߣߴߊߙߊߓߎߟߊ߫ ߖߌߘߏ߯ߘߎ߮ ߦߋ߫ ߦߋ߲߬، ߓߘߍ߬ߓߘߍ߬ߟߌ ߕߊߓߟߏߡߊ߬ ߕߋ߲߬ߕߋ߲߬ ߸ ߖߡߊ߬ߣߊ߬ ߛߌߦߊߡߊ߲ߓߊ ߟߋ߬ ߦߋ߫ ߦߋ߲߬ ߸ ߏ߬ ߟߎ߫ ߝߟߍ߫ : ߛߎ߬ߘߎ߰ߟߊ߬، ߦߡߊߣߌ߲߫،ߊ߳ߎߡߊ߯ߣߌ߲߫، ߗ߭ߏߙߑߘߊ߲ߣߌ߲߫، ߌߡߊ߯ߙߊߕߎ߫، ߞߎ߬ߥߍߕߌ߬، ߞ߫ߕߊߙߌ߫، ߓߊ߬ߤߑߙߊߦߌ߬ߣߌ߲߫.
ߊ߬ ߜߍߞߣߍ ߦߋ߫ ߖߊ߬ߕߋ߬ ߟߊ߫ ߞߎߘߍ߫ ߝߘߎ߬ߓߍ߲߫ ߞߋ߲߬ߥߟߎ߫ ߛߊ߬ߓߊ߫ ߟߋ߬ ߘߌ߫ ߸ ߊ߬ ߛߌߦߊߡߊ߲߫ ߦߋ߫ ߞߌ߬ߢߍ߬ߞߏ߲ߞߏ ߟߋ߫ ߘߌ߫ ߡߍ߲ ߠߎ߬ ߞߏ߲ߛߏ߲ߧߊߣߍ߲߫ ߕߍ߫. ߘߎ߰ߘߐ߬ߛߓߍ߫ ߞߊ߬ߞߎߘߊ ߓߘߴߊ߬ ߟߊߛߓߊ߬ߕߌ߬ ߞߏ߫ ߞߊ߬ ߞߐ߲߰ ߥߛߎ߬ ߛߌߦߊߡߊ߲߫ ߢߍ߫ ߸ ߊߙߊߓߎߟߊ߫ ߕߌ߲߫ ߡߎߣߎ߲ ߕߘߍ߬ ߕߎߝߌ߲߫ ߡߊߦߙߐ ߟߋ߬ ߘߌ߫ ߞߐ߭ ߟߎ߫ ߕߍ߬ߘߍ߫ ߓߏ߬ߟߌ߬ ߟߊ߫ ߡߍ߲ ߢߊߝߍ߬، ߢߣߊߡߦߊ߫ ߛߎ߯ߦߊ ߓߐߣߍ߲ߢߐ߲߰ߡߊ ߟߎ߫ ߕߎ߲߬ ߓߐ߫ ߟߊ߫ ߦߋ߲߬، ߏ߬ ߟߋ ߞߵߊ߬ ߞߍ߫ ߸ ߊ߬ ߛߎߥߊ߲ߘߌ߫ ߘߊ߫ ߞߵߊ߬ ߞߍ߫ ߡߐ߱ ߟߎ߫ ߛߌ߰ߘߌߦߊ ߘߌ߫ ߞߊ߬ߓߌ߯ ߥߛߎ߬ ߖߊ߲߫ ߞߘߐ߫. ߣߊ߬ߝߟߏ߬ߓߊ ߟߋ߬ ߊߙߊߓߎߟߊ߫ ߕߌ߲߫ ߡߎߣߎ߲ ߘߎ߱ ߞߘߐ ߸ ߏ߬ ߟߋ ߞߵߊ߬ ߦߙߐ ߞߍ߫ ߢߊ߬ߒ߬ߞߐ߬ߓߊߟߌ ߘߌ߫ ߘߎߢߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐ߫. ߊ߬ ߜߟߌߦߟߊߓߊ ߟߋ߬ ߞߓߊߕߟߎ ߞߎ߲߬ߠߊߞߊ߭ ߘߐ߫ ߝߊ߯ߘߐߞߍ߫ ߝߌ߬ߟߊ ߡߍ߲ ߠߎ߬ ߕߡߌ߬ߣߍ߲ ߣߌ߲߬߸ ߊ߬ ߣߌ߫ ߖߊ߬ߕߋ߬ߡߌ߬ߣߊ߬ߓߊ ߟߋ߬ ߦߋ߲߬ ߞߏ߫ ߞߓߊߕߟߎߓߊ ߟߋ߬ ߟߊߡߙߊ߬ߣߍ߲߫ ߊ߬ ߘߎ߰ߞߟߏ߫ ߞߘߐ߫
ߊߡߋߙߌߞߌ߬ ߝߢߐߞߊ߲߫ ߝߊ߲ߞߊ ߛߎ߰ߘߎ߬ߟߊ߫
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߐ߬ߝߐ ߦߌߟߡߊ:ߛߎ߰ߘߎ߬ߟߊ߫ ߦߌߟߡߊ:ߊߖ߭ߌ߫
ߛߍߟߑߕߌߟߐ߲ߘߐߦߊ
ߛߍߟߑߕߌ߫ ߡߌߙߌ߲ߘߌ ߟߎ߬ ߟߊ߫ ߟߊ߲߬ߘߊ ߣߴߊ߬ߟߎ߬ ߟߊ߫ ߟߐ߲ߣߌ߲ߦߊ ߟߎ߫ ߞߊ߬ߙߊ߲.
ߡߊ߬ߘߌ߬ߣߊ߫ ߞߎߘߊ߫
thumb|ߖߌ߬ߦߊ߬ߓߍ ߣߌ߲߬ ߦߋ߫ [[ߥߊߛߏߟߏ߲߫ ߔߊ߬ߔߘߊ ߟߋ߬ ߘߌ߫ ߸ ߡߍ߲ ߠߊߓߊ߯ߙߊ߫ ߞߎ߲ ߕߍ߫ ߘߏ߫ ߜߘߍ߫ ߘߌ߫ ߦߊ߲߬ ߊ߬ ߣߌ߫ ߝߏߟߏ߲ߣߍ߲߬ߜߍ߫ ߟߊ߫ ߛߌ߰ߢߐ߲߰ߦߊ ߣߴߊ߬ߟߎ߫ ߡߎߣߎ߲ ߞߐ߫.]] ߡߊ߬ߘߌ߬ߣߊ߫ ߞߎߘߊ߫ (ߕߘߍ߬) ߦߋ߫ ߛߏ ߘߏ߫ ߟߋ߬ ߘߌ߫ ߝߏߟߏ߲ߣߍ߲߬ߜߍ߫ ߖߡߊ߬ߣߊ ߞߣߐ߫߫ ߡߍ߲ ߜߍ߲߭ ߕߍ߰ ߘߊ߫ ߡߏߙߌߥߎߟߋ߲߫ ߓߟߏ߫ (߁߈..؟) ߟߊ߫. ߊ߬ߟߋ߬ ߛߏ ߕߐ߯ߟߊߣߍ߲߫ ߦߋ߫ ߡߊ߬ߘߌ߬ߣߊ ߟߋ߬ ߟߊ߫ ߡߏߙߌߥߎߟߋ߲߫ ߥߟߌ߬ ߘߊ߫ ߦߋ߲߬ ߡߍ߲ ߘߐ߫ ߞߊ߬ ߥߊ߫ ߛߏ߫ ߞߎߘߊ ߕߍ߰ ߊ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߘߊߢߌߣߌ߲߫ ߞߊ߲ߡߊ߬. ߊ߬ߟߋ ߟߋ߬ ߞߍ߫ ߘߊ߫ ߖߡߊ߬ߣߊ ߞߎߓߋߘߊ ߘߌ߫߸ ߡߍ߲ ߠߊߛߋ߫ ߘߴߊ߬ ߘߊ߲߭ ߠߊ߫ ߛߊ߬ߡߘߎ߬ߜߍ߫ ߓߟߏ߫ (߁߈߈) ߟߊ߫.
ߛߏ ߜߍ߲߭ ߕߍ߱
ߞߊ߬ߙߊ߲߬ߘߋ߲ ߣߌ߫ ߞߊ߬ߙߊ߲߬ߠߊ߬ߘߋ߲ ߠߎ߬ ߝߟߐߣߍ߲ ߛߌߦߊߦߊ߫ ߟߊ߫ ߞߊ߬ߙߊ߲߬ߕߊ ߟߊ߫߸ ߊ߬ ߞߵߊ߬ ߢߌߣߌ߲߫ ߡߊ߲߬ߛߊ ߝߍ߬ ߞߴߊ߬ ߦߴߊ߬ ߝߍ߬ ߞߵߊ߬ ߡߊߓߐ߫ ߊ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߘߌ߫ ߞߐߞߊ߲߬߸ ߞߏ߫ ߞߊ߬ ߛߌ߰ߦߌߟߊ ߘߏ߫ ߘߴߊ߬ ߡߊ߬ ߊ߬ ߦߋ߫ ߥߴߊ߬ ߡߊߞߍ߫ ߦߋ߲߬߸ ߡߊ߲߬ߛߊ ߞߵߊ߬ ߟߐ߬ ߊ߬ ߢߣߊ߫ ߦߙߐ߫ ߢߌߣߌ߲߫ ߠߊ߫ ߖߡߊ߬ߣߊ ߞߣߐ߫. ߡߏߙߌߥߎߟߋ߲߫ ߞߵߏ߬ ߦߙߐ ߛߐ߬ߘߐ߲߬ ߞߵߊ߬ ߟߐ߬ ߛߏ߫ ߗߋ߲߰ߓߊ߫ ߘߌ߫߸ ߏ߬ ߞߍ ߊ߬ߟߎ߫ ߦߟߍ߬ߡߊ߲߬ ߘߊ߫ ߦߋ߲߬ ߘߏߦߌ߲߫.
ߡߏߙߌߥߎߟߋ߲߫ ߞߵߊ߬ ߝߐ߫ ߡߊ߲߬ߛߊ ߢߍ߫ ߞߴߊ߬ ߦߴߊ߬ ߝߍ߬ ߞߊ߬ ߖߌ߲߭ ߘߏ߫ ߟߐ߬ ߡߊ߬ߘߌ߬ߣߊ߫ ߞߎߘߊ߫ ߡߊ߬߸ ߛߊ߫ ߓߋ߬ߒ߬ߞߊ߲߬ߠߌ߲߬ߠߊ ߟߎ߬ ߞߊߣߊ߬ ߓߋ߬ ߊ߬ ߟߊ߫ ߛߏ ߞߊ߲߬; ߡߊ߲߬ߛߊ ߟߊ߫ ߘߌ߬ߢߍ ߞߐ߬ߣߐߡߊ߬߸ ߊ߬ ߣߴߊ߬ ߞߊ߬ ߡߐ߱ ߘߏ߫ ߟߎ߫ ߗߋ߫ ߊ߬ ߡߊ߬ ߞߵߊ߬ ߘߍ߬ߡߍ߲߬ ߊ߬ ߟߊ߫ ߖߌ߲߬ ߟߐ ߡߊ߬, ߊ߬ ߣߌ߫ ߞߊ߬ ߡߌ߬ߛߙߌ߬ ߢߣߊߡߊ߫ ߟߐ߬ ߦߋ߲߬.
ߒ߬ߓߊ߬ ߡߌ߬ߛߙߌ ߣߌ߫ ߖߌ߲߭ ߏ߬ ߟߋ ߘߊߦߟߍ ߞߍ߫ ߘߊ߫ ߜߊ߬ߟߏ ߘߌ߫ ߖߡߊ߬ߣߊ ߛߌ߰ߓߊ߰ ߞߘߐ ߞߙߏ߬ߡߊ ߟߎ߫ ߞߊ߲߬߸ ߞߵߏ߬ ߛߊߓߎ ߞߍ߫ ߡߏߙߌߥߎߟߋ߲߫ ߠߊ߫ ߖߊ߲߬ߝߊ ߘߌ߫ ߡߍ߲ ߞߊ߬ ߓߌߦߊ߲߫ ߛߘߊߞߊ߫ ߓߐ ߦߟߍ߬ߡߊ߲߫ ߡߐ߰ ߛߘߊߞߊ ߘߌ߫߸ ߞߵߊ߬ ߖߘߍ߬ ߞߍ߫ ߛߌ߬ߟߡߊ߬ ߞߟߍ߬ߞߍ߬ߟߊ ߘߌ߫ ߞߵߊ߬ ߕߘߍ߬ ߞߐ߲ߛߐ߲ߧߊߟߌ ߜߍߞߟߐ ߟߋ߬߸ ߏ߬ ߟߋ ߞߍ߫ ߘߊ߫ ߡߏߙߌ߫ (ߛߌ߬ߟߡߊ߬) ߡߊ߲ߛߊߓߏ߲ ߥߟߌ߬ߣߍ߲ ߘߌ߫ ߛߎ߬ߣߎ߲߬ߞߋ߫ (ߞߊ߯ߝߙߌ߫) ߡߊ߲ߛߊߓߏ߲ ߣߐ߭ ߘߐ߫߸ ߡߍ߲ ߘߊߝߘߌ߫ ߘߊ߫ ߛߊ߭ߡߏ߬ߙߌ߬ ߕߎ߬ߙߋ ߓߟߏ߫ ߁߈߈.؟ ߟߊ߫.
ߞߎߓߋߘߦߊ
ߛߘߊߞߊ߫ ߓߐ ߓߊ߲ߣߍ߲߸ ߛߌ߬ߛߋ ߞߊ߬ ߝߏߟߏ߲ߣߍ߲߬ߜߍ߫ ߞߟߍ߬ ߞߵߊ߬ ߞߐ߲ߛߐ߲ߧߊ߫߸ ߞߊ߬ ߓߊ߲߫ ߞߊ߬ ߛߌ߰ߢߐ߲߰ ߞߊߝߏ ߟߎ߬ ߞߋ߬ߟߋ߲߬-ߞߋ߬ߟߋ߲߬ ߞߟߍ߫߸ ߞߊ߬ ߡߊ߲߬ߛߊ߬ߟߊ߫ ߘߍ߰ߜߍ ߘߏ߫ ߘߐߓߍ߲߬ ߡߊ߲߬ߘߋ߲߫ ߥߙߏ߬ߘߎ߮ ߘߐ߫߸ ߞߵߏ߬ ߞߎߓߋߘߊ ߞߍ߫ ߡߊ߬ߘߌ߬ߣߊ߫ ߘߌ߫. ߡߏߙߌߥߎߟߋ߲߫ ߛߊ߬ߣߍ߲ ߞߟߊߓߍ߲ ߘߐ߫  ߟߊ߫߸ ߊ߬ ߘߋ߲ߞߍ߫ ߛߙߋ߫ ߓߙߎߟߊߦߌ ߛߌ߰ ߘߴߊ߬ ߣߐ߭ ߘߐ߫߸ ߞߵߏ߬ ߘߐ߯ߞߍ߫ ߛߙߋߓߙߋߡߊ ߛߌ߰ ߊ߬ ߣߐ߭ ߘߐ߫߸ ߏ߬ ߟߎ߫ ߓߍ߯ ߟߊ߫ ߞߎߓߋߘߊ ߕߘߍ߬ ߦߋ߫ ߡߊ߬ߘߌ߬ߣߊ߬ ߞߎߘߊ߫ ߟߋ߬ ߘߌ߫.
ߒ߬ߓߊ߬ ߏ߬ ߟߋ ߞߵߊ߬ ߣߌ߫ ߛߊ߭ߡߏ߬ߙߌ߫ ߕߎ߬ߙߋ ߟߊ߫ ߛߙߊߕߌ ߟߎ߬ ߝߘߏ߬ ߞߊ߬ ߓߊ߲߫ ߞߵߊ߬ ߞߍ߫ ߏ߬ ߟߊ߫ ߘߊ߯ ߞߋߟߋ߲߫ ߞߊ߲߬ ߞߵߏ߬ ߟߎ߫ ߝߊ߰߸ ߊ߬ ߣߌ߫ ߕߎ߬ߙߋ ߜߊ߬ߛߌ߬ ߘߊ߫ ߢߐ߲߮ ߣߊ߫ ߏ߬ ߟߋ ߘߐ߫߸ ߏ߬ ߛߋ߫ ߘߴߊ߬ߟߋ߬ ߟߊ߫ ߞߵߊ߬ߟߎ߫ ߟߊ߫ ߡߊ߲߬ߛߊ߬ߓߏ߲ ߘߊߝߘߌ߫.
ߦߊ߬ߣߌ߲߫ ߏ߬ ߞߍ߫ ߕߐ߫ ߡߎߣߎ߲߬߸ ߊ߬ߟߎ ߟߋ߬ ߞߊ߬ ߟߊ߲߬ߝߌߦߊ߫ ߕߎ߬ߙߋ߫ ߡߛߏ߬ ߛߐ߮ߣߊ߬ ߞߡߊ߬ߙߊ߫ ߣߌ߫ ߓߌߦߊ߲ ߠߎ߬ ߝߏ߫ ߛߊߣߊ߲ߞߘߐ߫߸ ߞߵߏ߬ ߞߍ߫ ߓߟߏߡߐ߮ ߘߌ߫. ߏ߬ ߘߋ߲ߞߍ߫ ߛߊ߬ߡߘߎ߬ߜߍ߫ ߕߎ߬ߙߋ߫ ߥߊ߫ ߘߊ߫ ߛߊ߲߬ ߦߙߌߞߊ ߞߴߏ߬ ߞߎ߲߬ߞߊ߫ ߢߌߣߌ߲ ߠߊ߫ ߡߊ߬ߘߌ߬ߣߊ߫ ߞߎߘߊ߫ ߦߋ߲߬ ߠߋ߫߸ ߏ߬ ߟߋ ߝߊ߲߭ ߞߍ߫ ߘߊ߫ ߡߊ߲߬ߛߊ߬ ߟߊ߬ߓߊ߲ ߘߌ߫ ߡߊ߲߬ߘߋ߲߫ ߘߎ߰ߞߟߏ ߞߊ߲߬߸ ߡߍ߲ ߕߐ߮ ߞߵߊ߬ ߝߊ߲߭ ߓߍ߯ ߟߊߝߏ߬ ߞߘߍߜߍ߫.
ߦߟߌߡߊߛߙߋ ߟߎ߬
ߦߌߟߡߊ:ߘߐ߬ߝߐ ߖߡߊ߬ߣߊ ߦߌߟߡߊ:ߘߐ߬ߝߐ ߞߎߓߋߘߊ ߦߌߟߡߊ:ߝߏߟߏ߲ߣߍ߲߬ߜߍ߫ ߞߎߓߋߘߊ
ߕߊߖ ߡߤߊߟ
ߕߊߖ ߡߤߊߟ (ߘߌߝ߭ߣߊߜ߭ߊߙߌ ߘߐ߫: ताजमहल߸ ߌߙߊ߲߫ ߞߊ߲ ߘߐ߫: تاج محل)߸ ߡߍ߲ ߞߘߐ ߦߋ߫ «ߞߎߓߋ ߖߊ߲ߓߋ ߘߌ߫» — ߞߏ߬ߣߌ߲߬ ߕߐ߮ ߏ߬ ߘߌ߫ ߛߋ߫ ߦߋ߫ ߟߊ߫ ߡߎߡߑߕߊߖ߭ ߡߤߊߟ ߛߊߞߍߣߍ߲ ߘߌ߫߸ ߦߋ߲߬ ߡߍ߲ ߦߋ߫ ߊߜ߭ߙߊ߫߸ ߓߊ ߦߊߡߎߣߊ߫ ߞߊ߲ ߠߊ߫߸ ߎߕߊߙ ߔߙߊߘߍߛ߭ ߞߊ߬ߝߏ ߞߣߐ߫ ߌ߲ߘߌ߫. ߏ߬ ߦߋ߫ ߓߍߟߍ߲ߘߊ ߘߏ߫ ߟߋ߬ ߘߌ߫ ߡߍ߲ ߟߐ߬ ߘߊ߫ ߡߏߜ߭ߐߟ ߛߌ߬ߟߡߊ߬ ߝߊ߯ߡߊ ߛߊ ߖߊ߬ߤߊ߲ ߓߟߏ߫ ߞߏ߬ ߞߴߊ߬ ߝߘߎߡߊ ߊߙߑߖߎߡߊ߲ߣ ߓߊ߬ߣߎ ߓߌߜ߭ߊߡ ߛߣߐ߬ߡߍ߬ߘߐ߬ߦߊ ߘߌ߫߸ ߊ߬ ߡߊߟߐ߲ߣߍ߲߫ ߦߋ߫ ߡߎߡߑߕߊߖ߭ ߡߤߊߟ ߕߐ߮ ߝߣߊ߫ ߡߊ߬߸ ߡߍ߲ ߞߘߐ ߦߋ߫ ߔߍߙߑߛߌ ߘߐ߫ «ߞߎߓߋ ߦߋߟߋ߲» ߘߌ߫. ߊ߬ ߝߘߎߡߊ ߏ߬ ߟߋ ߛߊ߬ ߘߊ߫ ߦߋ߲߬ ߥߊ߬ߛߌ߬ߥߙߊ ߁߇ ߡߊ߬ ߁߆߃߁ ߠߊ߫ ߞߵߊ߬ ߕߴߊ߬ߟߎ߬ ߘߋ߲߫ ߁߄߲ ߕߌ߲߭ ߞߊ߲߬߸ ߞߵߊ߬ ߕߏ߫ ߊ߬ ߝߘߎߡߊ ߝߍ߬ ߣߊ߲߬ߕߌ߰ ߓߙߊߡߊߖߊ߲ߓߊ߲ ߘߏ߫ ߕߊ߯ߡߊ߫ ߛߌߟߊ ߟߊ߫. ߊ߬ ߝߎ߬ߙߋ ߓߙߌ߬ ߞߏ߫ ߝߟߐ ߞߍ߫ ߘߊ߫ ߣߊߞߐ ߘߌ߲߬ߞߌߙߊ ߖߍ߬ߘߍ ߟߋ߬ ߘߐ߫ ߖ߭ߊߌߣߓߊߘ߸ ߓߎߙߑߤߊ߲ߔߎߙ. ߓߍߟߍ߲ߘߊ ߟߐ߭ ߘߊߡߌ߬ߣߊ߬ ߘߊ߫ ߁߆߃߁ ߠߋ߬ ߟߊ߫ ߞߵߊ߬ ߞߎ߲߭ߝߊ߰ ߁߆߄߈ ߠߴߊ߬ ߝߊ߲߬ߓߊ ߘߐ߫. ߊ߬ ߝߘߎߡߊ ߝߣߊ߫ ߛߊ߬ ߘߊ߫ ߁߆߆߆ ߓߌ߲ߠߊߥߎߟߋ߲ ߃߁ ߡߊ߬߸ ߏ߬ ߝߣߊ߫ ߝߎ߬ߙߋ ߥߊ߫ ߓߙߌ߬ ߊ߬ ߕߙߐߝߍ߬ ߦߋ߲߬.
ߕߊߖ ߡߤߊߟ ߦߋ߫ ߖߊ߬ߕߋ߬ ߟߊ߫ ߡߜ߭ߏߟ ߟߐ߬ߟߌ߬ߟߊ ߟߎ߬ ߟߊ߫ ߡߊ߬ߢߍ߯ߙߍ ߟߋ߬ ߘߌ߫߸ ߊ߬ ߟߐ߬ߢߊ ߞߏߟߏ߲ߛߏߣߍ߲߫ ߦߋ߫ ߞߊ߬ ߓߐ߫ ߛߌ߬ߟߡߊ߬ ߟߐ߬ߟߌ߬ߟߊ ߟߎ߬ ߕߊ ߟߎ߬ ߟߊ߫߸ ߌߙߊ߲ߞߊ ߟߎ߬߸ ߏߕߏߡߊ߲߸ ߊ߬ ߣߌ߫ ߌ߲ߘߌߞߊ ߟߎ߬ ߕߊ ߟߎ߬.
ߊ߬ ߦߋ߫ ߖߊ߬ߕߋ߬ ߟߊ߫ ߞߴߊ߬ ߟߐ߬ߓߊ߮ ߓߊߖߎߡߊ ߦߋ߫ ߎߛߑߕߊߘ ߊߤߑߡߊߘ ߟߊߤߏߙߌ߫ ߟߋ߬ ߘߌ߫ ߞߊ߬ ߓߐ߫ ߟߊߤߏߙߌߞ.
ߘߌ߲߬ߞߌ߬ߙߌ߬ ߡߊ߬ߟߐ߲
ߕߍߕߍ߮ ߣߌ߲߬ ߘߐߞߏߟߏ߲ ߠߋ߬ ߦߋ߫߸ ߊ߬ ߘߐߥߛߊ߬ߣߍ߲߫ ߕߍ߫ ߥߟߴߊ߬ ߘߝߊߣߍ߲߫ ߕߍ߫. ߌ ߟߊ߫ ߘߍ߬ߡߍ߲߬ߠߌ߲ ߣߌ߫ ߛߣߍ߫߹ ߊ߬ ߦߋ߫ ߞߍ߫ ߟߊ߫ ߘߌ߫؟
ߘߐ߬ߝߐ
ߊ߬ ߟߐ߭ ߘߊߡߌ߬ߣߊ߬ ߘߊ߫ ߁߆߃߂ ߟߋ߬ ߟߊ߫. ߞߏ߬ߣߌ߲߬ ߥߊ߯ߕߌ߫ ߞߋߟߋ߲ ߏ߬ ߟߊ߫߸ ߊ߬ ߟߐ߭ ߓߊ߲߫ ߕߎߡߊ߫ ߞߋߟߋ߲ ߡߊߕߍ߰ߣߍ߲߫ ߕߍ߫. ߛߊ ߖߊ߬ߤߊ߲ ߠߊ߫ ߞߌ߬ߓߊ߬ߙߏ߬ߛߓߍߟߊ߫ ߓߊߖߎߡߊ ߊߓߘߎߟ ߤߊ߬ߡߌߘ ߟߊߤߏߙߍ߲߫ ߞߵߊ߬ ߦߌ߬ߘߊ߬ ߞߏ߫߸ ߕߊߖ ߡߤߊߟ ߞߎ߲߭ߝߊ߰ ߘߊ߫ ߁߆߄߃ ߓߊ߲߫ ߕߎߡߊ ߟߋ߬ ߟߊ߫ ߥߟߊ߫ ߁߆߄߄ ߘߊߡߌߣߊ ߟߊ߫. ߞߏ߬ߣߌ߲߬ ߊ߬ ߛߓߍߣߍ߲߫ ߦߋ߫ ߕߊߖ ߡߤߊߟ ߘߏ߲߬ߘߊ߬ ߓߊߖߎߡߊ ߟߊ߫߸ ߞߏ߫ ߕߊߖ ߡߤߊߟ ߞߎ߲߭ߝߊ߰ ߘߊ߫ ߁߆߄߈ ߠߋ߬ ߟߊ߫. ߎߕߊߙ ߔߙߊߘߍߛ߭ ߞߊ߬ߝߏ ߡߍ߲ ߞߵߊ߬ ߟߐ߭ ߛߊ߲߬ ߃߅߀߲ ߢߊ߰ߢߊ߮ ߞߍ߫߸ ߏ߬ ߞߍ߫ ߘߊ߫ ߂߀߀߄ ߠߋ߬ ߟߊ߫߸ ߏ߬ ߟߎ߬ ߝߣߊ߫ ߦߴߊ߬ ߟߊߛߙߋߦߊ߫ ߟߊ߫ ߞߴߊ߬ ߟߐ߭ ߞߎ߲߭ߝߊ߰ ߘߊ߫ ߁߆߅߄ ߠߋ߬ ߟߊ߫. ߊ߬ ߓߊ߯ߙߊ ߞߊ߬ ߓߟߏߡߐ߯ ߂߂߀߀߀ ߟߎ߫ ߟߋ߬ ߟߊߟߐ߬ ߊ߬ߟߎ߫ ߛߋ߲߭ߞߊ߲߬߸ ߊ߬ ߣߌ߫ ߞߎ߬ߛߊ߲߫ ߣߊ߬ߣߍ߲ ߠߎ߬ ߞߊ߬ ߓߐ߫ ߊߖ߭ߌ߫ ߕߊ߲ߓߊ߲ ߘߐ߫߸ ߊ߬ ߣߌ߫ ߋߙߐߔߎ߬. ߊ߬ ߦߋ߫ ߖߊ߬ߕߋ߬ ߟߊ߫ ߞߏ߫ ߟߐ߬ߟߌ߬ߟߊ߫ ߓߊߖߎߡߊ ߕߘߍ߬ ߦߋ߫ ߎߛߑߕߊߘ ߊߤߑߡߊߘ ߟߊߤߏߙߌ߫ ߟߋ߬ ߘߌ߫ ߞߊ߬ ߓߐ߫ ߟߊߤߏߙߌߞ. ߦߌߟߡߊ:ߌ߲ߘߌ߫ ߘߏ߲߬ߘߊ ߦߌߟߡߊ:ߕߊߖ ߡߤߊߟ ߦߌߟߡߊ:ߎߕߊߙ ߔߙߊߘߍߛ߭
ߞߙߏ߬ߜߊ߬ ߞߟߍ
thumb|[[ߊߝߙߌߞߌ߫ ߕߟߋ߬ߓߋ|ߝߘߊ߬ߝߌ߲߬ߠߊ߫ ߕߟߋ߬ߓߋ ߔߊ߬ߔߘߊ߸ ߥߜ߭ߊ߬ߘߜ߭ߎ߬ߞߊ߯ߙߊ ߟߎ߬ ߖߍ߲ߛߍ߲߫ ߘߊ߫ ߡߍ߲ ߠߊ߫ ߛߎߋ߫߹]] ߞߙߏ߬ߜߊ߬ ߞߟߍ ߟߋ߬ ߦߋ߫ ߒ߬ ߓߋ߲ߓߊ ߟߎ߬ ߟߊ߫ ߞߍ߬ߟߍ ߘߐ߫ ߞߎ߲߬ߕߊ߰ߖߊ߲ ߣߴߊ߬ ߘߐ߫ ߜߟߍ߬ߡߊ߲ ߘߌ߫߸ ߓߊߏ߬ ߊ߬ ߞߍ߬ߟߍ ߣߊ߬ ߘߊ߫ ߛߌ߰ߝߊߘߌ߫ ߟߋ߬ ߘߐ߫ ߒ߬ ߕߎ߲߬ ߡߊ߫ ߞߏߡߍ߲߫ ߞߘߐ߬ߡߊ߲߫. ߞߙߏ߬ߜߊ߬ ߖߡߊߣߊ ߏ߬ ߕߐ߯ ߕߘߍ߬ ߦߋ߫ ߟߋ߬ ߞߏ߫ ߛߊ߲ߞߊߙߊ߲߫߸ ߞߊ߬ ߖߋ߬ߟߌߓߊ߬ ߕߐ߮ ߞߍ߫ ߛߊ߲ߞߊߙߊ߲߫ ߓߊߓߊ ߘߌ߫߸ ߤߊ߲߯ ߓߌ߬ ߖߌ߫ ߛߌߟߊ ߛߌߦߊߡߊ߲߫ ߠߋ߬ ߦߋ߫ ߡߊ߲߬ߘߋ߲߬ ߘߎ߯ߞߟߏ ߣߌ߲߬ ߞߊ߲߬ ߡߍ߲ ߠߎ߬ ߕߐ߮ ߞߘߐ ߟߐ߲ߣߍ߲߫ ߕߍ߫ ߡߎߣߎ߲߬ ߢߊ߫ ߛߌ߫ ߡߊ߬.
ߞߙߏ߬ߜߊ ߏ߬ ߟߎ߫ ߕߘߍ߬ ߦߋ߫ ߞߎ߲߬ߘߎ߫ ߛߌߦߊ ߟߎ߫ ߟߋ߬ ߘߌ߫ ߡߍ߲ ߠߎ߬ ߝߊ߬ߘߌ ߕߘߍ߬ ߦߋ߫ ߞߏߟߏ߲ߞߏߟߏ߲ߓߊ߫ ߝߊߘߌ ߘߌ߫߸ ߡߍ߲ ߠߎ߬ ߕߎ߲߬ ߕߍ߫ ߓߊ߯ߙߊ߫ ߜߘߍ߫ ߟߊ߫ ߘߏ߲߬ߛߏ߬ߦߊ ߣߌ߫ ߡߐ߲ߠߌ߲ ߣߌ߫ ߞߎߡߊߝߋ߲ ߠߎ߬ ߥߍ߲ߓߍ ߞߐ߫ ߘߎ߱ ߘߐ߫.
ߖߊߘߏߦߊ߫ ߗߋߦߊߟߌ
ߒ߬ ߓߋ߲ߓߊ ߟߎ߬ ߛߐ߰ ߘߊ߫ ߛߌ߰ߢߐ߲߰ߦߊ ߢߌߣߌ߲ ߠߋ߬ ߡߊ߬ ߞߙߏ߬ߜߊ ߟߎ߬ ߝߍ߬߸ ߏ߬ ߟߎ߫ ߣߵߊ߬ߟߎ߫ ߓߊ߲߬ ߠߊ ߛߌ߰ߢߐ߲߰ߦߊ ߏ߬ ߡߊ߬߸ ߊ߬ߟߎ߫ ߞߊ߬ ߖߊߘߏ ߟߎ߬ ߟߊ߫ ߖߍ߲ߛߍ߲߫ ߛߊ߲ߞߊߙߊ߲߫ ߝߊ߲߭ ߠߎ߬ ߟߊ߫ ߛߴߊ߬ߟߎ߫ ߘߴߊ߬ ߘߎ߰ߞߟߏ ߟߌ߬ߤߟߊ ߟߎ߬ ߞߟߊ߬ߟߐ߲߫. ߏ߬ ߟߎ߫ ߞߵߊ߬ߟߎ߫ ߖߘߍ߬ ߞߍ߫ ߘߏ߲߬ߛߏ ߟߎ߬ ߣߌ߫ ߡߐ߲ߠߌ߲ߠߊ ߟߎ߬ ߘߌ߫߸ ߊ߬ ߣߌ߫ ߖߡߊ߬ߣߊ߬ ߘߐ߬ߕߊ߰ߡߊ߬ߟߊ߫ ߜߊ߲߯ߛߊ߲ ߠߎ߬ ߘߌ߫. ߏ߬ ߟߎ߬ ߞߐߛߊߦߌ ߣߊ߬ ߘߊ߫ ߛߊ߲ߞߊߙߊ߲߫ ߘߎ߰ߞߟߏ ߟߌ߬ߤߟߊ߬ߦߊ ߟߎ߬ ߘߊ߲߬ߕߍ߰ ߡߐ߰ߓߊ ߟߎ߬ ߢߍ߫.
ߞߏߟߊ߲ߞߘߐߢߐ߲߯ߦߊ ߞߍ߫ ߘߊ߫ ߟߌ߬ߤߟߊ ߏ߬ ߟߋ ߡߊ߬߸ ߞߏߟߊߕߍ ߟߎ߬ ߞߵߊ߬ ߦߌ߬ߘߊ߬ ߞߏ߫ ߞߵߊ߬ߟߎ߫ ߞߟߍ߬ ߥߟߊ߫ ߞߵߊ߬ߟߎ߫ ߟߊߥߟߌ߬, ߒ߬ߓߊ߬ ߏ߬ ߟߋ ߞߍ߫ ߘߊ߫ ߞߙߏ߬ߜߊ߬ ߞߟߍ ߟߊߥߌ߬ߟߌ ߘߴߊ߬ߟߎ߫ ߓߟߏ߫.
ߞߍ߬ߟߍ ߣߌ߫ ߣߐ߬ߝߍ߬ߜߍ߲ ߠߎ߬
ߡߐ߰ߓߊ ߟߎ߬ ߕߘߍ߬ ߦߋ߫ ߞߙߏ߬ߜߊ߬ ߞߟߍ ߖߌ߰ ߟߊ߫ ߞߏ߫ ߣߐ߲߮ ߣߴߊ߬ ߞߊߟߌߡߊ߲ ߠߎ߬ ߟߋ߬ ߘߌ߫߸ ߓߊߏ߬ ߊ߬ ߕߘߍ߬ ߦߴߊ߬ߟߎ߫ ߞߣߐ߫ ߞߴߊ߬ ߣߌ߫ ߞߍ߬ߟߍ ߕߐ߭ ߟߎ߬ ߦߋ߫ ߛߎ߯ ߞߋߟߋ߲߫ ߠߋ߬ ߘߌ߫߸ ߖߊ߰ ߞߊ߯ߙߌ߫߹ ߊ߬ ߦߴߊ߬ ߕߊ߫ ߥߟߊ߬ߘߊ߬ ߞߎߘߊ߫ ߟߋ߬ ߘߌ߫߸ ߡߍ߲ ߠߊߞߊ߬ߟߌ ߕߏ߫ ߕߐ߫ ߦߋ߫ ߓߐ߲ߛߐ߲ ߠߎ߬ ߡߊ߬.
ߞߍ߬ߟߍ ߞߎ߲߬ߝߟߐ ߏ߬ ߘߐ߫߸ ߊ߲ ߓߋ߲ߓߊ ߟߎ߬ ߛߐ߰ ߘߴߊ߬ߟߎ߫ ߟߊߥߌ߬ߟߌ ߟߋ߬ ߡߊ߬ ߔߙߏ߬ߔߙߏ߬ ߘߐ߬ ߞߟߍ ߟߊ߫߸ ߞߊ߬ ߓߊ߲߫ ߞߵߊ߬ߟߎ߫ ߡߊߞߍ߫ ߏ߬ ߟߎ߬ ߟߊ߫ ߓߏ߲߫ ߞߎߘߎ߲ߣߍ߲ ߠߎ߬ ߟߊ߫߸ ߞߵߏ߬ ߟߎ߬ ߞߴߊ߬ߟߎ߫ ߛߌ߬ߓߏ߲ ߠߎ߬ ߘߌ߫. ߞߙߏ߬ߜߊ ߟߎ߬ ߝߣߊ߫ ߘߴߊ߬ߟߎ߬ ߡߊߓߐ߫ ߦߋ߲߬ ߠߊ߫ ߔߏ߲߫߸ ߞߴߊ߬ ߞߍ߫ ߦߴߊ߬ߟߎ߫ ߓߘߊ߫ ߘߌ߬ߢߍ߫ ߊ߬ߟߎ߬ ߟߊ߫ ߛߏ߫ ߞߐ߲ߛߐ߲ߧߊߣߍ߲ ߏ߬ ߟߎ߬ ߘߐ߫ ߟߋ߬߸ ߊ߬ߟߎ߬ ߘߌ߫ ߕߟߋ߬ߡߊ ߕߐ߭ ߏ߬ ߞߍ߫ ߥߎߟߊ߫ ߞߣߐߟߊ ߟߎ߬ ߘߐ߫߸ ߊ߬ ߣߌ߫ ߛߊ߬ߡߊ ߞߎ߲߬ߝߟߐ ߓߍ߯ ߝߣߊ߫.
ߝߐ߬ߝߐ ߓߊ߯ ߓߐ߫ ߕߎߟߊߝߌ߲ ߠߊ߫ ߕߎ߬ߡߊ ߡߍ߲ ߠߊ߫ ߛߊ߫߸ ߊ߬ߟߎ߬ ߘߌ߫ ߘߏ߲߬ ߞߎߟߎ߲ ߠߎ߬ ߞߣߐ߫ ߞߊ߬ ߖߌ߰ ߓߊ ߞߊ߲߬ ߞߊ߬ ߣߵߊ߬ߟߎ߫ ߟߊ߫ ߛߏ߫ ߞߘߐ ߟߎ߬ ߞߣߐ߫ ߞߊ߬ ߞߊߡߋߙߋ߲ ߠߎ߬ ߟߊߟߐ߬ ߓߏ߲ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߘߊ ߟߊ߫߸ ߖߊ߬ߡߊ ߕߐ߭ ߟߎ߬ ߘߌ߫ ߥߴߊ߬ߟߎ߫ ߟߊߘߍ߰ ߓߙߊ߫ ߕߍߡߊ߬ ߞߊ߬ ߛߊ߬ߝߍ߬ ߜߋ߲ߜߋߟߋ߲߫߹߸ ߏ߬ ߓߊ߯ ߞߍ߫ ߡߐ߱ ߟߎ߬ ߔߙߏ߬ߔߙߏ߬ߡߍ߬ߣߍ߲߬ߕߐ ߓߊ߯ ߞߍ߫ ߓߐ߫ ߟߊ߫ ߓߏ߲߫ ߞߎߘߎ߲ߣߍ߲ ߏ߬ ߟߎ߬ ߘߊ ߟߊ߫߸ ߊ߬ߟߎ߬ ߘߴߏ߬ ߟߎ߫ ߞߊ߲ߠߊߕߍ߰ ߥߟߌߟߌ߫.
ߒ߬ߓߊ߬ ߏ߬ ߟߋ ߛߌ߰ ߘߊ߫ ߒ߬ ߓߋ߲ߓߊ ߟߎ߬ ߘߐ߫ ߝߎߚߎ߫ ߝߏ߫ ߞߊ߬ ߞߍ߫ ߡߐ߱ ߥߊ߯ ߦߙߌߞߊ ߟߎ߬ ߛߕߊ ߘߌ߫. ߒ߬ ߓߋ߲ߓߊ ߟߎ߬ ߞߵߊ߬ߟߎ߫ ߢߐ߲߮ ߦߋ߫ ߏ߬ ߟߋ ߡߌ߬ߘߊ߬ߢߊ ߡߊ߬߸ ߞߊ߬ ߓߍ߲߬ ߊ߬ ߘߐ߫ ߞߏ߫ ߊ߬ߟߎ߬ ߦߋ߫ ߖߡߊ߬ߣߊ ߘߐ߲߰ߘߐ߰ߣߍ߲߬ ߡߌ߬ߘߊ߬, ߡߍ߲ ߓߊ߯ ߛߋ߫ ߓߟߏ߫ ߘߐ߫߸ ߞߊ߬ ߦߋ߲߬ ߡߞߊߘߌ߫ ߞߊ߬ ߣߊ߬ ߕߏ߫ ߞߎߘߊ߫ ߜߘߍ߫ ߟߎ߫ ߡߌ߬ߘߊ߬ ߟߊ߫.
ߒ߬ߓߊ߬ ߞߐ߲ߛߐ߲ߧߊߟߌ ߢߊ߫ ߞߎߘߊ ߏ߬ ߟߋ ߞߊ߬ ߞߙߏ߬ߜߊ ߟߎ߬ ߝߣߊ߫ ߞߣߐ߬ߘߐߝߟߌ߬ ߢߊ ߓߍ߯ ߘߏ߫ ߡߊ߬߸ ߤߊ߲߯ ߞߵߊ߬ߟߎ߫ ߟߊ߫ ߘߎ߰ߞߟߏ ߓߍ߯ ߡߌ߬ߘߊ߬ ߞߐߘߍ߫߸ ߊ߬ߟߎ߫ ߘߏ߲߬ ߘߊ߫ ߕߎ߫ ߜߝߐ߬ߣߍ߲ ߠߊ߫ ߥߙߏ߬ߘߎ߮ ߞߎ߲߬ߕߋߟߋ߲ ߠߎ߬ ߝߍ߬ ߞߊ߬ ߥߴߊ߬ߟߎ߫ ߡߊߞߍ߫ ߞߐ߰ߖߌ߬ߘߊ ߟߊ߫ ߦߋ߲߬ ߞߵߊ߬ߟߎ߫ ߗߋ ߓߍ߲߬ ߡߐ߲ߠߌ߲ ߠߎ߬ ߡߊ߬ ߛߊ߫.
ߣߐ߬ߝߍ߬ߜߍ߲߬ߠߌ߲
ߞߙߏ߬ߜߊ ߟߎ߬ ߥߊ߫ ߘߊ߫ ߝߊ߯ߘߐߞߍ߫ ߦߙߌߞߊ ߞߍ߫ ߢߊߛߎߡߊ ߘߐ߫ ߖߌߘߟߊ ߏ߬ ߟߎ߬ ߘߐ߫ ߦߋ߲߬߸ ߞߵߊ߬ ߕߘߍ߬ ߥߊ߲߬ߞߙߊ ߟߎ߬ ߝߣߊ߫ ߦߴߊ߬ߟߎ߫ ߣߐ߬ ߞߘߐ ߟߎ߬ ߘߐ߫. ߞߊ߬ ߓߍ߲߬ ߝߟߐߡߐ߱ ߟߎ߬ ߟߊ߫ ߘߝߐ߬ ߘߐ߬ߞߊߙߊ߲ ߡߊ߫ ߓߐ߲ߛߐ߲ ߠߎ߬ ߢߍ߫߸ ߘߋߣߍ߲ ߠߎ߬ ߝߣߊ߫ ߞߊ߬ ߞߍ߬ߟߍ ߏ߬ ߟߋ ߖߌ߰ ߞߎ߲߬ߠߊ߬ߖߌ߮ ߘߌ߫ ߛߊ߫߸ ߞߊ߬ ߕߏ߫ ߊ߬ߟߎ߬ ߛߊ߯ߘߊ߫ ߟߊ߫ ߞߍ߬ߣߍ߸ ߊ߬ߟߎ߫ ߓߴߊ߬ߟߎ߫ ߕߘߍ߬ ߦߙߐ ߡߍ߲ ߠߎ߬ ߘߐ߫߸ ߊ߬ߟߎ߬ ߘߌ߫ ߝߊ߰ߟߌ ߛߎ߮ ߓߍ߯ ߘߏ߫ ߟߴߊ߬ߟߎ߫ ߞߊ߲߬ ߦߋ߲߬ ߠߎ߬ ߘߐ߫.
ߏ߬ ߟߋ ߛߌ߰ ߘߊ߫ ߞߙߏ߬ߜߊ ߟߎ߬ ߝߣߊ߫ ߘߐ߫ ߝߎߚߎ߫ ߝߏ߫ ߞߵߊ߬ߟߎ߫ ߖߘߐ߬ ߊ߬ߟߎ߫ ߖߘߍ߬ ߘߌ߫߸ ߓߊߏ߬ ߊ߬ߟߎ߬ ߡߴߊ߬ ߟߐ߲߫ ߣߌ߫ ߥߊ߲߬ߞߙߊ ߟߎ߬ ߘߌ߫ ߣߵߊ߬ߟߎ߫ ߞߊ߲ߡߊ߬ ߟߏ߲ ߡߍ߲ ߘߐ߫. ߕߏ߫ ߞߍ߫ ߘߴߏ߬ ߟߋ ߘߐ߫ ߝߏ߫ ߥߊ߲߬ߞߙߊ ߟߎ߬ ߞߊ߬ ߞߍ߬ߟߍ߫ ߛߊ߬ߝߌߝߌ ߘߏ߫ ߟߊߥߟߌ߬ ߊ߬ߟߎ߬ ߞߊ߲ߡߊ߬߸ ߛߴߊ߬ߟߎ߫ ߘߴߊ߬ߟߎ߫ ߟߊ߫ ߞߏ ߟߊߛߴߊ߬ ߘߊ߲߬ ߠߊ߫; ߝߊ߬ߣߊ ߟߎ߬ ߥߊ߫ ߘߴߏ߬ ߟߋ ߢߊߝߐ߫ ߊ߬ߟߎ߬ ߢߍ߫߸ ߏ߬ ߞߍ ߊ߬ߟߎ߫ ߞߵߊ߬ߟߎ߫ ߘߐߓߍ߲߬ ߞߊ߬ ߘߏ߲߬ ߜߋ߲߬ߜߋ (ߞߎߟߎ߲) ߠߎ߬ ߞߣߐ߫ ߞߊ߬ ߞߣߍ ߕߏ߫ ߊ߬ߟߎ߬ ߓߟߏ߫߸ ߒ߬ߓߊ߬ ߏ߬ ߟߋ ߞߍ߫ ߘߴߊ߬ߟߎ߫ ߣߌ߫ ߞߙߏ߬ߜߊ ߟߎ߬ ߝߘߊߣߍ߲ ߘߌ߫ ߛߊ߫.
ߝߋ߲߫ ߕߐ߮ ߟߎ߬
ߓߊ ߣߌ߫ ߖߌ߫ ߛߌߟߊ߫ ߛߌߦߊߡߊ߲߫ ߠߎ߫ ߟߋ߬ ߦߋ߫ ߡߊ߲߬ߘߋ߲߬ ߘߎ߯ߞߟߏ ߣߌ߲߬ ߞߊ߲߬ ߡߍ߲ ߠߎ߬ ߕߐ߯ߟߊߣߍ߲߫ ߕߍ߫ ߒ߬ ߠߊ߫ ߞߊ߲ ߠߎ߬ ߝߋ߲߫ ߘߐ߫߸ ߡߐ߰ߓߊ ߟߎ߬ ߦߴߊ߬ ߦߌ߬ߘߊ߬ ߟߊ߫ ߒ߬ ߠߊ߫ ߞߴߏ߬ ߟߎ߬ ߦߋ߫ ߞߙߏ߬ߜߊ߬ ߞߊ߲ ߠߎ߬ ߟߋ߬ ߘߌ߫߸ ߊ߬ ߣߌ߫ ߕߎ߬ߡߊ߬ ߘߐ߫ ߤߊߟߌ߬ ߛߏ߫ ߕߐ߮ ߘߏ߫ ߟߎ߫, ߏ߬ ߘߡߊߘߡߊ߫ ߝߟߍ߫:
ߖߎ߲߯ߛߊ
ߟߐ߲ߞߏ ߡߍ߲ ߦߋ߫ ߓߎ߲ߓߎ߲ ߠߎ߬ ߛߏ߯ߙߏ߫ ߢߊ ߣߴߊ߬ߟߎ߬ ߗߏ߯ߦߊ ߣߴߊ߬ߟߎ߬ ߘߐߦߟߍ߬ߡߊ߲߬ ߢߊ ߟߎ߫ ߞߊ߬ߙߊ߲߬ ߠߊ߫.
ߜ߭ߎߞߎߣߌ߫ ߥߘߊߦߌ߫
ߜ߭ߎߞߎߣߌ߫ ߥߘߊߦߌ߫ ߛߐ߬ߘߐ߲߬ ߘߊ߫ ߁߉߄߄ ߠߋ߬ ߟߊ߫߸ ߥߘߋߌ߫ ߞߤߌߘߋߡߌ߫ ߘߋ߲ (ߓߊߘߊ ߟߎ߬ ߟߊ߫ ߦߋߢߐ߲߯ߠߊ߫ ߞߎ߲ߕߌ߮)߸ ߊ߬ ߕߘߍ߬ ߦߋ߫ ߗߊߘߌ߬ ߞߊ߬ߝߏ ߡߐ߰ߓߊ ߘߏ߫ ߟߋ߬ ߘߌ߫߸ ߡߍ߲ ߞߍ߫ ߘߊ߫ ߞߊ߲ߕߌ߮ ߘߌ߫ ߁߉߇߉ ߣߌ߫ ߁߉߈߂ ߕߍ߫: ߊ߬ ߟߊߥߟߏ߫ ߘߊ߫ ߁߉߈߁ ߞߏߟߌ߲ߞߏߟߌ߲ ߠߊ߫ ߤߌߛߍߣ ߊߓߙߋ߫ (ߤߎߛߍߦߑߣߌ߫ ߤߊߓߙߋ߫) ߓߟߏ߫߸ ߏ߬ ߡߍ߲ ߞߐߞߘߐߓߌ߲ߓߌ߲ߣߍ߲߫ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߣߌ߫ ߞߊ߬ߝߏ߫ ߘߍ߬ߣߍ߲ ߠߎ߬ ߓߟߏ߫. ߊ߬ ߦߋ߫ ߞߟߍ߬ߞߍ߬ߟߊ (ߞߊ߬ߝߊ)߸ ߗߊߘߌ߬ ߟߊ߫ ߢߣߊߡߦߊ ߘߏ߫߸ ߞߊ߬ߝߊ ߛߓߍߦߟߊ ߟߋ߬ ߘߌ߫ ߂߀߁߉ ߟߊ߫. ( ISBN 979-10-94176-39-9 ), «ߞߐߜߍ߫ ߅߈߃»
ߛߊ߲߭ ߁߉߇߀
ߞߎߡߘߊ ߝߊߙߊ߲ߝߊ߯ߛߌߣߍ߲: ߗߊߘߌߞߊ ߟߎ߬ ߟߊ߫ ߣߊ߲߬ߕߊ߲߬ ߞߟߍ (߁߉߆߅-߁߉߇߉)
߁߉߇߀ ߟߊ߫߸ ߊ߬ ߞߊ߬ ߡߌ߬ߙߌ߲߬ߘߌ ߟߊ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ (ߡ.ߛ.ߝ) ߡߙߊ߬ (en)߸ ߏ߬ ߕߘߍ߬ ߦߋ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߞߏߢߐ߲߯ߦߊ ߟߋ߬ ߘߌ߫ ߗߊߘߌ߬ ߞߐ߬ߘߎ߮ ߘߐ߫ ߤߌߛߍߣ ߊߓߙߋ߫ ߝߍ߬߸ ߞߙߎ ߝߌ߬ߟߊ ߏ߬ ߟߎ߬ ߓߍ߯ ߕߘߍ߬ ߦߋ߫ ߕߐ߲ߓߊߟߑߓߊߦߌ߫ ߟߊ߫ ߖߊ߯ߟߌߞߦߊ߫ ߝߊ߲ߞߊ ߟߋ߬ ߞߍ߬ߟߍ ߞߊ߲߬. ߡ.ߛ.ߝ ߞߐߞߘߐߘߍ߬ߡߍ߲߬ߣߍ߲߫ ߕߘߍ߬ ߦߋ߫ ߞߘߊߝߌ߫ ߟߊ߫ ߟߌߓߌ߫ ߟߋ߬ ߓߟߏ߫߸ ߞߵߊ߬ ߕߘߍ߬ ߝߊ߲ (FAN) ߠߎ߫ ߞߐߡߊߓߌ߲ߓߌ߲ߣߍ߲߫ ߕߘߍ߬ ߦߋ߫ ߛߎߘߊ߲߫ ߓߟߏ߫.
ߊ߬ߟߋ ߟߋ߬ ߦߋ߫ ߋߙߐߔߎߞߊ ߥߙߍߓߊߓߊ ߡߌ߬ߘߊ ߖߋ߬ߓߌ߬ߦߊ߬ߟߊ ߘߌ߫ ߞߵߊ߬ߟߎ߬ ߟߊߡߙߊ߬߸ ߛߌߦߊߟߐ߲ߠߊ߫ ߝߊ߬ߙߊ߲߬ߛߏߥߊ߫ ߞߑߟߏߛߑߕߙ ߕߘߍ߬ ߦߴߏ߬ ߟߎ߫ ߘߐ߫ ߁߉߇߄ ߁߉߇߇ ߕߍ߫߸ ߊ߬ ߣߌ߫ ߞߊ߬ ߝߊ߬ߙߊ߲߬ߛߌ߫ ߞߎ߲߬ߠߊ߬ߛߌ߮ ߟߊ߫ ߞߋߟߊߘߋ߲ ߝߊ߰ ߡߍ߲ ߗߋߣߍ߲߫ ߦߋ߫ ߘߐ ߏ߬ ߟߎ߫ ߞߎ߲߬ߡߊ߬ߝߐ߫ ߞߊ߲ߡߊ߬߸ ߡߙߊ߬ߓߊ߮ ߜ߭ߊߟߐߔߍ߲߫.
ߞߊߣߏ߫ ߓߍ߲߬ߡߊ߬ߞߊ߲ ߁߭ ߣߴߊ߬ ߝߌߟߊߣߊ߲ ߞߐ߫ (߁߉߇߉ ߕߙߊߓߊ ߣߴߊ߬ ߞߏ߲ߞߏߘߌ߬ߓߌ ߟߊ߫) ߊ߬ ߣߌ߫ ߟߋߜ߭ߐߛ (߁߉߇߉ ߘߓߊ߬ߕߊ ߟߊ߫)߸ ߥߊ߯ߕߌߟߕߊߡߌ߲߫ ߞߎ߲ߠߊߛߌ߮ ߝߊ߬ߛߏ߬ߟߊ߬ߞߊ ߘߍ߭ (ߥ.ߞ.ߝ.ߘ) ߛߌ߲ߘߌ߫ ߘߊ߫߸ ߞߊ߬ ߜ߭ߎߞߎߣߌ߫ ߥߘߊߦߌ߫ ߓߌ߬ߟߵߏ߬ ߞߎ߲߬ߠߊ߫߸ ߏ߬ ߟߋ ߣߊ߬ ߘߊ߫ ߞߊ߫ ߞߊ߲ߕߌ߮ ߘߌ߫߸ ߊ߬ ߞߎ߲߬ߝߟߐ ߘߐ߫ ߕߙߊߓߊ ߂߃, ߁߉߇߉ ߣߌ߫ ߞߏ߲ߞߏߘߌ߬ߓߌ ߂߉, ߁߉߇߉ ߟߎ߬ ߕߍ߫߸ ߊ߬ ߣߌ߫ ߞߎߘߊ߫ ߘߌ߫ ߕߎߟߊߝߌ߲ ߃, ߁߉߇߉ ߣߌ߫ ߥߊ߬ߛߌ߬ߥߙߊ ߇, ߁߉߈߂ ߟߊ߫. ߥߋߘߋߌ߫ ߞߊ߬ߝߏ߬ߢߐ߲߮ ߞߍ߫ ߘߊ߫ ߞߟߍ߬ߕߌ߮ ߞߊߡߎߜ߭ߎߋ߫ ߟߋ߬ ߘߌ߫ ߞߊ߲ߕߌ߯ ߛߙߍߞߍ ߘߌ߫߸ ߞߊ߬ ߤߌߛߍߣ ߊߓߙߋ߫ ߞߍ߫ ߡߊ߬ߞߊ߲߬ߞߊ߲߬ߠߌ߲ ߞߏߕߌ߮ ߘߌ߫.
ߛߊ߲߭ ߁߉߈߀
ߞߎߡߘߊ ߝߊߙߊ߲ߝߊ߯ߛߌߣߍ߲: ߗߊߘߌ߬ ߣߌ߫ ߟߌߓߌ߫ ߟߊ߫ ߝߐߢߐ߲߯ߞߐ.
߁߉߈߀ ߕߙߊߓߊ ߟߊ߫߸ ߤߊߓߙߋ߫ ߞߵߊ߬ ߓߟߏߕߍ߰ ߞߊ߬ ߓߐ߫ ߥ.ߞ.ߝ.ߘ ߘߐ߫ ߞߵߊ߬ ߞߎ߲߬ߓߐ߫ ߒߖߊߡߍߣߊ߫ ߟߓߌߞߊ ߟߎ߬ ߟߊ߫ ߘߍ߬ߡߍ߲߬ߠߌ߲ ߠߊ߫߸ ߏ߬ ߞߍ ߥߋߘߊߌ߫ ߛߋ߫ ߘߴߊ߬ ߕߎ߲߬ߕߎ߲߬ ߠߊ߫ ߞߵߊ߬ ߟߊߓߐ߫ ߞߎߓߋߘߊ ߞߐߞߊ߲߬. ߓߌ߲ߠߊߥߎߟߋ߲ ߠߊ߫ ߁߉߈߁߸ ߊ߬ ߞߵߊ߬ ߕߏ߫ ߕߙߌߔߏߟߌ߫ ߞߵߊ߬ ߟߊߥߊ߲߬ߞߊ߫ ߞߏ߫ ߊ߬ ߓߘߴߊ߬ ߟߊ߫ ߞߊ߬ߝߏ ߣߌ߫ ߟߌߓߌ߫ ߟߎ߫ ߝߙߊ߬ ߢߐ߲߮ ߞߊ߲߬߸ ߏ߬ ߞߊ߬ ߡߊ߲߬ߕߏ߲߬ߕߍ ߟߊ߫ ߘߌߡߌ߲ ߠߊߥߟߌ߬߸ ߊ߬ ߜߋ߲ߜߋ߲ ߘߐ߫ ߝߊ߬ߙߊ߲߬ߛߌ߫. ߥߊ߬ߛߌ߬ߥߙߊ ߟߊ߫ ߁߉߈߂ ߟߊ߫߸ ߤߌߛߍߣ ߊߓߙߋ߫ ߡߊߘߍ߬ߡߍ߲߫ ߘߊ߫ ߝߊ߬ߙߊ߲߬ߛߌ߬ ߣߌ߫ ߞߊ߬ߝߏ߫ ߘߍ߬ߣߍ߲ ߠߎ߬ ߓߟߏ߫߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߗߊߘߌ߬ ߝߐߢߐ߲߯ߞߐ ߖߊ߬ߕߋ߬ ߟߊ߫ ߞߟߍ߬ ߛߎߡߊߣߍ߲ ߠߊ߫ ߞߏ߫ ߟߊߥߟߌ߬ߣߍ߲ ߘߌ߫߸ ߞߊ߬ ߥߋߘߊߦߌ߫ ߟߊߓߋ߬.
ߊ߬ ߞߊ߬ ߡߌ߬ߙߌ߲߬ߘߌ ߟߊ߫ ߝߊ߬ߛߏ߬ߟߊ߬ߞߊ ߞߎ߲߬ߠߊ߬ߛߌ߮ ߘߍ߭ (ߡ.ߝ.ߞ.ߘ) ߟߊ߫ ߢߣߊߡߦߊ߫߸ ߛߋ߲߬ߠߊ߬ߛߌ߮ ߟߎ߬ ߟߊ߫ ߞߎ߲߬ߠߊ߬ߛߌ߮ ߤߊߓߙߋ߫ ߟߊ߫ ߖߊ߯ߟߌߞߦߊ ߞߊ߲ߡߊ߬߸ ߏ߬ ߞߍ߫ ߘߊ߫ ߁߉߈߀ ߞߎ߲߬ߕߊ߮ ߓߍ߯ ߟߋ߬ ߞߘߐ߫. ߁߉߈߃ ߟߊ߫߸ ߡ.ߝ.ߞ.ߘ ߟߊ߫ ߢߍߕߊ߮ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߝߊ߬ߙߊ߲߬ߛߌ߫ ߟߐ߬ ߡߊ߲ߕߌ߫ ߘߐ߬ߓߛߏ߬ߟߌ ߟߊߥߟߌ߬ ߟߊ߫߸ ߞߊ߬ ߤߊߓߙߋ߫ ߘߍ߬ߡߍ߲߬. ߏ߬ ߞߐߝߍ߬ ߛߊ߲߬ ߛߓߊ߬ ߟߊ߫߸ ߗߍߒߞߊ߲ߠߌ߲߫ ߞߎߘߊ߫  ߞߵߊ߬ ߞߎ߲߬ߓߐ߫ ߓߍ߲߭ ߞߐ߬ߣߐߡߊ߬ ߟߌߓߌ߫ ߣߌ߫ ߡ.ߝ.ߞ.ߘ ߟߎ߬ ߓߟߏ߫߸ ߏ߬ ߞߊ߬ ߝߊ߬ߙߊ߲߬ߛߌ߫ ߟߐ߬ ߥߟߌ߬ ߟߊ߫ ߞߎߘߊ߫ ߘߌ߫ ߞߊ߬ ߋߔߍߙߑߝ߭ߌߍߙ ߘߐ߬ߓߛߏ߬ߟߌ ߘߊߡߌ߬ߣߊ߬. ߁߉߈߇ ߟߊ߫߸ ߥߘߋߦߌ߫ ߞߵߊ߬ ߓߏ߬ߙߌ߬ ߞߊ߬ ߥߊ߫ ߢߊߣߌ߲ߡߊߓߏߙߌ ߟߊ߫ ߊߟߌߗ߭ߋߙߌ߫. ߘߓߊ߬ߕߊ ߁߉ ߂߀߀߉ ߟߊ߫߸ ߞߵߊ߬ ߕߘߍ߬ ߊ߬ ߓߘߊ߫ ߛߊ߲߭ ߂߂ ߞߍ߫ ߢߊߣߌ߲ߡߊߓߏߙߌ ߘߐ߫߸ ߊ߬ ߞߵߊ߬ ߟߊ߫ ߞߐߛߊߦߟߌ߫ ߞߏ ߝߐ߫ ߗߊߘߌ߬.
ߊ߬ ߞߊ߬ ߛߍ߬ߘߏ߲߬ߠߊ (ߞߊ߬ߝߊ) ߟߊߥߊ߲߬ߞߊ߫߸ ߗߊߘߌ߬ ߢߣߊߡߦߊ ߂߀߀߉ ߟߊ߫ ߡߍ߲ ߟߍߙߦߊ ߦߋ߫ ߞߣߍ ߘߌ߫ ߣߴߊ߬ ߞߟߊ߬ߣߐ߬ߦߊ߫ ߘߊ߫ ߔߊ߬ߙߌ߬߸ ߞߊ߬ߝߊ ߡߍ߲ ߡߊߛߊ߬ߦߌ߬ߣߍ߲ ߓߍ߲߬ ߘߊ߫ ߞߐߜߍ߫ ߆߀߀ ߡߊ߬߸ ߣߴߊ߬ ߦߋ߫ ߞߎߡߊ߫ ߟߊ߫ ߗߊߘߌ߬ ߘߐ߬ߝߐ ߞߊ߲߬ ߁߉߅߈ ߣߌ߫ ߁߉߉߁ ߕߍ߫߸ ߞߊ߬ ߓߍ߲߬ ߊ߬ ߖߘߍ߬ߞߊߣߌ߲ ߕߊ߬ߡߌ߲߬ߛߌߟߊ (ߜߋ߬ߙߋ) ߡߊ߬: ߞߵߊ߬ ߕߵߊ߬ ߘߏ߲߬ ߕߎߡߊ ߡߊ߬ ߗߊߘߌ߬ ߝߘߏ߬ߓߊ߬ ߗߋߘߊ ߘߐ߫ ߞߊ߬ ߥߴߊ߬ ߛߵߊ߬ ߟߊ߫ ߢߊߣߌ߲ߡߊߓߏߙߌ ߟߊ߫ ߊߟߌߗ߭ߋߙߌ߫߸ ߞߊ߬ ߕߊ߬ߡߌ߲߬ ߓߌ߬ߟߊ߬ ߟߴߊ߬ ߘߏ߲߬ ߕߎߡߊ ߡߊ߬ ߡߎߙߎ߲ߕߌߓߊ߯ߦߊ ߘߐ߫߸ ߔߙߏߟߌߣߊ߫ ߛߍ߬ߘߏ߲߸ ߤߌߛߍߣ ߤߊߓߙߋ߫ ߞߏߢߐ߲߯ߦߊ߸ ߊ߬ ߣߌ߫ ߞߘߊߝߌ߫ ߣߌ߫ ߝߊ߬ߙߊ߲߬ߛߌ߬ ߟߎ߫ ߕߍ ߘߎ߲߬ߞߘߐ߬ߞߓߊ߬ ߞߊߝߏߢߐ߲߯ߦߊ߸ ߞߊ߬ ߥߴߊ߬ ߛߵߊ߬ ߞߍ ߟߊ߫ ߞߊ߬ߝߏ ߞߊ߲ߕߌ߮ ߘߌ߫߸ ߊ߬ ߣߌ߫.
ߦߟߌߡߊߛߙߋ ߟߎ߬
ߦߌߟߡߊ:ߗߊߘߌ߬ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߓߘߍ߬ߓߘߍ߬ߟߌ߬ߟߊ ߦߌߟߡߊ:ߗߊߘߌ߬ ߘߏ߲߬ߘߊ
ߞߊߟߌ߲ߞߐ ﴿ߖߌ߬ߣߍ߬ ߕ
ߞߊߟߌ߲ߞߐ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߙߋ߲ ߠߋ߬ ߘߌ߫ ، ߡߍ߲ ߛߘߌ߬ߣߍ߲ ߘߌ߲ߞߌߙߊߦߌ ߡߙߊ߬ߓߊ߰ߘߊ ߟߊ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫.
ߊ߬ ߛߌ߰ߓߊ߮
߂߀߁߆ ߟߊ߫ ߸ ߊ߬ ߛߌ߰ߓߊ߮ ߟߎ߬ ߕߘߍ߬ ߃߄ ߁߉߂ ߟߋ߬ ߘߐ߫ ߖߊ߬ߕߋ߬ߟߌ ߓߟߏߡߊ߬ ،
ߣߴߏ߬ ߕߍ߫ ߸ ߖߊ߬ߕߋ߬ߡߌߘߊߟߌ ߖߍ߬ߘߍߖߍ߬ߘߍ ߡߍ߲ ߞߍ߫ ߘߊ߫ ߂߀߁߄ ߟߊ߫ ߸ ߏ߬ ߕߎ߲߬ ߞߴߊ߬ ߦߌ߬ߘߊ߬ ߟߋ߬ ߞߴߊ߬ ߛߌ߰ߓߊ߮ ߦߋ߫ ߃߁ ߉߇߀ ߟߋ߬ ߘߌ߫.
ߓߍ߲߬ߓߊߟߌߦߊ
ߓߍ߲߬ߓߊߟߌߦߊ ߞߏߛߐ߲߬ ߸ ߏ߬ ߣߊ߬ ߞߍ߫ ߕߙߎ ߘߌ߫ ߝߏ߫ ߞߊ߬ ߡߐ߰ ߅ ߓߣߐ߬ ߊ߬ ߣߌ ߘߐ߫ ߂߀߁߈ ߟߊ߫
ߞߍ߲ߘߍ߫ ߖߎ߲߯ߛߊ
ߖߎ߲߯ߛߊ ߓߏߟߏ߲ ߡߍ߲ ߦߋ߫ ߞߋ߬ߡߎ߲ ߣߴߊ߬ ߥߟߏߒߘߐ ߟߎ߫ ߞߊ߬ߙߊ߲߬ ߠߊ߫.
ߕߟߋ߬ ߥߐ߰ߙߐ߬ ߞߟߍ
ߕߟߋ߬ ߥߐ߰ߙߐ߬ ߞߟߍ (ߤߋߓߑߙߋ ߘߐ߫: מִלְחֶמֶת שֵׁשֶׁת הַיָּמִים, Milhemet Sheshet HaYamim: ߊߙߊߓߎ ߘߐ߫: النكسة, ߞߐߛߊߦߌ߲ߠߌ߲߸ ߥߟߊ߫ ߁߉߆߇ حرب߸ ߁߉߆߇ ߞߍ߬ߟߍ) ߊ߬ ߡߊߟߐ߲ߣߍ߲߫ ߦߋ߫ ߕߐ߮ ߢߌ߲߬ ߠߎ߫ ߡߊ߬߸ ߥߊ߬ߛߌ߬ߥߙߊ ߞߍ߬ߟߍ߸ ߌߛߑߙߊߌߟ ߣߌ߫ ߊߙߊߓߎ ߞߟߍ ߁߉߆߇ ߟߊ߫߸ ߥߟߊ߫ ߊߙߊߓߎ ߣߴߌߛߑߙߊߍߟ ߞߟߍ ߛߓߊߣߊ߲߸ ߊ߬ ߞߍ߫ ߘߊ߫ ߁߉߆߇ ߥߊ߬ߛߌ߬ߥߙߊ ߕߟߋ߬ ߅ ߣߴߊ߬ ߕߟߋ߬ ߁߀ ߠߋ߬ ߕߍ߫߸ ߡߍ߲ ߘߏ߲߬ ߘߊ߫ ߌߛߑߙߊߌߟ ߣߌ߫ ߗ߭ߐߙߑߘߊߣߌ߫ ߣߌ߫ ߛߌ߯ߙߌ߫ ߣߌ߫ ߌߗ߭ߌߔߕ ߟߎ߫ ߕߍ߫ ߝߊ߲߭ ߝߌߟߊߣߊ߲ ߘߐ߫.
ߌߛߑߙߊߍߟ ߣߴߊߙߊߓߎ ߟߎ߬ ߟߊ߫ ߕߍߓߊ߯ߦߊ ߡߊ߫ ߛߋ߫ ߘߐߓߍ߲߬ ߠߊ߫ ߌߛߑߙߊߍߟ ߣߴߊߙߊߓߎ ߟߎ߬ ߟߊ߫ ߁߉߄߈ ߞߍ߬ߟߍ ߞߐ߫. ߁߉߄߆ ߟߊ߫߸ ߌߛߑߙߊߌߟ ߞߊ߬ ߌߗ߭ߌߔߕ ߟߊ߫ ߛߌߣߊߌ߫ ߕߌ߲ߓߛߌߞߌ ߡߌ߬ߣߊ߬ ߝߊ߲߬ߞߊ ߟߊ߫߸ ߊ߬ߟߎ߫ ߢߌߣߌ߲ߞߏ ߕߘߍ߬ ߦߋ߫ ߡߍ߲ ߘߌ߫߸ ߏ߬ ߟߋ ߦߋ߫ ߕߌߙߊ߲߫ ߕߟߍ ߘߊߦߍ߬ߟߍ ߘߌ߫ ߌߗ߭ߌߔߕ ߕߎ߲߫ ߓߘߊ߫ ߡߍ߲ ߓߊ߬ߟߊ߲߬ ߞߊ߬ߦߌ߯ ߁߉߅߀ ߟߊ߫ ߌߛߑߙߊߌߟ ߟߊ߫ ߛߏ߲߯ߓߊߟߌ ߡߊ߬. ߞߏ߬ߣߌ߲߬ ߌߛߑߙߊߍߟ ߞߘߊߡߊ߫ ߘߴߊ߬ ߡߊߛߊ߬ߡߊ߲ ߠߊ߫ ߞߊ߬ ߓߐ߫ ߦߋ߲߬߸ ߞߏ߬ߣߵߊ߬ ߟߊߘߍ߲߬ߞߣߍ߬ߦߊ߬ ߘߊ߫ ߞߏ߫ ߕߌߙߊ߲߫ ߕߟߍ ߘߊߦߟߍ߬ߣߍ߲ ߘߌ߫ ߕߏ߫. ߡߊ߲߬ߕߏ߲߫ ߘߍ߬ߣߍ߲ ߠߊ߫ ߓߙߊ߬ߒ߬ߘߐ߬ ߝߊ߲ߞߊ ߘߏ߫ ߟߎ߫ ߟߊߖߍ߲ߛߍ߲߫ ߘߊ߫ ߓߐߕߏ߲ ߟߐ߬ߖߊ߲ ߝߍ߬߸ ߞߏ߬ߣߌ߲߬ ߓߍ߲߬ߡߊ߬ߞߊ߲߬ ߡߊ߫ ߛߐ߬ߘߐ߲߫ ߣߊ߲߬ߕߌ߮ ߟߎ߬ ߓߐ ߟߊ߫ ߦߋ߲߬.
ߌߗ߭ߌߔߎߕߌߞߊ ߟߎ߬ ߓߌ߬ߟߊ߬ ߘߊ߫ ߞߟߍ߬ߟߊ߲߬ ߕߊ߲ߧߊ ߘߐ߫߸ ߝߊߦߌߘߊ߫ ߊ߬ߟߎ߬ ߟߊ߫ ߛߊ߲ߡߊߞߟߍߝߋ߲ ߠߎ߬ ߓߍ߯ ߘߐߕߌߢߍ߫ ߘߊ߫ ߟߋ߬߸ ߌߛߑߌߟߞߊ ߟߎ߬ ߕߊ߫ ߘߏ߯ߣߍ߲߫ ߠߋ߬ ߘߐߕߌߢߍ߫ ߘߊ߫߸ ߏ߬ ߞߊ߬ ߛߊ߲ߡߊ߫ ߝߊ߲ߞߊ ߛߋߓߊ߯ߦߊ ߟߊߕߊ߬ߡߌ߲߬ ߌߛߑߙߊߍߟ ߡߊ߬. ߌߛߑߙߊߌߟߞߊ ߟߎ߬ ߞߊ߬ ߘߎ߰ߡߊ߬ ߗߍ߬ߒ߬ߞߊ߲߬ߠߌ߲߬ ߥߙߍߓߊߓߊ ߟߊߥߟߌ߬ ߢߐ߲߯ߝߍ߬ ߓߊ߲ߘ ߘߋ߬ ߜ߭ߊ߯ߖ߭ߊ߫ ߣߌ߫ ߛߌߣߊߌ߫ ߟߎ߫ ߘߐ߫߸ ߏ߬ ߟߋ ߝߣߊ߫ ߓߙߊ߬ ߘߊ߫ ߌߗ߭ߌߔߑߕߌߞߊ ߟߎ߬ ߘߐ߫ ߢߊ ߛߎ߮ ߓߍ߯ ߘߏ߫ ߡߊ߬. ߊ߬ߟߎ߬ ߓߊ߲ ߞߐ ߘߴߊ߬ߟߎ߬ ߞߟߏߜߟߍ߬ߦߊ߬ ߟߊ߫ ߞߎ߲߬ߝߟߐ ߘߐ߫߸ ߣߊߛߍߙ ߞߊ߬ ߖߡߊ߬ߙߌ߬ߦߊ ߘߌ߫ ߞߏ߫ ߞߊ߬ ߓߐ߫ ߞߍ߫ ߛߌߣߊߌ߫. ߌߛߑߙߊߌߟߞߊ ߟߎ߬ ߟߊ߫ ߝߊ߲߬ߞߊ ߞߵߊ߬ߟߎ߫ ߛߋ߲߬ߠߊ߬ߞߊߟߌߦߊ߫ ߞߊ߬ ߥߊ߫ ߕߟߋ߬ߓߋ ߝߊ߲߭ߝߍ߬ ߡߌߛߌߙߊ߲ߞߊ ߟߎ߬ ߣߐ߬ߝߍ߬ߜߍ߲ ߠߊ߫߸ ߏ߬ ߞߍ ߌߛߑߙߊߌߟߞߊ ߟߎ߬ ߞߵߊ߬ߟߎ߫ ߘߊ߬ߘߌ߬ ߞߊ߬ ߓߐ߬ߣߐ߫ ߘߍ߬ߜߍ ߟߊߛߴߊ߬ߟߎ߫ ߡߊ߬ ߊ߬ ߣߌ߫ ߞߊ߬ ߛߌߣߊߌ߫ ߞߐ߲ߛߐ߲ߧߊ߫.
ߗ߭ߐߙߑߘߊߣߌ߫ ߞߊ߬ ߡߊ߬ߞߊ߲߬ߞߊ߲߬ߠߌ߲ ߓߍ߲߬ߞߊ߲ ߘߏ߫ ߓߍ߲߬ߘߐ ߞߍ߫ ߌߗ߭ߌߔߕ ߝߍ߬ ߞߎ߲߬ߢߐ߰ ߞߋߟߋ߲߫ ߠߊ߫ ߞߍ߬ߟߍ ߥߌ߬ߟߌ ߢߍ߫߸ ߓߍ߲߬ߡߊ߬ߞߊ߲ ߞߵߊ߬ ߦߌ߬ߘߊ߫ ߟߋ߬ ߞߏ߫ ߣߴߊ߬ ߓߍ߲߬ ߘߊ߫ ߞߍ߬ߟߍ ߥߌ߬ߟߌ ߡߊ߬߸ ߞߏ߫ ߗ߭ߐߙߑߘߊߣߌ߫ ߞߊߣߊ߬ ߗߍߒߞߊ߲ߠߌ߲ ߟߐ߬ߘߎ߮ ߝߋ߲߫ ߠߊߓߊ߯ߙߊ߫ ߌߛߑߙߊߌߟߞߊ ߟߎ߬ ߞߊ߲ߡߊ߬ ߘߋ߬߸ ߞߏ߬ߣߵߊ߬ ߦߋ߫ ߝߙߍ߬ ߞߍ߫ ߞߵߊ߬ߟߎ߫ ߛߘߌ߬ (ߞߊ߬ ߛߌߟߊ ߕߍ߰)߸ ߊ߬ߟߎ߬ ߞߊߣߊ߬ ߛߋ߫ ߛߌߟߊ߫ ߛߐ߬ߘߐ߲߬ ߠߊ߫ ߞߊ߬ ߌߗ߭ߌߔߑߕߌ߬ ߘߎ߰ߞߟߏ ߟߊߛߐ߬ߘߐ߲߬ ߠߊ߫. ߌߛߑߙߊߌߟߞߊ ߟߎ߬ ߟߊ߫ ߛߊ߲ߡߊ߫ ߗߍߒߞߊ߲ߠߌ߲ ߕߎ߬ߡߊ߬ߙߋ߲߬ ߞߋߟߋ߲ ߖߊ߬ߕߋ߫ ߡߊ߬߸ ߌߗ߭ߌߔߑߕߌߞߊ ߟߎ߬ ߟߊ߫ ߡߙߊ߬ߓߊ߮ ߡߍ߲ ߕߘߍ߬ ߦߋ߫ ߗ߭ߐߙߑߘߊߣߌ߫ ߞߟߍ߬ߘߋ߲ ߠߎ߬ ߞߎ߲߬ߠߊ߫߸ ߏ߬ ߞߊ߬ ߞߊ߯ߤߌ߬ߙߊ߬ ߟߊ߫ ߖߊ߬ߡߊߙߌ ߛߐ߬ߘߐ߲߫  ߞߴߊ߬ ߦߴߊ߬ ߞߍ߫ ߌߛߑߙߊߌߟߞߊ ߟߎ߬ ߞߊ߲߬߸ ߞߊ߬ߦߌ߯ ߞߏ ߘߊߡߌ߬ߣߊ߬ߣߍ߲߫ ߞߎߘߊߞߎߘߊ ߏ߬ ߟߊ߫߸ ߗ߭ߐߙߑߘߊߣߌߞߊ ߞߵߊ߬ ߡߍ߲߫ ߞߏ߫ ߌߗ߭ߌߔߕ ߓߘߊ߫ ߌߛߑߙߊߌߟߞߊ ߟߎ߬ ߟߊ߫ ߛߊ߲ߡߊߞߟߍ ߟߊߛߊ߬ߦߊ߫.
.
ߌߗ߭ߌߔߕ ߣߌ߫ ߗ߭ߐߙߑߘߊߣߌ߫ ߟߎ߫ ߓߍ߲߬ ߘߊ߫ ߞߟߍ߬ߟߊ߬ߟߐ߬ ߞߏ ߡߊ߬ ߥߊ߬ߛߌ߬ߥߙߊ ߕߟߋ߬ ߈ ߊ߬ ߣߌ߫ ߛߌ߯ߙߌ߫ ߝߣߊ߫ ߥߊ߬ߛߌ߬ߥߙߊ ߕߋ߬ߟߋ߫ ߉ ߡߊ߬߸ ߞߟߍ߬ߟߊ߬ߟߐ ߞߟߊ߬ߣߐ߬ߦߊ߫ ߘߊ߫ ߌߛߑߙߊߌߟ ߝߍ߬ ߥߊ߬ߛߌ߬ߥߙߊ ߁߁ ߡߊ߬. ߞߍ߬ߟߍ ߘߎ߬ߛߊ߬ߜߍ߸ ߌߛߑߙߊߍߟ ߞߊ߬ ߌߗ߭ߌߔߎߕ ߣߌ߫ ߗ߭ߐߙߑߘߊߣߌ߫ ߣߌ߫ ߛߌ߯ߙߌߞߊ ߟߎ߬ ߟߊ߫ ߡߙߊ߬ߡߊ߬ߝߋ߲ ߠߎ߬ ߞߏߘߏ߲ߜߏ߫ (ߞߵߊ߬ߟߎ߬ ߟߊߢߐ߲߬ߞߌ߲߫)߸ ߊ߬ ߣߴߊ߬ ߕߎ߲߬ ߓߘߊ߫ ߞߟߍ߬ߘߋ߲ ߂߀ ߀߀߀ ߝߊ߰ ߊ߬ߟߎ߬ ߘߐ߫ ߞߵߊ߬ ߕߘߍ߬ ߊ߬ߟߋ ߖߍ߬ߘߍ ߓߣߐ߬ ߘߊ߫ ߁߀߂߀߀ ߠߋ߬ ߘߐ߫. ߌߛߑߙߊߌߟߞߊ ߟߎ߬ ߟߊ߫ ߟߊ߬ߥߛߊ ߞߎ߲߭ ߕߘߍ߬ ߦߋ߫ ߣߊ߲߬ߕߌ߰ ߝߊ߲߬ߝߘߊ߬ ߘߐߓߍ߲߬ ߞߏ߬ߢߌ߲ ߣߴߊ߬ ߟߥߊߟߌߣߍ߲ ߠߋ߬ ߞߐߝߟߌ ߘߌ߫߸ ߊ߬ ߣߌ߫ ߊߙߊߓߎ ߟߎ߬ ߟߊ߫ ߣߊ߲߬ߕߌ߰ ߝߊ߲߬ߝߘߊ߬ ߖߎ߰ ߟߥߊߟߌߣߍ߲ ߊ߬ߙߊ߬ߓߎ߬ ߖߡߊߣߊ ߟߎ߬ ߟߊ߫ ߞߎ߲߬ߠߊ߬ߛߌ߰ ߖߎ߮ ߟߎ߬ ߓߟߏ߫. ߌߛߑߙߊߍߟ ߘߏ߲߬ ߘߊ߫ ߓߊ߲ߘ ߘߋ߬ ߜ߭ߊ߯ߖ߭ߊ߫߸ ߊ߬ ߣߌ߫ ߛߌߣߊߌ߫ ߕߌ߲ߓߛߌߞߌ ߘߐ߫ ߌߗ߭ߌߔߕ߸ ߊ߬ ߣߌ߫ ߛߌߛߑߗ߭ߐߙߑߘߊߣߌ߫߸ ߊ߬ ߣߌ߫ ߤߊߟߌ߬ ߗ߭ߋߙߎߛߊߟߍߡ ߕߟߋ߬ߓߐ߸ ߗ߭ߐߙߑߘߊߣߌ߫߸ ߊ߬ ߣߌ߫ ߜ߭ߎߟߊ߲ ߞߎ߲߬ߕߍߡߊ߬ ߝߏ߯ ߛߌ߯ߙߌ߫. ߌߛߑߙߊߍߟ ߟߐ߬ߘߎ߮ ߟߊߢߊ߬ ߘߊ߫ ߘߎߢߊ߫ ߞߊߓߋ ߟߊ߫ ߏ߬ ߛߊ߲߬ߠߊ߬ߞߊ ߞߊߟߌߦߊ߫ ߘߐ߫. ߊ߬ ߟߊ߫ ߟߊ߬ߥߛߊ ߞߊ߬ ߌߗ߭ߌߔߕ ߡߝߊ߫߸ ߊ߬ ߣߌ߫ ߗ߭ߐߙߑߘߊߣߌ߫ ߣߌ߫ ߛߌ߯ߙߌ߫߸ ߞߊ߬ ߣߊߛߍߙ ߘߐߕߊ߲߬ߞߌ߲ߕߊ߲ߞߌ߫ ߞߊ߬ ߥߊ߫ ߓߙߐߕߐߟߌ ߡߊ߬ ߡߊ߬ߟߏ߬ߦߊ ߞߏߛߐ߲߬߸ ߊ߬ ߣߊ߬ ߘߊ߫ ߟߊߦߟߍ߬ ߌ ߞߐߕߎ߲߫ ߌߗ߭ߌߔߎߕߌߞߊ ߟߎ߬ ߟߊ߫ ߔߊߞߌߛߦߊ ߟߎ߬ ߞߴߊ߬ ߟߊ߫ ߓߙߐߕߐߟߌ ߞߏߛߐ߲߬. ߌߛߑߙߊߍߟ ߟߊ߫ ߟߊ߬ߥߛߊ ߟߞߊߟߌߦߊ ߣߴߊ߬ ߣߐ߰ߦߊ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߟߊߒߠߦߊ߫ ߓߊߟߌߦߊ ߘߊ߲߬ߠߊߕߊ߬ߡߌ߲߬ߣߍ߲ ߠߊߥߟߌ߬ ߌߛߑߙߊߌߟ ߡߊ߬ߞߊ߲߬ߞߊ߲߬ߠߌ߲߬ ߝߊ߲ߞߊ ߛߙߍߘߍ ߘߐ߫߸ ߏ߬ ߟߋ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߊߙߊߓߎ ߟߎ߬ ߟߐ߬ ߟߊ߬ߥߛߊ߬ ߝߟߐ ߛߐ߬ߘߐ߲߬ ߠߊ߫ ߦߐ߲߫ ߞߌߔߎߙ ߞߍ߬ߟߍ ߘߐ߫ ߁߉߇߃ ߟߊ߫߸ ߞߵߊ߬ ߕߘߍ߬ ߏ߬ ߓߍ߯ ߣߴߊ߬ ߕߊ߫ ߌߛߑߙߊߍߟ ߛߋ߫ ߘߊ߫ ߞߊ߬ ߊߙߊߓߎ ߟߎ߬ ߟߊ߫ ߛߏ߬ߙߌ߬ߡߊ߬ߘߋ߲ ߠߎ߬ ߘߊ߬ߘߌ߬ ߞߐ ߟߊ߫. ߣߊ߲߬ߕߊ߲ ߠߎ߬ ߟߊ߫ ߞߟߍ߬ߞߘߐ߬ߞߊ ߞߐߝߟߌ ߞߍ߫ ߘߊ߫ ߥߊ߯ߕߌ߫ ߞߎ߲߬ߘߐ߬ߖߊ߲߫ ߠߋ߬ ߞߘߐ߫߸ ߊ߬ ߣߌ߫ ߝߣߊ߫ ߔߊߟߋߛߑߕߌߣߌ߲ߞߊ ߡߐ߰ ߂߈߀ ߀߀߀ ߞߊ߬ ߛߋ߫ ߃߂߅ ߀߀߀ ߡߊ߬߸ ߏ߬ ߟߎ߫ ߞߵߊ߬ߟߎ߫ ߓߏ߬ߙߌ߬ ߥߟߴߊ߬ߟߎ߬ ߜߍ߲߫ ߘߊ߫ ߛߌߛߑߗ߭ߐߙߑߘߊߣߌ߫߸ ߊ߬ ߣߌ߫ ߝߣߊ߫  ߡߐ߰ ߁߀߀ ߀߀߀ ߣߌ߫ ߞߐ߫ ߟߎ߫ ߞߵߊ߬ߟߎ߫ ߓߏ߬ߙߌ߫ ߞߊ߬ ߓߐ߫ ߜ߭ߏߟߊ߲߫ ߞߎ߬ߙߎ ߞߊ߲߬. ߦߊ߬ߤߎߘߌߦߊ ߟߎ߬ ߕߜߋ߫ ߕߘߍ߬ ߦߋ߫ ߊߙߊߓߎ߫ ߖߡߊߣߊ ߟߎ߬ ߢߊߝߍ߬ ߝߊ߲߭_ߊ߲_ߝߊ߲߬߸ ߊ߬ߟߎ߫ ߓߐ߫ ߘߴߏ߬ ߟߎ߬ ߓߍ߯ ߘߐ߫ ߥߟߊ߫ ߞߵߊ߬ߟߎ߬ ߜߍ߲߫߸ ߞߟߍ߬ߞߘߐ߬ߓߏ߬ߙߌ߬ߟߊ ߝߊ߲߬ߓߊ ߟߎ߬ ߥߊ߫ ߘߊ߫ ߌߛߑߙߊߌߟ ߟߋ߬. thumb|ߘߓߊ߬ߕߊ ߂߂, ߁߉߆߇ ߟߊ߫߸ ߞߊ߲ߕߌ߯ ߣߊߛߍߙ ߥߊ߫ ߘߊ߫ ߓߴߊ߬ ߟߊ ߛߊ߲ߡߊߞߎߟߎ߲߫ ߓߏߙߌߟߊ ߟߎ߬ ߡߊ߬ [[ߜ߭ߌߝߑߜ߭ߝߊ߫ ߓߌߙ ߛߊ߲ߡߊߜߘߋ ߟߊ߫ ߛߌߣߊߌ߫߸ ߦߊ߬ߤߎߘߌߦߊ ߟߎ߬ ߞߵߊ߬ߟߎ߫ ߞߐ߲߬ߞߐ߲߫ ߞߴߊ߬ߟߎ߬ ߘߌ߫ ߣߊ߬ ߞߍ߬ߟߍ ߞߍ߫, ߊ߲ ߧߴߊ߬ ߝߐ߫ ߟߴߊ߬ߟߎ߬ ߦߋ߫ ߒߞߏ߫ «ߛ߭ߤߊߟߊ߲߫ ߥߊ߬ ߊߤߊ߬ߟߊ߲߫»߸ ߞߴߊ߬ߟߎ߫ ߣߌ߫ ߛߣߍ߫߹]]
ߜߘߌ
ߛߎߍߖ߭ ߞߏߖߊ ߞߐ ߘߐ߫ ߁߉߅߆ ߟߊ߫߸ ߌߗ߭ߌߔߕ ߘߌ߬ߢߍ߬ ߘߊ߫ ߡߊ߲߬ߕߏ߲߫ ߘߍ߬ߣߍ߲ ߠߊ߫ ߜߍ߬ߘߍ߲߬ߘߐ߬ ߝߊ߲ߞߊ (FUNU) ߟߊߛߣߍ ߡߊ߬ ߛߌߣߊߌ߫ ߞߵߊ߬ ߟߊߥߟߌ߬ ߟߊ߬ߘߍ߲߬ߞߣߍ߬ߦߊ߬ߟߌ ߡߊ߬ ߞߏ߫ ߝߊ߲߭ ߓߍ߯ ߘߌ߬ߢߍ߬ߣߍ߲߬ ߦߋ߫ ߊ߬ ߣߌ߫ ߞߊ߬ ߁߉߄߉ ߞߟߍ߬ߟߊ߬ߟߐ ߡߊߓߏ߲߬ߧߊ߬ ߟߊ߫. ߛߊ߲߭ ߡߍ߲ ߠߎ߬ ߕߎ߲߰ ߘߴߏ߬ ߟߊ߫߸ ߓߐߕߏ߲߫ ߝߍ߫ ߞߟߍ߫ ߓߘߎߓߘߎ߫ ߛߌߦߊߡߊ߲߫ ߘߏ߲߬ ߘߊ߫ ߌߛߑߙߊߌߟ ߣߴߊ߬ ߛߌ߰ߢߐ߲߰ ߊߙߊߓߎ߫ ߖߡߊߣߊ ߛߌߦߊߡߊ߲߫ ߠߎ߫ ߕߍ߫߸ ߊ߬ ߜߋ߲ߜߋ߲߫ ߛߌ߯ߙߌ߫߸ ߁߉߆߆ ߣߍߣߍߓߊ ߟߊ߫߸ ߛߌ߯ߙߌ߫ ߞߊ߬ ߡߊ߬ߞߊ߲߬ߞߊ߲߬ߠߌ߲ ߣߝߊ߬ߢߐ߲߰ߦߊ߬ ߓߍ߲ߘߐ ߘߏ߫ ߞߟߊ߬ߣߐ߬ߦߊ߫ ߌߗ߭ߌߔߕ ߝߍ߬. ߏ߬ ߞߐߝߍ߬ ߥߛߎ߬ߣߍ߲߫ ߠߊ߫߸ ߌߛߑߙߊߍߟ ߞߊ߬ ߕߏߘߊ߫ ߊ߬ߛߑߛߊߡߎ߫ ߡߌ߬ߘߊ߬ ߛߌߛߑߗ߭ߐߙߑߘߊߣߌ߫ ߣߴߊ߬ ߡߌ߬ߘߊ߬ߣߍ߲߬ ߦߋ߫ ߗ߭ߐߙߑߘߊߣߌ߫ ߓߟߏ߫߸ ߞߵߏ߬ ߞߍ߫ ߔߊߟߋߛߑߕߌ߲ߣ ߟߊߕߟߊߟߌ ߛߌ߲߬ߝߏ߲߬ߢߊ߬ߟߌ (OLP) ߟߎ߬ ߟߊ߫ ߞߟߍ߬ߡߊ߬ߛߎߧߊ ߣߌ߫ ߝߏߘߏ߲߫ ߠߊ߫ ߓߋߒߞߊ߲ߠߌ߲ ߠߎ߬ ߖߟߎ߬ߛߙߊ ߘߌ߫߸ ߡߐ߰ ߛߊ߬ߓߊ߫ ߛߊ߬ ߘߊ߫ ߡߍ߲ ߘߐ߫. ߏ߬ ߞߍ ߗ߭ߐߙߑߘߊߣߌߞߊ ߟߎ߬ ߟߊ߫ ߗߍ߬ߘߋ߲ ߡߍ߲ ߠߎ߬ ߞߊ߬ ߌߛߑߙߊߌߟߞߊ ߟߎ߬ ߟߊߟߐ߬ ߊ߬ߟߎ߫ ߛߋ߲߬ߞߊ߲߬ ߸ ߏ߬ ߟߎ߫ ߕߎ߲߬ߕߎ߲߬ ߘߊ߫ ߞߊߟߌߦߊ߫ ߘߐ߫. ߗ߭ߐߙߑߘߊߣߌ߫ ߡߊ߲߬ߛߊ߬ ߤߎߛߊߦߣߌ߫ ߞߊ߬ ߌߗ߭ߌߔߕ ߞߊ߲ߕߌ߫ ߜ߭ߡߊߟ ߊߓߑߘߍߟ ߣߊߛߍߙ ߦߙߊ߬ߞߌ߫ ߞߴߊ߬ ߡߊ߫ ߣߊ߬ ߗ߭ߐߙߑߘߊߣߌ߫ ߡߊߘߍ߬ߡߍ߲߬ ߊ߬ ߣ ߊ߬ ߘߏ߲߰ߣߍ߲߫ ߦߋ߫ (INEF) ߟߎ߫ ߟߊ߫ ߜߋ߬ߕߋߜߋ߭ ߟߎ߬ ߞߕߐ߫.
߁߉߆߇ ߘߓߊ߬ߕߊ ߟߊ߫߸ ߣߊߛߍߙ ߞߊ߬ ߛߏߝ߭ߌߦߋ ߘߍ߭ ߟߊ߫ ߘߊ߲߬ߕߍ߰ߞߊ߲߬ ߝߏߝߏ (ߥߎߦߊ) ߘߏ߫ ߡߊߛߐ߬ߘߐ߲߬ ߊ߬ ߛߓߍߣߍ߲߫ ߦߋ߫ ߡߍ߲ ߘߐ߫ ߞߏ߫ ߌߛߑߙߊߍߟ ߓߘߴߊ߬ ߖߐ߭ ߘߊߡߌ߬ߣߊ߬ ߛߌ߯ߙߌ߫ ߓߐߕߏ߲ ߠߊ߫. ߏ߬ ߞߍ ߣߊߛߍߙ ߝߣߊ߫ ߞߵߊ߬ ߟߊ߫ ߞߟߍ߬ߘߋ߲ ߠߎ߬ ߖߐ߭ ߘߊߡߌ߬ߣߊ߬ ߝߊ߬ߘߊ߫ ߝߌ߬ߟߊ߬ ߘߌ߫ ߛߌߣߊߌ߫ ߕߌ߲ߓߛߌߞߌ ߡߊ߬ ߌߛߑߙߊߍߟ ߓߐߕߏ߲ ߠߊ߫ (ߘߓߊ߬ߕߊ ߁߆) ߞߊ߬ (UNEF) ߟߎ߫ ߜߍ߲߫ ߜ߭ߊ߯ߖ߭ߊ߫ ߣߌ߫ ߛߌߣߊߌ߫ ߟߎ߫ ߘߐ߫߸ ߊ߬ ߣߌ߫ ߞߊ߬ (UNEF) ߞߎ߲߬ߕߋߟߋ߲ ߠߎ߬ ߡߌ߬ߘߊ߬ (ߘߓߊ߬ߕߊ ߁߉) ߛߌ߭ ߟߊ߫ ߛ߭ߊߙߡ ߍ߬ߟ-ߛ߭ߍߌߞ߸ ߊ߬ ߣߌ߫ ߞߊ߬ ߕߌߙߊ߲߫ ߕߟߍ ߟߊߣߘߐ߫. ߏ߬ ߞߍ߸ ߌߛߑߙߊߌߟ ߕߎ߲߬ ߞߊ߬ ߢߊߦߌߘߊߟߌ ߡߍ߲ ߞߍ߫ ߁߉߅߇ ߟߊ߫߸ ߏ߬ ߞߵߏ߬ ߡߊߛߊ߬ߦߌ ߘߊߡߌ߬ߣߊ߬ ߞߏ߫ ߕߌߙߊ߲߫ ߕߟߍ ߘߊߕߎ߲߯ߠߌ߲ ߦߋ߫ ߓߛߌ߬ߞߌ߬ ߟߴߊ߬ߟߎ߫ ߓߟߏ߫ ߞߏ߫ ߟߋ߬ ߘߌ߫ ߡߍ߲ ߣߌ߫ ߞߍ߬ߟߍ ߞߊߡߊ߲߫߸ ߥߟߴߊ߬ ߟߊߜߍߕߊ ߦߋ߫ ߞߍ߬ߟߍ ߟߋ߬ ߟߊ߫߸ ߞߏ߬ߣߌ߲߬ ߣߊߛߍߙ ߞߊ߬ ߕߟߍ ߘߊߕߎ߲߫ ߌߛߑߙߊߌߟߞߊ ߟߎ߬ ߟߊ߫ ߛߏ߲߯ߓߊߟߌ ߡߊ߬ ߘߓߊ߬ߕߊ ߂߂–߂߃ ߡߊ߬. ߊߡߍߙߌߞߌ߬ ߞߊ߲ߕߌ߯ ߟߌ߲ߘߐ߲߫ ߖߐ߲߭ߛߐ߲߬ ߞߵߊ߬ ߦߌ߬ߘߊ߬ ߞߍ߬ߟߍ ߞߐ ߘߐ߫ ߞߏ߫:
ߣߌ߫ ߝߊ߬ߕߐ߬ߦߊ߬ߞߏ߬ ߞߋߟߋ߲ ߕߎ߲߬ ߞߍ߫ ߘߊ߫ ߞߍ߬ߟߍ ߣߌ߲߬ ߥߟߌ߬ ߞߎ߲ ߘߌ߫ ߞߊ߬ ߕߊ߬ߡߌ߲߬ ߕߐ߭ ߓߍ߯ ߞߊ߲߬߸ ߏ߬ ߕߘߍ߬ ߘߌ߫ ߞߍ߫ ߡߐ߰ ߞߋߟߋ߲ ߞߍ ߘߌ߫ ߞߊ߬ ߡߙߌߦߊ߫ ߖߎ߮ ߕߊ߬ ߞߊ߬ ߕߌߙߊ߲߫ ߕߟߍ ߘߊߕߎ߲߯. ߞߐ߰ߖߌ߬ߞߊ߲߬ ߕߊߡߌ߲ ߤߊߞߍ߫ ߟߊߜߍߣߍ߲ ߞߊߞߊ߲߫ ߞߊ߬ ߡߊߓߏ߲߬ߧߊ߬ ߡߊ߲߬ߕߏ߲ ߓߍ߯ ߦߋ߫.